Israel aaeku hingi kurimathilumehga palestine ge baeh meehunnah aniya vejje | Atoll News\nއިޒްރާއީލާއެކު ހިނގި ކުރިމަތިލުމެއްގައި ފަލަސްތީނުގެ ބައެއް މީހުންނަށް އަނިޔާ ވެއްޖެ\nޝާއިޢުކުރީ: ޢާއިޝް ޖުލައި 24, 2021, 14:16\nއިޒްރާއީލުން ގަދަކަމުން ފަލަސްތީނުގެ ބިންތަކަށް ވެރިވުމާއި ދެކޮޅަށް ވެސްޓްބޭންކުގެ ބެއިތާ އަވަށުގައި އެއްވި އެއްވުމެއްގައި ހަމަނުޖެހުން ހިނގައި، އިޒްރާއީލްގެ ސިފައިން ދިން ހަމަލާތަކުގައި ފަލަސްތީންގެ 140 އަށްވުރެ ގިނަ މީހުންނަށް އަނިޔާ ވެއްޖެއެވެ.\nއިޒްރާއީލް އަސްކަރިއްޔާއިން ބުނެފައި ވަނީ، ހުކުރު ދުވަހުގެ މި ކުރިމަތިލުމުގައި އެއަސްކަރިއްޔާގެ2އޮފިސަރަކަށް ވެސް “ކުދި އަނިޔާ” ވެފައިވާ ކަމަށެވެ.\nބޭރުގެ މީޑިއާއެއްގައި ރިޕޯޓު ކޮށްފައިވާ ގޮތުގައި އެވިއަތާރ އަވަށުގައި އިޒްރާއީލުން ގަދަކަމުން ރަށްވެހި ވުމާއި ދެކޮޅު ހެދުމުގެ ގޮތުން ފަލަސްތީނުގެ އެތައް ސަތޭކަ މީހުންނެއް ހުކުރު ދުވަހު ވަނީ ބެއިތާ އަވަށުގައި އެއްވެ މުޒާހަރާ ކޮށްފައެވެ. އަދި އިޒްރާއީލް އަސްކަރިއްޔާއިން ބުނެފައި ވަނީ، އެއްވި މީހުން އައި.ޑީ.އެފްގެ އޮފިސަރުންނާއި ދިމާއަށް ގައު އުކާފައިވާ ކަމަށާއި، ރައްދުގައި އަސްކަރިއްޔާއިން ވެސް ހަމަލާ ދީފައިވާ ކަމަށެވެ. އަދި މިހަމަލާތަކުގައި އަސްކަރިއްޔާގެ2އޮފިސަރަކަށް ކުދި އަނިޔާ ލިބި ހޮސްޕިޓަލަށް ގެންގޮސްފައިވާ ކަމަށްވެސް ބުނެފައިވެއެވެ.\nފަލަސްތީން ރެޑް ކްރެސެންޓުން ހާމަކޮށްފައިވާ ގޮތުގައި، އިޒްރާއީލްގެ ހަމަލާއިން ފަލަސްތީންގެ 146 މީހުން ވަނީ ޒަޚަމް ވެފައެވެ. އޭގެތެރޭގައި9މީހުން ޒަޚަމް ވެފައި ވަނީ އަސް ވަޒަން ބޭނުން ކޮށްގެން ދިން ހަމަލާއިންނެވެ. އަދި ރަބަރު އުންޑައިގެ ސަބަބުން 34 މީހުން ޒަޚަމްވެ ކަރުނަ ގޭސް ޖެހުމުގެ ސަބަބުން 87 މީހުން ޒަޚަމްވެފައިވާ ކަމަށްވެސް ރެޑް ކްރެސެންޓުން ބުނެފައިވެއެވެ.\nއިޒްރާއީލުން ޤަވާއިދާ ޚިލާފަށް އެވިއަތާރ އަވަށަށް ވެރިވެ އެއަވަށުގައި އިމާރާތް ކުރަން ފަށާފައި ވަނީ މެއި މަހުގެ ކުރީކޮޅުއެވެ. އިޒްރާއީލުން އެއަވަށުގައި އިމާރާތް ކުރަން ފަށާފައި ވަނީ ބައިނަލްއަޤްވާމީ ޤާނޫނުތަކާއި އަދި އިޒްރާއީލްގެ ގަވާއިދާވެސް ޚިލާފަށެވެ. ނަމަވެސް މިހާރުގެ ބޮޑުވަޒީރު ނަފްތާލީ ބެނެޓްގެ ސަރުކާރާއެކު ވެފައިވާ އެއްބަސްވުމެއްގެ ދަށުން އިޒްރާއީލްގެ ރައްޔިތުން އެއަވަށުން ދިޔަނަމަވެސް އެމީހުން އަޅަން ފަށާފައިވާ އިމާރާތްތައް ވަނީ އަސްކަރިއްޔާގެ ބެލުމުގެ ދަށުގައި ބަހައްޓާފައެވެ.\nއިސްރާއީލްގެ ދިފާއީ ވުޒާރާއިން ބުނެފައި ވަނީ، އެއަވަށަކީ އިޒްރާއީލްގެ އަވަށެއްގެ ގޮތުގައި އިޒްރާއީލް ޤަވާއިދުގެ ދަށުން ކަނޑައެޅޭނެ ގޮތެއް އޮތްތޯ ބެލުމަށް މިހާރު މަސައްކަތް ކުރަމުންދާ ކަމަށެވެ. އެހެން ވެއްޖެނަމަ އެއަވަށުގައި ނަސާރާ ދީން ކިޔަވައިދޭ ސްކޫލަކާއި އަދި ދިރިއުޅޭނެ ގެތައް ވެސް އިމާރާތް ކުރުމަށް ވަނީ ނިންމާފައެވެ.\n1967 އިން ފެށިގެން އިޒްރާއީލުން ގަދަކަމުން ހިފާފައިވާ ވެސްޓްބޭންކުގައި މިހާރުވެސް 475،000 އަށްވުރެ ގިނަ ޔަހޫދީން ދަނީ ދިރިއުޅެމުންނެވެ.


REPORT: Fauzan ge maru, bodu ihumaaleh baa!?\nފައުޒާންގެ މަރު: ބޮޑު އިހުމާލެއްބާ!؟\n13 ޖެނުއަރީ 2021 - 14:55:58\nފުވައްމުލަކަށް ދިމާވެފައި ރަށް ގިރުމުގެ މައްސަލައަށް ހައްލެއް ހޯދުމަށް އެ ސިޓީގެ ހުޅަނގު ފަރާތުގައިވާ ހަތަރު ނެރު ބަންދުކުރެވޭނެ ގޮތެއް ހަމަޖައްސައި ދިނުމަށް ޕްލޭނިން މިނިސްޓްރީއަށް އެ ރަށު ކައުންސިލުން ހުށަހަޅާފައިވަނީ މިދިޔަ އަހަރުގެ ސެޕްޓެމްބަރު މަހުގެ 22 ވަނަ ދުވަހު އެވެ.\nނަމަވެސް އެ މައްސަލައަށް ހައްލު ހޯދުމަށް ސިޓީ ފޮނުވިތާ ތިން މަސް ފާއިތުވެގެން ދިޔައިރު ވެސް ޖަވާބެއް ދީފައެއް ނުވެ އެވެ. އެކަން އެހެން އޮއްވާ މިދިޔަ ހަފްތާގައި ލިބުނު ހިތާމަވެރި ހަބަރަކީ އުމުރުން 17 އަހަރުގެ ޒުވާން އަހްމަދު ފައުޒާން ފުވައްމުލަކުގައި މޫދަށް އެރި އުޅެނިކޮށް ގެނބުނު ކުދިންތަކެއް ސަލާމަތްކުރަން އުޅުމުގެ ތެރޭގައި މަރުވި ހަބަރެވެ.\nފުވައްމުލަކު ކައުންސިލުން އެ ރަށުގެ ހުޅަނގު ފަރާތުގެ ހަތަރު ނެރު ބަނދުކޮށްދިނުމަށް ޕްލޭނިން މިނިސްޓްރީގައި އެދިފައި ވާތާ އެތައް ދުވަހެއްވީ އިރު ވެސް އެކަމަށް ހައްލެއް ފެނިފައެއް ނުވެ އެވެ. ކުޑަމިނުން އެކަމާ ގުޅޭ މަޝްވަރާއެއް ވެސް ކޮށްފައެއް ނުވެ އެވެ.\nކައުންސިލުގެ ސިޓީގައި އޮތީ ކީކޭ؟\nކައުންސިލުން ފޮނުވާފައިވާ ސިޓީގައި ބުނެފައިވަނީ އެ ރަށުގެ ނެރުތަކުގެ ސަބަބުން ގިނަ އަދަދަކަށް ވެއްޔާއި ގާ ބޭރުވަމުންދާ ކަމަށާއި މިކަން ހައްލުކޮށް ރަށް ގިރުން ކުޑަކުރުމަށްޓަކައި ގިރާ ސަރަހައްދު ހިމާޔަތް ކުރުމުގެ މަޝްރޫއުގެ ފުރަތަމަ ފޭސް 2011 ވަނަ އަހަރު ވަނީ ފެށިފައި ކަމަށެވެ. އެ ޕްރޮގްރާމުގެ ތެރެއިން އެ ރަށުގެ އިރުމަތީ ފަރާތުގެ ހަތަރު ނެރު ވަނީ ބަންދުކުރެވިފަ އެވެ. އަދި އެކަމުގެ ނަތީޖާ ވެސް ރަނގަޅު ކަމަށް ރަސްގެފަންނު ސަރަހައްދަށް ބަލާލުމުން ފާހަގަކުރެވޭ ކަމަށް އެ ސިޓީގައި ވެއެވެ.\nމީގެ އިތުރުން ފުވައްމުލަކު ކައުންސިލުން ބުނީ މި ވަގުތު ވެސް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) ގެ ބޮޑު ޕްރޮޖެކްޓެއް އެ ރަށުގައި ކުރިއަށްދާ ކަމަށާއި މި ދުވަސްވަރު ނެރުތައް ބައްދާލެވޭ ނަމަ ހަރަދު ކުޑަވާނެ ކަމަށެވެ.\nއަދި އެމްޓީސީސީގެ އެކި މަޝްރޫއުތަކަށް ބޮޑު ހިލަ ރާއްޖޭގައި ގިނަވެފައި ހުރުމަކީ އެކަށީގެންވާ ކަމަކަށް ވާތީ، މި ދުވަސްވަރު މި މަސައްކަތް ކުރުމުން ހަރަދު ކުޑަކޮށް، ފުވައްމުލަކުގެ ރަށްގިރުމުގެ މައްސަލަ ހައްލު ކުރެވިދާނެ ކަމަށް ކައުންސިލުން ވަނީ ބުނެފަ އެވެ.\nއެހެންކަމުން އެ ކައުންސިލުން އެދިފައި ވަނީ ގިރާ ސަރަހައްދު ހިމާޔަތްކުރުމުގެ ދެވަނަ ފޭސްގެ ގޮތުގައި އެ ރަށު ހުޅަނގު ފަރާތުގެ ހަތަރު ނެރު ބަންދުކޮށްދިނުމަށެވެ.\nނެރުތައް ބެއްދުން މުހިއްމު ވަނީ ކީއްވެ؟\nފުވައްމުލަކަކީ އަތޮޅެއްގެ ސިފަތައް ލިބިގެންވާ ރަށެއް ނޫނެވެ. ފުވައްމުލައް އުފެދުނީ މާކަނޑާ ގުޅިފައިވާ ވިލަކުން ކަމަށްވެ އެވެ. ވިލެއް، ފަޅެއް މިހާރަކު ނޯވެ އެވެ. ވަށައިގެން ފުއްޓަރެވެ. އާނުގަނޑު ގިނަވެފައި، އޮންނަނީ މާސިންގާކޮށް ހެދި އަޑިއަށް ބިޔަ ހޮހަޅަ ހެދިފަ އެވެ.\nފުވައްމުލަކުގައި 2003 ވަނަ އަހަރު ބަނދަރު ހެދުމުގެ ކުރިން އޮޑިދޯނިފަހަރު ރަށުން ފުރުމަށް ފަރުމަތިން އަށް ނެރެއް ކޮނެފައި ވެއެވެ. އެ ނެރުތައް ހުންނަ ދިމަދިމާލުގައި އޮއެ ގަދަވެމ ހިތާމަވެރި ހާދިސާތައް ހިނގާފައި ވެއެވެ. މިހާތަނަށް ހަތަރު ނެރު ބަންދު ކުރި ނަމަވެސް ބާކީ ހަތަރު ނެރު އަދިވެސް ހުރި ގޮތަށް ހުރީ އެވެ. ފައުޒާން މަރުވެގެން ދިޔެއީ އެތަނުން ނުބައްދާ އޮތް ނެރެއްގެ ސަބަބުންނެވެ.\nފަހުގެ ތާރީހުގައި ފުވައްމުލަކުގައި މޫދަށް 25 އަށް ވުރެ ގިނަ މީހުން މަރުވެފައިވާ ކަމަށް ވެއެވެ. ފައުޒާންގެ މަރާއެކު ފުވައްމުލަކުގައި މީހުން މޫދަށް އެރި އުޅޭ ހިސާބުތައް ރައްކާތެރި ކުރެވޭނެ ގޮތްތައް ހެދުމަށް އެކި ފަރާތްތަކުން ގޮވާލަން ފެށި އެވެ. އަދި ފައުޒާން އޮޔާދަމާގަތް ނެރު ބެއްދުމަށް ގޮވާލާ ޕެޓިޝަނެއް ވެސް މިހާރު ވަނީ ހަދާފަ އެވެ.\n"ވަން ފުވައްމުލައް" ނަމުގައި ހިންގާ ހަރަކާތަކުން ފެށި ޕެޓިޝަނުގައި ދެ ދުވަހުގެ ތެރޭގައި 2،132 މީހުން ސޮއިކޮށްފައި ވެއެވެ. ފުވައްމުލަކު ސިޓީގެ މޭޔަރު އަބްދުﷲ ފަލާހް ޝަރީފް ވަނީ އެ މަސައްކަތުގައި އެއްބާރުލުންދެއްވާނެ ކަމުގެ ޔަގީންކަން އެ ހަރަކާތަށް ދެއްވާފަ އެވެ.\nނެރުތައް ބެއްދުމާއި މީހުން ގެނބުމާއި ސީދާ ގުޅުމެއް ނެތް!\nފުވައްމުލަކު ސިޓީގެ ޑެޕިއުޓީ މޭޔަރު މުހައްމަދު ޟިރާރު ސީއެންއެމްއަށް މައުލޫމާތު ދެއްވަމުން މިއަދު ވިދާޅުވީ ނެރުތައް ބަންދު ކުރުމުން އެ ރަށަށް ދިމާވެފައިވާ ރަށް ގިރުމުގެ މައްސަލައަށް ބޮޑު ހައްލެއް ލިބޭނެ ކަމަށާއި މި ވަގުތު މި މަސައްކަތް ފަށައިފި ނަމަ ދައުލަތަށް ހަރަދު ކުޑަކޮށް، މަސައްކަތް ނިންމާލެވޭނެ ކަމަށެވެ.\nޟިރާރު ވިދާޅުވީ ނެރުތައް ބެއްދުމާއީ މޫދުގައި ހިނގާ ހިތާމަވެރި ހާދިސާތަކާ ސީދާ ގުޅުމެއް ނުވާ ކަމަށެވެ. އެހެންނަމަވެސް ނެރުތައް ހުންނަ ދިމާތަކަކީ އޮއެގަދަ ދިމާތަކަކަށް ވުމުން އެ ތަންތަން ބައްދައިފި ނަމަ ފައިދާވާނެ ކަމަށް އޭނާ ވިދާޅުވި އެވެ. އަދި އާއްމުކޮށް މީހުން މޫދަށް ގޮސް އުޅޭއިރު، މޫސުމަށް ބަލަން ހަނދާން ނުހުންނަ ކަމަށާއި މޫސުމާ ބެހޭ ގައުމީ އިދާރާއިން ނެރޭ އެލާޓުތަކަށް ވެސް މޫދަށް އެރޭ މީހުން ނުބަލާ ކަމަށް ބުންޏެވެ.\nކޮންމެއަކަސް ޕްލޭނިން މިނިސްޓްރީއަށް ސިޓީ ފޮނުވާފައި އޮންނަތާ ތިން މަސް ފަހުން ހިނގި ހިތާމަވެރި ހާދިސާއެއްގައި ޒުވާން ފުރާނައެއް ވަކިވެގެން އެ ދިޔެއީ އެންމެންގެ ލޯ ކުރިމަތީގަ އެވެ. ވަފާތެރި ރަހުމަތްތެރިއެއް ދުނިޔެ ދޫކުރީ އެވެ. ބައެއްގެ ލޯބިވާ ދަރިފުޅު ވަނީ އާލަމީ ދުނިޔެއަށް ދަތުރުކޮށްފައެވެ. އެހެންކަމުން އަހުމަދު ފައުޒާންގެ މަރަކީ ބައެއްގެ އިހުމާލުން ހިނގި ހާދިސާއެއްބާއޭ ހިތާ ހިތާ ސުވާލުކޮށްލެވެއެވެ.\nފުވައްމުލަކު ސިޓީޕްލޭނިން މިނިސްޓްރީކައުންސިލް\nމާލެއާއި ތިލަފުށި ގުޅާލުމަށް އަޅާ ބްރިޖްގެ ސާވޭއަށް 15 މިލިއަން ޑޮލަރު\nސިނާއީ ދާއިރާއާ ގުޅޭ ސިމްޕޯސިއަމް އެއް ފަށައިފި\nވަރުންނާއި ނަތާޝާ ހަނީމޫނަށް ތުރުކީއަށް!\nބަރަހަނާކޮށް މިސްކިތަށް ވަތް މީހާ ގައުމަށް ފޮނުވާލަނީ\nޓިކްޓޮކް ގޭމެއްގައި ބައިވެރިވި ކުއްޖަކު މަރުވެއްޖެ


SunOnline: Shiyam, Addu aa gulhey massala eh hushahelhumun kamaku nudhiya!\nޝިޔާމް އައްޑޫއާ ގުޅޭ މައްސަލައެއް ހުށަހެޅުމުން ކަމަކު ނުދިޔަ!\nޝަފްނާ ހުސައިން 12 May 2020, 18:53\nނައިފަރު ދާއިރާގެ މެންވަރު ޝިޔާމް -- ސަން ފޮޓޯ/ އަހްމަދުަ ސައީދު\nއައްޑޫ ސިޓީގައި ކޮވިޑް-19 އަށް ޓެސްޓު ކުރެވޭނެ ގޮތެއް ނެތުމުން، ނައިފަރު ދާއިރާގެ ޕީޕީއެމް މެމްބަރު، އަހްމަދު ޝިޔާމް އެ މައްސަލަ ކުއްލި މައްސަލައެއްގެ ގޮތުގައި ރައްޔިތުންގެ މަޖިލީހަށް ހުށަހެޅުއްވުމުން، މަޖިލީހުގައި އައްޑޫ ސިޓީ ތަމްސީލުކުރައްވާ މެމްބަރުން އެކަމަށް ފާޑުވިދާޅުވެއްޖެ އެވެ.\nމެމްބަރު ޝިޔާމް ވިދާޅުވީ ކުއްލި މައްސަލައެއް ހުށަހެޅުއްވީ އައްޑޫ ސިޓީގައި ކޮވިޑް-19 އަށް ޓެސްޓު ކުރެވޭނެ ގޮތާއި، ރައްކާތެރިކަމުގެ ވަސީލަތްތަކާއި ފަރުވާދޭނެ އެކަށޭނެ އިންތިޒާމު ހަމަޖެހިފައި ނުވާތީ ކަމަށެވެ.\nޕީޕީއެމްގެ މެމްބަރަކު އައްޑޫ ސިޓީއާ ގުޅޭ މައްސަލައެއް މަޖިލީހަށް ހުށަހެޅުއްވި އިރު، މަޖިލީހުގައި އައްޑޫ ސިޓީގެ ހަތް ދާއިރާވެސް ތަމްސީލުކުރައްވަނީ އެމްޑީޕީ މެމްބަރުންނެެވެ.\nއެ މައްސަލަ މަޖިލީހަށް ބަލައިގަނެ، މިއަދުގެ ޖަލްސާގައި ބަހުސް ކޮށްފައި ވާއިރު، އައްޑޫ ސިޓީގެ ދާއިރާތައް ތަމްސީލުކުރައްވާ މެމްބަރުން ވަނީ މެމްބަރު ޝިޔާމަށް ވަރަށް ބޮޑަށް ފާޑުވިދާޅުވެފަ އެވެ.\n"އައްޑޫ މެމްބަރުން ތިބީ ނިދާފައެއް ނޫން"\nބަހުސްގައި މަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވީ މައްސަލަ ހުށަހެޅުއްވި ނައިފަރު ދާއިރާގެ މެމްބަރަށް ބައެއް މައުލޫމާތު ސާފުވެފައި ނެތް ކަމަށާއި، އެއީ ހައިރާންވާން ޖެހޭ ކަމެއް ނޫން ކަމަށެވެ.\nއައްޑޫގައި ޓެސްޓުކުރެވޭނެ ގޮތާއި އެހެނިހެން އިންތިޒާމުތައް ހަމަޖެހިފައި ނެތުމުން މެމްބަރު ޝިޔާމް ކަންބޮޑުވެވަޑައިގެން މަޖިލީހަށް މައްސަލައެއް ހުށަހެޅުއްވި އިރު، ނައިފަރުގައި އެ ހުރިހާ ކަމެއް ހަމަޖެހިފައި ހުރިތޯ ޝަރީފް ސުވާލު އުފެއްދެވި އެވެ.\n"އަޅުގަނޑު ހީކޮށްގެން މި ހުރީ ނައިފަރުގައި ހުރިހާ ޓެސްޓެއް، ފެސިލިޓީއެއް ހުރެގެން، އައްޑޫގައި އެ ފެސިލިޓީތައް ނެތިގެން ކަންބޮޑުވެގެން އުޅެނީ ކަމަށް،" ޝަރީފް ވިދާޅުވި އެވެ.\nއޭނާ ވިދާޅުވީ ދުނިޔޭގައި ވަރަށް ގިނަ އަދަދެއްގެ ފޭކު ޓެސްޓު ކިޓުތަކާއި މެޝިންތައް އެބަހުރި ކަމަށެވެ. އަދި ރާއްޖެއަކީ ކަންމަތީ ސްޓޯރުތަކުން ޓެސްޓު ކިޓު ލިބެން ހުންނަ ގައުމެއް ނޫން ކަމަށާއި، މެޝިން އުފައްދާ ވެސް ގައުމެއް ނޫން ކަމަށެވެ.\n"ސަރުކާރުން ކެނޑިނޭޅި މަސައްކަތް ކުރަމުން ދަނީ. އަޅުގަނޑުމެން އައްޑު އަތޮޅުގެ މެމްބަރުންް ތިބީ ނިދާފައެއް ނޫން. އަޅުގަނޑުމެން ދިޔައީ ރެޔާ ދުވާލު ސަރުކާރުން މިކަމަށް އަޅާ ފިޔަވަޅުތައް މޮނީޓާ ކުރަމުން،" ޝަރީފް ވިދާޅުވި އެވެ.\nމެމްބަރު ވިދާޅުވީ ރާއްޖޭގައި އެކަށީގެންވާ ވަރަށް ޓެސްޓް ހެދެމުން ނުދާކަމީ ގަބޫލުކުރަން ޖެހޭ ހަގީގަތެއް ކަމަށާއި، ރާއްޖެއަށް ލިބިފައި ހުރި މަދު ވަސީލަތްތައް ބޭނުންކޮށްގެން، އެންމެ ހެޔޮގޮތުގައި އެންމެ ބޮޑަށް ބޭނުންވާ ތަނަށް، ބޭނުންވާ ވަގުތަށް، އެކަންކަން ކުރެވޭނެ އިންތިޒާމު ސަރުކާރުން ހަމަޖައްސާފައިވާކަމަށެވެ.\nމެމްބަރު ޝަރީފް ވަނީ އައްޑޫގައި އެކަށީގެންވާ ވަރަށް ޕާސަނަލް ޕްރޮޓެކްޓިވް އިކުއިޕްމަންޓް (ޕީޕީއީ) އާއި އަންގި، މާސްކް އަދި ސެނިޓައިޒާ ނެތް ކަމަށް މެމްބަރު ޝިޔާމް ވިދާޅުވި ވާހަކައަކީ ކަނޑައެޅިގެން ދޮގެން ކަމަށް ވެސް ވިދާޅުވެފަ އެވެ.\n"ފްރަންޓްލައިންގައި މަސައްކަތް ކުރާ މީހުންނަށް ބޭނުންވާ ވަރަށް ސެނިޓައިޒާ އާއި އަންގި އާއިމާސްކާ ނެތް ވާހަކަ އަކީ ހަގީގަތާ ހިލާފު ވާހަކައެއް،" މެމްބަރު ވިދާޅުވި އެވެ.\nޝަރީފްގެ ވާހަކަ އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވެސް ވަނީ ތަކުރާރު ކުރައްވައިފަ އެވެ. ރޮޒައިނާ ވިދާޅުވީ ނައިފަރުު ދާއިރާގެ މެމްބަރު ވާހަކަދެއްކެވި އިރު ހަގީގަތާ ހިލާފު ވާހަކަތައް ދައްކަވާފައިވާ ކަަމަށެވެ.\n"އައްޑޫ މީހާ ޕޮޒިޓިވްވި ނަމަ، ޓެސްޓު ކުރެވޭނެ ގޮތް ވަގުތުން ހަމަޖެހުނީސް"\nއައްޑޫ ސިޓީން މާލެއަށް ގެނައި ބަލި މީހަކު ފުރަތަމަ ޓެސްޓުން ޕޮޒިޓިވްވެ، ދެވަނަ ޓެސްޓު ނެގެޓިވްވެ އަދި އިތުރަށް ކަށަވަރު ކުރުމުން ވަނީ ކޮވިޑް-19 އަށް ނެގެޓިވްވެފަ އެވެ.\nއޭނާގެ ފުރަތަމަ ޓެސްޓު ޕޮޒިޓިވްވުމާ އެކު އައްޑޫ ސިޓީ މުޅިން ލޮކްޑައުން ކުރިއެވެ. ނަމަވެސް އޭނާ ވަައިރަހަށް ނެގެޓިވް ވުމުން އެ ހާލަތު ވަނީ އުވާލައިފައެވެ. އައްޑޫގައި ވައިރަހަށް ޓެސްޓު ކުރެވޭނެ އިންްތިޒާމް ހަމަޖެހިފައި ނެތުމުގެ ޝަކުވާތައް އިތުރުވީ އެ ކޭސްއާ އެކު އެވެ.\nމެމްބަރު ރޮޒައިނާ މިއަދު ވިދާޅުވީ، އެ ކޭސް ޕޮޒިޓިވްވި ނަމަ، އައްޑޫގައި ކޮވިޑް19 އަށް ޓެސްޓު ކުރެވޭނެ އިންތިޒާމް ވަގުތުން ވަގުތަށް ހަމަޖެހިގެން ދިޔައީސް ކަމަށެވެ.\n"އައްޑޫގެ އެ ކޭސް ޕޮޒިޓިވްވި ނަމަ އައްޑޫގަ ޓެސްޓު ކުރެވޭ ގޮތް، މެޝިނެއް ގެންގޮސްގެން ވިޔަސް ވަގުތުން ވަގުތަށް މިކޮޅުގަ ހުރި މެޝިނެއް ގެންގޮސްގެން ވެސް ހަމަޖެއްސިސް. އެހެން ނަމަވެސް ޕޮޒިޓިވް ނުވާތީ މާލޭގައި އެތައް ބަޔަކު އެއްފަހަރާ ޓެސްޓު ކުރަން ޖެހޭތީ ހަމަ އެކަން ކުރިއަށް އެ ގެންދަނީ،" ރޮޒައިނާ ވިދާޅުވި އެވެ.\nމެމްބަރު ވިދާޅުވީ މިކަމުގައި ސަރުކާރުގެ އެއްވެސް އިހުމާލެއް އޮތް ކަމަށް ގަބޫލުނުކުރައްވާ ކަމަށެވެ. މިވަގުތު މާލޭގައި އެތައް ސަތޭކަ ބަޔަކު ޓެސްޓުކުރަމުން އަންނަ އިރު، އެންމެ މުހިންމީ މާލޭގައި އެ އިންތިޒާމު ގާއިމުވެފައި ހުރުން ކަމަށާއި، ރަށަކުން މީހެއްގެ ސާމްޕަލް ނަގަން ޖެހުނު ނަމަވެސް، 24 ގަޑިއިރުގެ ތެރޭގައި އެކަން ކުރެވޭ ކަމަށެވެ.\nމި މައްސަލައާ ގުޅޭގޮތުން، އައްޑޫގެ ހުރިހާ މަޖިލިސް މެމްބަރުން ވެސް ކެނޑިނޭޅި މަސައްކަތް ކުރަމުން އަންނަ ކަމަށް ރޮޒައިނާ ވަނީ ވިދާޅުވެފަ އެވެ.\nއެގޮތުން ރޭ ވެސް ނައިބު ރައީސް ފައިސަލް ނަސީމާއި، ހެލްތު މިނިސްޓަރު އަބްދުﷲ އަމީން އާއެކު އައްޑޫގެ ހުރިހާ މެމްބަރުން ބައްދަލުކޮށް، މަޝްވަރާކޮށް، މައްސަލައަށް ހައްލު ހޯދަން މަސައްކަތް ކޮށްފައިވާ ކަމަށެވެ.\n"އަޅުގަނޑުމެން އައްޑޫގައި އެއްވެސް ކަމެއް ނުކޮށް ދޫކޮށްލާކަށެއް އައްޑޫގެ އެއްވެސް މަޖިލިސް މެމްބަރަކު މަޑުކޮށްގެނެއް ނުތިބޭނަމޭ. އަޅުގަނޑުމެން މިދަނީ ވަރަށް ގާތުން ކަންކަން ބަލަމުންނޭ. ކަންކަން ގޯސްކޮށް ދާނަމަ އެކަންކަމަށް އަޅުގަނޑުމެން އެޓެންޑު ކުރާނަމޭ،" މެމްބަރު ވިދާޅުވި އެވެ.\n"މައްސަލައިގައި ނޭނގޭ އާ ކަމެއް ނެތް"\nމައްސަލައަށް ބަހުސް ކުރައްވަމުން ހުޅުދޫ ދާއިރާގެ މެމްބަރު އިލްޔާސް ލަބީބު ވިދާޅުވީ ކުއްލި މައްސަލައެއް ހުށަހަޅަނީ ސަރުކާރުގެ ސަމާލުކަމަށް ކަމެއް ގެނައުމަށް ކަމަށާއި، މެމްބަރު ޝިޔާމް ހުށަހެޅުއްވި މައްސަލައިގައި، ސަރުކާރަށް ވެސް އަދި އައްޑޫ ދާއިރާގެ މެމްބަރުންނަށް ވެސް ސާފު ނުވާ ކަމެއް ނެތް ކަމަށެވެ.\nމެމްބަރު ވިދާޅުވީ އައްޑޫގެ މިހާރުގެ ހާލަތަށް ބަލާއިރު، ހޮސްޕިޓަލުގައި 200 ޕީޕީއީ ކިޓު، އަދި ކޮންމެ ސިއްހީ މަރުކަޒެއްގައި 10 ޕީޕީއީ ކިޓު އެބަހުރި ކަމަށެވެ. އަދި މާސްކާއި، އަންގިއާއި އެހެނިހެން ސާމާނުވެސް މިވަގުތަށް ބޭނުންވާ ވަރަށް އެބަހުރި ކަމަށެވެ.\nމެމްބަރު ވިދާޅުވީ މުޅި ރާއްޖޭގައި ވެސް އެންމެ އެކަށީގެންވާ ވަރަށް އެތަކެތި ލިބެން ނެތް ކަމަށާއި އެހެން ނަމަވެސް އައްޑޫގައި ކޮވިޑް19 އަށް ޓެސްޓުކުރެވޭނެ އިންތިޒާމު ހަމަޖައްސަން މަސައްކަތް ކުރަމުން އަންނަ ކަމަށެވެ.\nއަދި މިހާރު އައްޑޫގައި ބައްޔަށް ޓެސްޓު ކުރެވެން ޖެހޭނެ ކަމަށް ގަބޫލުކުރައްވާ ކަމަށް ވެސް ވިދާޅުވިއެވެ.\n"ސަރުކާރުން ޔަގީންކަން ދީފައި ވަނީ އެތާ ކޮމިއުނިޓީ ސްޕްރެޑެއް ފެތުރިއްޖެއްޔާ ހަމަ ވަގުތުން އޭގެ ސްޓޮކް އިތުރު ކޮށްދެއްވާނެ ކަމަށް،" މެމްބަރު ވިދާޅުވިއެވެ.\n"މީ ކުއްލި މަައްސަލައެއް ނޫން، ކުއްލި ބަޣާވާތެއްގެ އިޝާރާތެއް"\nމައްސަލައަށް ބަހުސްކުރައްވަމުން ފޭދޫ ދާއިރާގެ މެމްބަރު މުހައްމަދު ނިހާދު ވިދާޅުވީ މެމްބަރު ޝިޔާމް ހުށަހެޅުއްވި މައްސަލައަކީ މަޖިލީހުގައި ބެލޭވަރުގެ ކުއްލި މައްސަލައެއް ނޫން ކަަމަށެވެ.\n"އަޅުގަނޑު ގަބޫލުކުރަނީ މިއީ ކުއްލި ނުރައްކަލުގެ ހާލަތެއް. ކުއްލި ބަޣާވާތެއް ކުރުމަށްޓަކައި ރާވަމުން ގެންދާ ކަމުގެ އިޝާރާތެއްކަން. އެފަދަ އެތައް ކަމެއް މިގައުމުގެ ތެރެއިން އެބަދޭ ފެންނަމުން،" ނިހާދު ވިދާޅުވި އެވެ.\nމެމްބަރު ވިދާޅުވީ މިއީ އައްޑޫ ރައްޔިތުންނަށް އޮޅުވާލައި، އައްޑޫ ރައްޔިތުންނަށް ނުބައި މަންޒަރުތަކެއް ދައްކައިގެން ސަރުކާރާ ދެކޮޅަށް އެ ރައްޔިތުން ނެރުމަށްޓަކައި، އައްޑޫ ރައްޔިތުން "ގަޅި ހައްދަން" މަޖިލީހަށް ހުށަހެޅި މައްސަލައެއް ކަމަށެވެ.\n"އައްޑޫ ރައްޔިތުންނަކީ މިއަދަކު ހޭލުންތެރިކަން ކުޑަ ބައެއް ނޫން. އައްޑޫ ރައްޔިތުންނަށް އެނގޭ ޝިޔާމް އެ ވިދާޅުވި 400 ޑޮލަރުގެ ރެޕިޑް ޓެސްޓު ކިޓުން ޓެސްޓު ކުރީމާ ފަޅޯ ވެސް ޕޮޒިޓިވް ވާކަން. މިއީ އައްޑޫ ރައްޔިތުންނަށް އޮޅިފަ އޮތް ވާހަކައެއް ނޫން،" މެމްބަރު ވިދާޅުވި އެވެ.\nނިހާދު ވިދާޅުވީ ރައީސް މުހައްމަދު ނަޝީދުގެ ސަރުކާރުގައި އައްޑޫގައި އަޅަަން ނިންމި ޓާޝަރީ ހޮސްޕިޓަލަށް ހޯދި ފައިސާ އެންމެ އެދެވޭ ގޮތުގައި އިންވެސްޓުކުރި ނަމަ، މިއަދު އައްޑޫގައި ހުރިހާ ޓެސްޓެއް ވެސް ހެދޭނެ ކަމަށާއި، މި މައްސަލަތައް ދިމާނުވާނެ ކަމަށެވެ.\nހިތަދޫ ދެކުނު އިބްރާހިމް ނާޒިލް ވިދާޅުވީ އައްޑޫ ރައްޔިތުންގެ ސަލާމަތާ ރައްކާތެރިކަން ކަށަވަރު ކުރުމަށް، އައްޑޫ ތަމްސީލުކުރައްވާ ހުރިހާ މެމްބަރުން ގުޅިގެން މަސައްކަތް ކުރަމުން އަންނަ ކަމަށެވެ.\nނާޒިލް ވިދާޅުވީ އައްޑޫ ސިޓީގައި ކޮވިޑް19 އަށް ޓެސްޓު ކުރެވޭނެ އިންތިޒާމު ހަމަޖެހިގެން ދިއުމަކީ އައްޑޫގެ އިތުރުން، ދެކުނުގެ ހުރިހާ ރައްޔިތުންްނަށް ވެސް ލިބިގެންދާނެ ހިތްހަމަޖެހުމެއް ކަމަށެވެ.


IntelGe Modem Chip division Apple in gannanee | Mihaaru\nއެޕަލް އިން އަމިއްލަ މޯޑެމް އުފައްދުމަށް އިންޓެލްގެ މޯޑެމް ޑިވިޒަން ގަންނަނީ\nއަމިއްލަ މޯޑެމް އުފެއްދުމަށް އިންޓެލްގެ މޯޑެމް ޗިޕް ޑިވިޒަން އެޕަލް އިން ގަންނަނީ\nއިންޓެލްގެ މޯޑެމް ޗިޕް ޑިވިޒަން ގަތުމަށް އެޕަލް ޝައުގުވެރިވާ ވާހަކަ، ވޯލް ސްޓްރީޓް ޖާނަލް އިން ރިޕޯޓްކުރުމާ ގުޅިގެން، މި މައުލޫ އަށް ޓެކްނޮލޮޖީ ޚަބަރުތައް ދަނީ ފަތުރަމުންނެވެ. މިއީ ޚަރަދު ބޮޑު މުއާމަލާތެކެވެ. އެހެން ނަމަވެސް، އަމިއްލަ އަށް ފުއްދުންތެރިވުމަށް މި އަށް ވުރެ ކުރު މަގެއް އެޕަލްއަކަށް ނެތެވެ. މިއީ އެޕަލުން ކުރި ބުއްދިވެރި ފިކުރެކެވެ.\nސްމާޓްފޯންތައް 5ޖީ ފެންވަރަށް ކުރިއަރައިގެން އައި ނަމަވެސް، އައިފޯނުތަކަށް 5ޖީ މޯޑެމް އުފަައްދައިދޭނެ ބަޔަކު ހަމަނުޖެހި ދުވަސްތަކެއް ވަނީ ފާއިތުވެފަ އެވެ. އެޕަލް ބޭނުންވާ ފެންވަރަށް 5ޖީ މޯޑެމް އުފައްދައިދޭނެ ބަޔަކު ނުލިބިއްޖެ ނަމަ، 5ޖީ ރޭހުން އެޕަލް ބާކީވެދާނެ ކަމަށް ހީކުރެވުނު ދުވަސްތަކެއް ވެސް ހިނގައްޖެ އެވެ. މިކަން މެދުވެރިވި ސަބަބަކީ، ކުއަލްކޮމްއާ އެކު އޮތް ގުޅުން އެޕަލް އިން ކަނޑާލުމެވެ.\nއެޕަލް އިން އެއިރު ބުނީ ކުއަލްކޮމްގެ މޯޑެމްތައް ދެން ދުވަހަކު ވެސް ބޭނުންނުކުރާނެ ކަމަށެވެ. އެޕަލް އިން އިންޓެލް އިޚުތިޔާރުކުރީ މި ގޮތުގައި ދެމި އޮތުމަށެވެ. އެހެން ނަމަވެސް، ވާދަވެރިން 5ޖީ ރޭހަށް ނިކުމެ ފޯރިނަގަމުން ދާއިރު، އެޕަލް އަދި ވެސް އުޅެނީ ކަންފުޅެއް ނުވެގެންނެވެ.\nއިންޓެލްއާ އެކު ކުރި މަސައްކަތް ކޮޅެއްގައި ނުޖެހި ދިގުލައިގެން ދަނިކޮށް، ހާލަތު ބަދަލުވެ، އެޕަލް އިން އަނެއްކާ ވެސް ކުއަލްކޮމްއާ އެކު ގުޅުން ބަދަހިކުރި އެވެ. އަދި 5ޖީ އައިފޯނުތަކުގައި ކުއަލްކޮމްގެ މޯޑެމްތައް ހިމަނާ ގޮތަށް މަސްލަހަތުވި އެވެ.\nއެޕަލް އިން ބޭނުންވާ ފެންވަރަށް 5ޖީ މޯޑެމް އުފެއްދޭ ފެންވަރު އިންޓެލްގައި ނެތް ނަމަވެސް، އިންޓެލްގެ މޯޑެމް ޗިޕް ޑިވިޒަން ގަތުަމަށް އެޕަލުން ދަނީ މަޝްވަރާކުރަމުންނެވެ. އެޕަލް އިން މި ޑިވިޒަން ގަތުމަށް ފަހު، އުފައްދާ މޯޑެމްތަައް އެޕަލްގެ އަމިއްލަ ނަމަށް ބަދަލުކުރާނެ އެވެ. އައިފޯނުތަކުގައި ބޭނުންކުރާ ގްރެފިކްސް ޗިޕްތައް ފަދައިން، 5ޖީ މޯޑެމްތައް ވެސް ދެން ވާނީ އެޕަލްގެ ފިކުރީ މުދަލަށެވެ.


Male' Ah Dhimaavefai Vanee Palestine Ah Dhimaavefaivaa Fadha Kameh - Andhun Hussen - Vaguthu\nމާލެއަށް ދިމާވެފައިވަނީ ފަލަސްތީނަށް ދިމާވެފައިވާ ފަދަ ކަމެއް: އަނދުން ހުސޭން\n2 އަހަރު ކުރިން ( ފެބުރުއަރީ 10, 2020 )\nމާލެއަށް ދިމާވެފައިވާ ތޮއްޖެހުމުގެ މައްސަލައަކީ ފަލަސްތީނުގެ ރައްޔިތުން އަތުން އެމީހުންގެ ބިންތައް އެހެން ބަޔަކު ފޭރިގަނެފައިވާ ފަދަ މައްސަަލައެއް ގޮތައް ރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ އެމްޑީޕީ މެންބަރު އަދި އެމްޑީޕީގެ ޕާރަލަމެންޓަރީ ގްރޫޕުގެ ޑެޕިއުޓީ ލީޑަރު ޙުސައިން ޝަހީމް (އަނދުން ހުސޭން) މާލޭގެ ހާލަތު ސިފަ ކުރައްވައިފިއެވެ.\nކުރީގެ ރައީސް މުހައްމަދު ނަޝީދުގެ ވެރިކަމުގައި ކުރިއަށް ގެންދިޔަ "ވެށިފަހި" މާލެ ޕްރޮގްރާމަށް އިޝާރާތް ކުރައްވާ އަނދުން ހުސައިން ވިދާޅުވީ އެޕްރޮގްރާމްގައި ސަރުކާރުން ބިން ދޭން ނިންމި 160 ވަރަކަށް މީހުންނަށް އަދިވެސް ބިން ނުލިބޭ ކަމަށާއި ނަމަވެސް އެމީހުންނަށް ވަރަށް އަވަހަށް ބިން ހަމަޖެހިގެން ދާނެ ކަމަށެވެ.\n"ޝައްކެތް ނެތް ގޮތުގައި މާލޭގެ ރައްޔިތުންނަށް ގްރޭޓަރ އިންޑަސްޓްރިއަލް ޒޯނުން ބިންދޭން ޖެހެ. މާލެއަށް އުފަން މާލޭ މީހުންނަށް ބިމާއި ފުލެޓް ދޭން ޖެހޭ. އެއީ ޝައްކެތް އޮތް ކަމެއް ނޫން." އަނދުން ހުސޭން ވިދާޅުވިއެވެ.\nމި ސަރުކާރުން މާލޭގެ ރައްޔިތުންނަށް ޚާއްޞަކޮށްގެން ގްރޭޓާ މާލޭ ޒޯނުން ބިން ދޭނެކަން ފާހަގަކުރައްވަމުން އޭނާ ވިދާޅުވީ ރައީސް އިބްރާހިމް މުޙައްމަދު ޞާލިޙު އެކަން ފުއްދަވާނެ ކަމުގެ ފުރިހަމަ ޔަޤީންކަން އެބައޮތް ކަމަށެވެ.\n"ވެށިފަހި މާލެ" ޕްރޮގުރާމުގެ ދަށުން، މާލެއިން ކުދި ބިންކޮޅު ދޫކޮށްލާފައިވާ ފަރާތްތަކަށް، ހުޅުމާލެއިން ގޯތި ދިނުމަށް އެމްޑީޕީން ވަނީ ދާދި ފަހުން ހައުސިން ޑިވޮލޮޕްމެންޓް ކޯޕަރޭޝަން (އެޗްޑީސީ) ގައި އެދިފައެވެ.\nމާލޭގެ މީހުން ދިރިއުޅޭ ޖާގައަކީ ''ކޯސްޓް ކިރު ދަޅު'' ވަރުގެ ޖާގައެއް ކަމަށް އަނދުން ހުސޭން ވިދާޅުވާ ވިދާޅުވުން ރޭ ވެސް ތަކުރާރު ކުރައްވާ އޭނާ ވިދާޅުވީ މާލޭގެ ރައްޔިތުންނަކީ ކިޔަމަންތެރި، ބަސްއަހާ އަދި ފަޚުރުވެރި ބައެއް ކަމަށެވެ. އެކަމަކު ކޮންމެ ސަރުކާރުންވެސް މާލޭގެ ބިން ހިއްކުމަށް ފަހު ރަށްރަށުން މީހުން ގެނެސް މާލޭގައި ވަޒަންވެރިވުމުން މާލޭގެ ރައްޔިތުން ބިންކޮޅެއްވެސް ނުލިބޭ ކަމަށެވެ.\n"80، 90 އަހަރުވީ އަޅުގަނޑުމެންގެ (މާލޭ ރައްޔިތުންނަށް) ފްލެޓްގަޑެއް ބިންކޮޅެއް ނުލިބިދާތާ. މުޅި މާލެ ހިއްކާ، ކޮންމެ ސަރުކާރަކުން ހައްގުވެރިންނަށޭ އޭގެ އެންމެ ބޭނުން ޖެހިފައިތިބި މީހުންނަށޭ. ކިޔާފައި ބަހައްޓާފާ ހިއްކާލަ ބިންކޮޅު ހިތުހުރި ގޮތަކަށް ބަހާލަފައި. މީއީ މާލޭ މީހުންގެ ރަށެއް. މާލޭގެ ރަށްވެހިންގެ ރަށެއް މާލެ އަކީ." އަނދުން ހުސޭން ވިދާޅުވިއެވެ.\nއޭނާ ވިދާޅުވީ ގޮތުގައި، މާލޭ ރައްޔިތުންގެ ދިފާޢުގައި ވާހަކަ ދައްކަނީ އެއްވެސް ވަރަކަށް ރާއްޖެތެރޭ ރައްޔިތުންނަށް ތަފާތު ކުރާކަށް ނޫނެވެ. އަދި މި ސަރުކާރުން އެއްވެސް ރަށެއްގެ ރައްޔިތުން ތަފާތު ނުކުރާނެ ކަމަށާއި، ހުރިހާ ރަށެއްގެ ރައްޔިތުންނަށް ބޭނުންވާ ޢަސާސީ ޚިދުމަތް ސަރުކާރުން ފޯރުކޮށްދޭނެ ކަމަށް ވިދާޅުވިއެވެ.\nއަނދުން ހުސޭން މީގެ ކުރިން ދައްކަވާފައިވާ ވާހަކަފުޅުތަކަށް ވެސް ވަރަށް ގިނަ ފަހަރަށް ފާޑުކިޔުން އަމާޒުވެފައި ވެއެވެ.\nނަޝީދު ދެއްކެވި ވާހަކަފުޅާއި ގުޅިގެން މަޖިލީހުން މައްސަލަ ބަލަން ނިންމައިފި\nއަނދުންއާއި އިލްޔާސްގެ އިންތިޚާބު މާދަމާ\nފެބުރުއަރީ 10, 2020 08:51\nއަނދުން ހުސޭނު ބުންޏަސް ތީ ހަމަ ތެދު ވާހަކަ އެއް ކަމަށް ބުނެވޭނީ!\nފެބުރުއަރީ 10, 2020 09:45\nއެމްޑީޕީ އަކީ ހަމަހަމަކަށް ގޮވާލާ ޕާޓީއަކަށްވެފައި މާލޭމީހާއި ރާއްޖެތެރޭމީހާ ތަފާތުކުރުންމުން ދެރަވޭ. އެމްޑީޕީގެ ހަޤީޤީ ސިފަ ތި ފެންނަނީ\nދޮނާ އަށް އެމްޑީޕީއަކީ ކޮންބައެއްކަން އޮޅިފަ އޮތަސް އަހަރުންނަށް އިނގޭ އެމްޑީޕީއަކީ ކޮބައިކަން.ވޯޓު ހޯދަން ދަޅަދައްކައިގެން މޮޅު ވައުދުވާނެ އަދި ހޮވުނީމަ ގޮވާނެ ވޯޓު ދިނީ އެމްޑީޕީގެ މެންބަރުންނޭ ތިމަންމެނަށް.ރައީސް އޮފީހުގަ މިހާރުހުރި ވެބްކެމް މިނިސްޓަރ ނޫންތޯ ބުނީ އެމްޑީޕީގެ މީހުންނަށް ފްލެޓުދީފަ ބާކީހުރީޔާއޭ އެހެންބަޔަކަށް ލިބޭނީ.މިއީތޯ ހަމަހަމަ ކަމަކީ.ޕާޓީ ލޯގޯއަކަށް ތިލަފަތެއް ލައިގެން ނަމުގަ އުޅެނީ.ދެން މިގޮވަނީ ގުދޯގުދޯ\nފެބުރުއަރީ 10, 2020 13:03\nބަލަ އަހަރުންދަންނަ ރާއްޖެތެރެ މީހުންވެސް އެބައުޅޭ ރާއްޖެއިން ބޭރުގަ ވަޒަންވެރިވެގެން، މާލެއިން ތަންތަން ގަނެގެން އެހެންމީހުންނަށް ކުއްޔަށްދީގެން ފެލައިގެން. ޢެއީކީ މާލެ މީހާއެއް ނޫން. މާލެ މީހުން އެބައުޅޭ ތަންކޮޅު ކުޑަކަމުން ހެދޭނެ މަގެއް ނުފެނި، އެެއް ކޮޓަރީގައި ދަތިހާލުގައި. ޢެކަމުވެސް ހަމަ ނަން މިވަނީ މާލެ މީހާ.\nފެބުރުއަރީ 10, 2020 10:24\nމާލޭމީހުން ބޮޑުއަގުގައި ގެ ކުއްޔަށް ދީފައި ސިނަގަޕަޫރު މެލޭޝިޔާ ތައިލެން ލަންކާ ފަދަގައުމުތަކުގައި އުފަލުގައި އެއުޅެވެނީ ސަރުކާރުގެ މަކަރުވެރި ސިޔާސަތުގެ ދަށުން ރާއްޖެތެރެއަށް އެއްކަމެއްވެސް ކޮށްނުދޭތީ. މާލޭމީހުން ދެއަތްއުރާލައިގެން ތިބެ ލާރިލިބޭނެ މަގު ފަހިކުރަނީ ސަރުކާރުން.\nފެބުރުއަރީ 10, 2020 11:46\nބަލަ މާލެ ހިއްކެން އޮތްވަރަށް ފަޅާ ހަމައަށް ހިއްކާ ނިންމާފަ ބިންތައްވެސް މާލޭގެ ރަޖިސްޓްރީ އޮތް މީހުންނަށް ދީފަ އޮތީ.. ނުވިތާކަށް ޖެހިގެން އޮރް ވިލިނގިލި ވެސް ކާލައިފި މިހާރު ތިޔަ ދިމާކުރީ މާލެ އަތޮޅުގެ ހުރިހާ ފަޅެއް ކާލަން.. ކޮބާ މި ކ އަތޮޅު އެހެން ރައްޔިތުންގެ ހައްޤު؟ ރާއްޖޭގެ ކޮން ރަށަކަށް އެރަށެއްގެ ބިން ފުރުނީމަ ޖެހިގެން އޮތް ރަށާ ކައިރީގަ ހުރި ފަޅުތައް ދިނީ؟ މާލޭ މީހުންނަށް ވަކި ލިބެންޖެހޭތަ؟ ފަހަތައް މާލެ ލާފަ.. ވިލިމާލެ ހުޅުމާލެ ތިޔަހެން ދަންޏާ ދުވަސްކޮޅަކުން ހއ ތުރާކުނަށް ބެސް ތުރާމާލެ އައްޑޫ ގަމަށް ގަންމާލެ ކިޔާ ހިސާބަށް ދާނެ.. އިޒުރޭލު ޔަހޫދީން އުޅޭހެން މި އުޅެނީ ކޮން ބައެއްކަން ވަރަށް ސާފު..\nފެބުރުއަރީ 10, 2020 12:12\nހަމަ ހަޤީޤަތުގަވެސް ވަރައް ތެދުކަންބޮޑު ހަޤީގަތެއް ތިހާމަކުރީ\nފެބުރުއަރީ 10, 2020 16:15\nމިކަހަލަ ނުކިޔަވާތިބި ޤަމަރުން ލައިގެން މަޖިލީސް ހިނގުމުން ރައްޔިތުންގެ ހަމަހަމަކަން ގެއްލޭނެ އަދި މީ އިތުރު ބައިބައިވުންތަކެއް އުފައްދަން ގަމާރު ދެއްކި ވާހަކައެއް.\nފެބުރުއަރީ 10, 2020 23:03\nއަހަރުމެންގެ ރައީސާއި ނައިބު ރައީސް ގޮވައިގެން އަހަރުމެން ގޮއްސާނަން އޭރުން ކަލޭމެން ތިބޭނީ ނުކައި. ކާންވެސް ބޯންވެސް ދެނީ އަހަރުމެން\nފެބުރުއަރީ 10, 2020 08:52\nކަލޭމެން ރާއްޖެތެރޭ މީހުންނަށް އެމީހުންގެ ރަށުން އާމްދަނީ ލިބޭނެގޮތާއި ތައުލީމާއި ސިއްޚީހިދުމަތް ލިބޭނޭގޮތް ހަދާދީބަލަ. އެއިރުން ކަލޭމެންނަށް ކުލިދައްކަން ނުދާނެ.\nފެބުރުއަރީ 10, 2020 10:14\nމިހާރަކު ނުކިޔޭނެ ތިހިނެއް. މިހާރު ތިޔަބުނާ ހުރިހާކަމެއްވެސް ކުރެވޭނެ ރައްރަށުން... ތިޔައުޅެނީ މާލޭގެ ރީތި ކުދިންނާ މާލެ ބިންތައްފެނިގެން...\nފެބުރުއަރީ 10, 2020 13:35\nމިނާ މިގޮތަށް ވާހަކަ ދައްކާއިރު މަޖްލީހުގެ މެޖޯރިޓީ އިޒްރޭލް (ރާއްޖެތެރޭ) މިހުންގެ އަތުގައި އޮވެގެން އެމީހުން ބޭނުން އެއްޗެއް ކިޔުމުގެ ފުރުސަތު ދެވިގެން ނުވާނޭ.\nފެބުރުއަރީ 11, 2020 09:55\nކަޅުވިޔަސް ދޮންވިޔަސް ކީތް ކުރާނީ، ތިހެން ކިޔާލަ ކިޔާލަ ހުންނަން ޖެހޭނީ. ބޭނުން އިރަކު މާލެ އަރާފަ ފައިބާއިފަ ބޭނުން ކޮންމެ ސަކަރާތެއް ޖަހާނަން. ހަހަހަހަހަހަހަހަ. މާދަންވެސް ކަލޭ ވެސް މީހަކާ އިންނަންވީމަ ބަލާނީ ލާރި ހުރި މީހަކު ލިބޭތޯ. ބަލާ އިރު އަހާން ކަމަކުދާކަށް ނެތް، އެއްކަލަ ލާރިއޭ ކިޔާ އެއްޗެސް މިހުރީ އަހަރުން ކަހަލަ ކަޅު ހަކުރާ ކަލޭ ތިބުނި ކަހަލަ ވަޅު ފެންބޮއެގެން ހުރި މީހުން އަތުގަ. އަތުގަ އަމިއްލަ ގެ ދޮރު ހުރެފަ އެގެ ނުހެދިގެން އަހަރުން ކަހަލަ ކަޅު މީހުން ދިގު މުއްދަތަށް ގެ ހަދަން ނަގަން ޖެހެނީ ތިކަހަލަ ބުރުސޫރަ ރީތި މީޙުންގެ ހުންނަ ކަންނެތް ކަމުން. އަހަރުން ކަހަލަ ކަޅު ރާއްޖެ ތެރޭ މީހުން ނެތް ނަމަ މި ހަމަ ސީދާ ހަނަފަސް ސަހަރާ އެއް. ޝުކުރު ކޮށްބަލަ އަހަރުން މިތަނަށް އަރާ މިތަން މިވަރު ކޮށްދިނީމަ. ބޮޑާ ވެސް ވާ ބަޔެކޭ. އަދި ރަގަނޅު ބިމެއް ލިބިއްޖެއްޔާ މި އެއްޗެހިންގެ ބޮޑާވެރިކަމާއި ކިބުރުވެރިކަން މީހުންގެ ލޮލުން ނުދެކޭނެތްނު. ކީތް ކުރާނީ؟ ކީތް ކުރެވޭނީ. މައްސަލަ ޖައްސަން ކަމާ ބެހޭ އިދާރާ އަކަށް ދާ އިރު އެތާ ވެސް މިހުންނަނީ ރާއްޖެތެރޭ މީހެއް. އެންމެ މައްޗަށް މި މައްސަލަ ގެންދާ އިރު ރާއްޖޭގެ ރައީސް އަކަށްވެސް މި ހުންނަނީ ހަމަ ހަން ކަޅު ވަޅު ފެން ބޮއެގެން ހުރި މީހަކު. ދެން ކެ ކުއްޔަށް ދީގެން ލިބޭ އެއްޗަކުން ފުއްދާލާއިގެން އުޅޭ.\nފެބުރުއަރީ 12, 2020 00:06\nވަރަށް ދެރަ ވެއްޖެ ދޯ..\nފެބުރުއަރީ 10, 2020 13:36\nމާލެގައި ރީތި ކުދިން އުޅެނީ ކޮންތާކު ތޯ؟\nފެބުރުއަރީ 10, 2020 15:16\nރާއްޖެތެރޭ ރީތި މީހުން ދައްކަބަލަ. ތާނގީ ވަޅު ފެން ބޮއެގެން ޖެހުނު ހަކުރަކާ ތެލާ ކައި ނުތާހިރު ކަމުން ގޮސް އެހާ ނުތާހިރު. އެހެންވެގެން ގޮސް ކަލޭމެން ކަޅުވެފަ ހުންނަނީ.\nފެބުރުއަރީ 10, 2020 14:04\nމާލެއިން ރީތިވެެގެން ތިއުޅެނީ މާލޭ ކުދިންތަ؟ މާލޭ މީހަކުވިއްޔާ އެތިބީ ބޭރުގަ.\nފެބުރުއަރީ 10, 2020 11:04\nހުރިހާކަމެއް ފުރިހަމަ ކުރިޔަސް ތިބޭނެ. މިހާރުވެސް ރަށްރަށުން ކިޔަވާ ކިތައްކުދިންތަ އެންމެމޮޅުކޮށް ފާސްވާކުދިންގެ ތެރޭގައި ހިމެނެނީ. ރަށްރަށުގައި މަސައްކަތްކޮށްގެން ފުދުންތެރިކަމާއެކު އުޅޭއެތައްބަޔަކު އެބައުޅޭ. މަސައްކަތެއް ކޮށްގެން އެއްޗެއް ހޯދުމުގެ ބަދަލުގައި މީހުންނަށް ސަލާޖަހައިގެންނާއި އަނބިމީހާ ނުވަތަ ދަރިއަކު ބަލުވެގެންނޭބުނެ ދޮގުވާހަކަތައް ދައްކައިގެން ލާރިހޯދަން މަސައްކަތްކުރާ ކިތައްމީހުން އުޅޭތޯބަލާބަލަ.\nފެބުރުއަރީ 10, 2020 08:55\nހުސައިނާ ކަލޭ ތިހާހިސާބަސްދިޔައީވެސް ތިބުނާ ރ މީހުން މަސައްކަތްކޮށްދީގެން މިއަދު އެމީހުންމަތިން ހަނދާން ނެތުނީދޯ؟ މާލޭމީހުން ރ މީހުންނަށް ތަންތަން ކުއްޔަށްދީގެން ލާރިހޯދައިގެން މެލޭޝިޔާ ސިންގަޕޯރއިން ފްލެޓް ގަންނަކަމެއް ހަނދާނެއްނެތްތަ، މީ ހާދަވަރެއްގެ ބޭކަލެކޭދޯ؟ އާނ ހަތަރުކަށިމަތި މާލޭދޯ؟\nއަނދުންގެ ބޮޑު ކުލީގައި ރަށްރަށުގެ މީހުން އަށް ދީގެން ތިވަރުވެފަ ތިހުރީ..... ލަދުހަޔާތް ކުޑަ\nފެބުރުއަރީ 10, 2020 08:56\nއަހަރުމެން ބޮޑުވެގެން އައިއިރު މާލެ އޮތީ ހިއްކިބިންވެސް ރަށްވެހި ނޫން މީހުންނައް ދީ ނިންމާފައި! އެކަމަކު އަތޮޅުތެރޭގެ އެއްވެސް ރަށަކުން މާލޭ މީހުންނަށް ބިން ލިބޭނެ ގޮތެއް ނެތް! ސިޓީ ލިޔަސް ބުނަނީ ތިޔައީ މިރަށުގެ މީހެއް ނޫނޭ! ނުލިބޭނެޔޭ!\nފެބުރުއަރީ 10, 2020 09:33\nތިއީ ކަނޑަ އެޅިގެން ދޮގެއް! ލ.ގަމުގެ މީހުނަށް ގޯތި ދޫނުކޮށް މާލޭ މީހުނަށް ގޯތި ދޫކޮށްފަ އޮތީ ހަބޭހަށް! ބަލާބަލަ، މިހާރު ގެސްޓު ހައުސްހަދައިގެން އެއޮށްގެން ނަގާ ފައިދާ! ރަށު މީހަކަށް ލިބުނު އެއްޗެއް ކޮބާ ؟؟؟؟؟ މާރިޔާ ގެސްޓު ހައުސް އަނެއް މީހެއްގެ ގެސްޓު ހައުސް މިހެން ގޮސް ނަން ހުސްކޮށް!\nފެބުރުއަރީ 10, 2020 09:01\nއޯ އެހެންވެތޯ މަނިކު ހެންވޭރު ސަހަރާ ހިސޯރުކޮއްފައި އެއޮތީ. މަނިކަށް މަންފާލިބޭގޮތައް. އެތަނުގެ އެއްބައި މަނިކު ރަގިސްޓްރީ ކުރަންވީނޫންތޯ ގްރޭޓާމާލޭ ޒޯން އިން. އަދި އައިޝާއަށް ދިހަ ބުރީގެ އިމާރާތެއް ހަދާދީ އެތަނުގައި. ގައިމު މިހާރު ތި މަނިކު އަތުގައި ޒީރޯ ޓޮލަރެންސްގެ ދަށުން 700 އުޅަދު ގެ ގަރާޖް ލާއި ލިބިފައި ހުންނާނީ.\nފެބުރުއަރީ 10, 2020 09:02\nތިބޭފުޅާ އައް ދަންނަވާލަން އޮތީ އަޅުގަނޑު މެން ރާއްޖެތެރޭ މީހުން މާލެ އައިސް މާލޭ ބޭފުޅުން އަތުން މާލޭމީހުންގެ ގެދޮރު ފޭރިގެނެއް ނޫނޭ އުޅެނީ މާލޭ ބޭފުޅުން ބުނިއަގަކަށް ކުއްޔަށް ހިފާގެންނޭ އިނގޭތޯ،، މިހެން ދިމާވަނީ މާލޭ ބޭފުޅުންގެ ނިކަމެތިކަމުން ކަން ތިބޭފުޅާވެސް ގަބޫލުކުރަން ޖެހޭނެ. އެއީ ތިބޭފުޅާ މެންގެ ގެ ކިތައް ފުލޯތޯ ރާއްޖެތެރޭ މީހުނަށް ބޮޑު އަގުގަ ކުއްޔައްދީފަ ހުރީ ވީމާ މާލެ އޭ ކިއާފަ ތިބޭފުޅާ އައް ނެއް ވާހަކަ ދެއްކޭ ކަށް ސަލާމް.\nފެބުރުއަރީ 10, 2020 09:03\nގަވާއިދާ ޚިލާފަށް ތިމާގެ ނަމުގައި އެތެރެކޮށް ރަޖިސްޓްރީކޮށްފައި ހުރި އެތައް ބައިވަރު ވެހިކަލްތަކުގެ ވާހަކަ ދެއްކިއްޔާ މާތާހިރެއްނު ! މާލެއިން މާލެ ނޫން އެހެން އެންމެން ބޭރުކޮށްބަލަ މިތަނެކޭ ތިއޮތް ފޭދޫފިނޮޅެކޭ ތަފާތެއްވޭތޯ ބަލަން. އެއިރުން ކަލޭމެން އަގުބޮޑު ކާރު ގަންނަން ކުލިދޭނެ ބަޔަކު ތިބޭނެތަ ؟\nފެބުރުއަރީ 10, 2020 09:06\nބަލަ ހުސޭނާ ރާއްޖެ ތެރޭގެ ރައްޔިތުން އިޒްރާއީލްގެ ޔަހޫދީންނައް ހަދައިގެން ދެއްކޭ ނުދެއްކޭ ވާހަކައެއް ނޭންގޭ ހާލަތައް ދިޔުމަކީ ހިތާމަ ހުރި ކަމެއް.. މާލޭގައި ދިރިއުލޭ ފަލަސްތީނުގެ ދަރިފަސްކޮޅައް ކައިބޮއިވެސް އުޅެވެނީ ރާއްޖެތެރޭގައި ތިބި ހީވާޤި މަސައްކަތްތެރީން ކުރާ މަސައްކަތުން ލިބޭ ފައިސާކޮޅު މާލޭގައި ދިރިއުޅޭ ފަލަސްތީނު މީހުންނައް ކުލީގެ ގޮތުގައި ދެމުން ގެންދާތީކަން ނޭންގެނީ ހަމަ ބުރާންތި ކަމުންތޯ....؟\nފެބުރުއަރީ 10, 2020 09:07\nކަލޭ ބަފާ ރަށެއްތަ މާލެއަކީ، ދެން ކީއްކުރަން ދައުލަތުގެ ބަޖެޓުގެ 75 % މާލެއަށް ތަޅާ ބުރުއްސަނީ. މާލެ މާލެއަކަށް ހެދީ ރާއްޖެތެރޭމީހުން ގެ ލެއިންނޭ..........މާލޭ ބޭފުޅުންނަކީ ކަންނެތް، ތަޢައްސުބުން ފުރިފަތިބި ނުބައި ނާތަހުޒީބު މީހުން...\nފެބުރުއަރީ 10, 2020 10:25\nކޮބާ ހެކި؟ ދޮގުވާހަކަ ނުދައްކާ... ތީހުސްދުގު...\nފެބުރުއަރީ 10, 2020 09:10\nއެހެންވެ ދޯ މާލޭ މީހުން ރާއްޖެތެރޭ މީހުންގެ ލޭ ބޮމުން ދަނީ.\nފެބުރުއަރީ 10, 2020 09:13\nމަށަކީ ވެސް މާލެއަށް އުފަން މާލޭ މީހެއް. އެކަމަކު މަށަކަށް ނޯވޭ ގޯޗެއް ނޫނީ މާލެއިން. ބިމެއް. ލިބިފައެއް. އެކަމަކު. މަތަންތަނަށް އައިސްގެން. އުޅޭ ރާއްޖެތެރޭ. މީހުންނަށް މާ ފަސޭހައިން މާ އަވަހަށް ގޯތި ލިބޭ. ލޮލް\nފެބުރުއަރީ 10, 2020 09:14\nކަލޯ ކަލެޔަށް އެނގޭތަ އަހަރެމެން ނިކަމެތި އަތޮޅުތެރޭ މީހުން ފެލައިގެން ތިޔަބުނާ މާލޭ ކިތަށް މީހުން ރާއްޖެއިން ބޭރުގަ އަޗާ ތަޅަން އުޅޭކަން. ހުޅުމާލޭ ހިއްކާފަ އެއޮތީ އަހަރއމެންގެވެސް ލާރީގަ. ވަކި އެކަނި މާލޭ މީުންނަށް ބިން ދޭކައް ނުޖެހޭ.\nފެބުރުއަރީ 10, 2020 10:17\nރަށުން ބިންހޯދަބަލަ. ކީއްކުރަންތަ މާލެއަށް ވެރިވެގަންނަން ތިޔަ އިުޅެނީ\nފެބުރުއަރީ 10, 2020 13:13\nތިގޮލާ އޮވެބަލަ މާލޭގަ!!! އަހަރެމެން އަތޮޅުތެރޭ މީހުން ދިނީމައޭ ކައިގެން ބޮއެގެން ތި ތެޅެނި...\nފެބުރުއަރީ 10, 2020 09:16\nއަދުން ހުސައިން ތި ބޭފުޅާއަކީ ހަތަރުކަށިމަތި މާލޭ ބޭފުޅެއްތޯ؟؟؟؟ ކަލޭމެން ރާއްޖެތެރޭ މީހުނަށް މަލާމާތްކުރުމާއި ތަފާތުކުރުން ހުއްޓާލާ. މާލޭމީހާ އާއި ރާއްޖެތެރޭ މީހާވެސް ޤާނޫން ކުރިމަތީ ހަމަހަމަވާންޖެހޭނެ. ތީވިއްޔާ އެންމެ ހަމަހަމަކަމަށް ދައުވާކުރާ ޕާޓީއަކީ.\nފެބުރުއަރީ 10, 2020 09:19\nތިޔަ އަމްޑިީޕީ އަށް ރައްޔިތުން މަޖްލިސް މެޖޯރިޓީ ދިނީ މާލޭގެ ގޯތިގެދޮރުގެ މައަސަލަތަކަށް އަވަސް ހައްލެއް ހޯދުމަށެވެ. އިތުރު ޕުރޮޖެކްޓްތައް މަޑުޖައްސާލައިގެން ނަމަވެސް ހުޅުމާލޭގައި ކުރިއަށް 3އަހަރުތެރޭގައި މަދުވެގެން 30،000 ފުލެޓް އަޅާއިފިިނަމަ، މާލޭގެ ބޯހިޔާވެހިކަމުގެ މައްސަލަތަކަގެ ތިންބައިކުޅަ ދެބައި ހައްލުވާނެ ކަމަށް ބެލެވެއެވެ. މީގެ އިތުރުން މިސަރުކާރަށް ކުރާ ތާއީދު އިތުރުވެގެން ދާނެއެވެ.\nފެބުރުއަރީ 10, 2020 09:22\nރައްޔިތުންނޭ..... އަދިވެސް ހޭއަރާކަށް ނުވޭތަ..... އެމް.ޑީ.ޕީގެ ހަޤީޤީ ކުލަ އެބަފެނޭއެއްނުން. ކޮބާ ހީވޭ ކަމެއްހެން. މާދަމާ މާލޭމީހުން(އިޒުރޭލްމީހުން) ރައްޖެތެރޭމީހުން(ފަލަސްތީނުމީހުން) ތަޅާ ބޭރުކުރާނެ ނޫނީ ބޮޑު ކުލީގައި ދެންވެސް އުޅެންވާނީ ކިތައްމެ ގިނަ ފުލެޓެއް އެޅިޔަސް. މިހާރުވެސް ހުޅުމާލޭގައި ގިނައީ ލަގްޒަރީ ފުލެޓް އެއީ ރިއަލްއެސްޓޭޓް ގޮތުގައި ބޭރުގެ ބޮޑެތި މަހުޖަނުން މިލިޔަނުން މިލިޔަން ފައިސާއަށް ވިއްކުމަށް.\nފެބުރުއަރީ 10, 2020 09:23\nއަހަރުމެން މާލެއައީ "މާލެ" ބޭނުންވެގެނެއްނޫން. މާލެ މާ ރީތިވެގެނެއްވެސް ނޫން. އަހަރެމެންގެ ރަށުގައި ތިބެގެން ބޭސްފަރުވާ ނުކުރެވޭތީ. ރަށުގަތިބެގެން ދަރިންނަށް ކިޔަވައިނުދެވޭތީ، ރަށުގަ ތިބެގެން ވަޒީފާގެ ފުރުޞަތު ނުލިބޭތީ، ރަށުގަ ތިބެގެން އެއްވެސް ޚިދުމަތެއް ނުހޯދޭތީ. މިހުރިހާ ކަމަކަށް މާލެ އަންނަން ސަރުކާރުން މަޖުބޫރުކުރާތީ. އެއީ އަހަރުމެންގެ އަތުން ކަލޯމެންނަށް ފައިސާ ހޯދަދޭންވެގެން ކޮށްފަ ހުރި ކަންކަން. ވަޒީފާއާއި ޞިއްޙީ ޚިދުމަތާއި، ތަޢުލީމީ ފުރުޞަތު ރަށުން ލިބޭނެގޮތް ހަދައިދިނީމަ އަހަރުމެން ކަލޯމެންގެ ގެދޮރު ކުއްޔަށް ހިފާކަށް ނާންނާނަން.\nފެބުރުއަރީ 10, 2020 11:25\nތިމީހުންގެ އެމްޑީޕީ މީހުން ވައުދުވި ހުރިހާ ކަންކަމަށް. އެހެންވީމާ ވޯޓު ވެސް ދިނީ. ކޮބާ ކަމެއް ވެއްޖެތަ އެހެންނޫނީ މިހާރު ހުންނާނީ ކަލޭމެންގެ ރަށުގަ އަރާމުގަ ރަށް މާލެ އަށް ހަދައިގެން.\nހުޅުމާލޭ ފޭސް2ހިއްކާ މަގުތަކާއި ފެނާއި ނަރުދަމާ ފަދަ މުހިއްމު ޚިދުމަތްތައް އެޅުމުގެ އަގާއެކު އަކަފޫޓަކަށް 3000 ރުފިޔާ ޚަރަދު ކުރެވިފައިވާ ބިމަކުން ވަކި މާލޭ މީހުންނަށް ހިލޭ ބިން ދިނުމަކީ ކޮންކަހަލަ ހެޔޮވެރިކަމަކާ އިންސާފެއްތޯ އަދުން ޙުސޭނު މެން ފަދަ ރައްޔިތުން އިންތިޚާބު ކޮއްފައި ތިއްބެވި ބޭފުޅުން ޒާތީ ތަޢައްސުބުން އެއްކިބާވެ އިތުރަށް ވިސްނަވާ ލައްވާ! އަދިވެސް އިންތިޚާބުތައް ކުރިޔަށް އޮތްކަން ހަދުމަފުޅޫ ބަހައްޓަވާ،!!!\nފެބުރުއަރީ 10, 2020 09:38\nޤުދުރަތީގޮތުން އުފެދިފައޮތް ފަޅުރަށަކުން މާލޭމީހުންނަށް ގޯތިދީބަލަ. ރާއްޖެތެރޭ މީހުންނަށްވެސް ގޯތިދެނީ އެގޮތަށް އޮންނަ ރަށްރަށުން. ބޮޑުއަގުދީގެން ބިންހިއްކާ، ފެނާއި ނަރުދަމާ އަޅައި، ކަރަންޓްލައި މަގުތަކުގައި ތާރުއަޅާ މިހުރިހާ ކަމެއްކޮށްފަ މާލޭބޭފުޅުންވީމަ ހިލޭ ބިންދިނުމަކީ ވަރަށް ބޮޑު އަނިޔާއެއް.\nފެބުރުއަރީ 10, 2020 19:44\nމާލޭ މީހުން ނުޖެހޭ ކަލޭމެން އުޅޭ ގޮތައް ކޮޕީ ޕޭސްޓު ކުރާކަށް މާލޭ މީހުންގެ ތަންތަން އެމީހުންންށް ދީފަ ރާއްޖެތެރޭ މީހުން ގޮނޑު ދޮށުގަ ނާޗަރަނގީ ކުޅެން އަމިއްލަ ރަށަށް ދިޔައިމާ ނިމުނީ. އެކުގަ ނާޗަރަނގީ ކުޅޭނެ ކުދިންވެސް ލިބޭނެ ?\nފެބުރުއަރީ 10, 2020 09:28\nކަމެއް ސިފަކުރަންވެސް ނޭނގުނު. ފަލަސްތީނަށް އިސްރޭލް މީހުން އަރައި ފަލަސްތީނު ތަޅާ ސުންނާފަތިކުރަނީ. މާލެއަށް ރާއްޖެތެރޭމީހުން އަރައި މާލޭގައި ކުރިންހުރި ދަނޑިފަނުގެ ފުޅައްތަކާއި ވެއްޓެން ކައިރިވެފަހުރި ގެތައް ނަގައި އެތަންތަން ދިހަ ބާރަ ބުރިޔަށް ނަގައި މާލެ ތަރައްޤީކުރީ. މީހުން ލޮލުގަ އަނދުން އަޅަނީ ލޯ ސާފުކުރާށޭ ބުނާއަޑުއަހަން.\nފެބުރުއަރީ 10, 2020 09:29\nރާއްޖެތެރޭ މީހުން ތިބީ މާލޭ މީހުން ދިނިއްޔާ ކައިގެން ބޮއިގެން ރަށުން ފުންފުން މާލާފަ ދެދުވަސް ނުވެ ގޮވާނެ. މަމމށަކީ މާލޭ މީހެކޭ\nތިބޭޅާގެ ބޮސް ނަޝީދަކީވެސް ވ.ރޭސިސްޓް މީހެއް! އިބޫ ރާއްޖެތެރޭމީހެއްވީމަ ވެރިކަންނުދޭން ދެއްކިވަރު އެމްޑީޕީ ޤަޢުމީމަޖުލީހުގެ މެމްބަރުން ހެކިވާނެ. އީވާއަށް ވ.ރަނގަޅަށް އިނގޭނެ. ޝިހާބަކީ މާލޭގެ އިއްޒަތްތެރި މާތް ބޭފުޅެއްކަމަށްބުނެ ވެރިކަން ޝިހާބަށް ހޯދަދެން ތެޅުނުވައްތަރު ނުދަންނަމީހަކު އެމްޑީޕީއަކު ނޫޅޭނެ\nފެބުރުއަރީ 10, 2020 09:37\nދިވެހި ރާއްޖޭގެ އެއްބައިވަންތަކަން ހިމާޔަތްކުރާ ޤާނޫނުގެދަށުން މިކަލޭގެ ހިފާ ހައްޔަރުކުރަންޖެހޭ އެބަ!\nމިދެބަންދިހާރަ ކަލޭގެ ހިފާހައްޔަރުކުރޭ! އޭ ބުރާންޗާ ސިފައިންނާ ފުލުހުންގެތެރޭގަވެސް ގިނަވާނީ ތިބުނާ ރާއްޖެތެރޭމީހުން. މީ ވ.ވާހަކަ\nފެބުރުއަރީ 10, 2020 09:40\nސައިތާނު ސައިޒްއޮޅިގެން ނޫޅެއްޗޭ\nފެބުރުއަރީ 10, 2020 09:41\nއޯ ކޭ މާލެ އެއީ މާލޭ މީހުންގެ ތަނެއް...ހުޅުމާލެ މާލެ މީހުންނަށް އެކަނި ލިބެންވީ ގޮތެއް ނުވިސްނުނު...\nފެބުރުއަރީ 10, 2020 09:44\nމާލޭ މީހުން، ރާއްޖެތެރޭ މީހުން. ކޮބާތަ ފަރަގަކީ؟ ހަމަ އެކަނި ދެތަނެއްގަ އުޅޭކަން. މާލޭގެ ވިއްޔާ މިއުޅެނީ ކޮންތާކުން އައި ބައެއްތަ. ހަމަ އިންސާނުންދޯ؟ ދެއް ގެދޮރު ނެތް ވާހަކަ. ހައްލެއް ނުލިބޭ. އަބަދު އެވާހަކަ ދައްކަނީ. އަސުން ހުސޭނު ވެސް ނޫހުގެ ހެޑްލައިންނަށް އަރަން މިވާހަކަ މާވަރަކަށް މިދައްކަނީ. އެއްވެސް ސަރުކާރެއްގެ ހައްލެއް ނުލިބުނު. ހައްގު ވެރިން އަބަދުވެސް ތިބެންޖެހެނީ.\nފެބުރުއަރީ 10, 2020 09:56\nރާއްޖެތެރޭ މީހުން މާލޭން ބާލާފަ ލިޓްލް ބަނގްލަދޭސް އަށް މިތަން ހަދަންވީނު. އޭރުން ސިންގަޕޫރަށް ވީނު\nފެބުރުއަރީ 10, 2020 10:02\nކޮބާ އަފިހުންކެވޭ އަދިވެސް މިވަރުންވެސް ރާއްޖެތެރޭ ޔެލޯކުދިން ކޮޅަކައްނުވިސްނޭ މާލެމީހުންނާ ރާއްޖެތެރޭމީހުން ތަފާތުކުރާމިންވަރު، އަދުންހުސޭން މި ފަސްއަހަރު ދުއްވާލާނީ ނަޝީދު ފޫކޮޅުގަހުރި ގުއި ސާފްކުރުމުގައި\nފެބުރުއަރީ 10, 2020 10:03\nތިކަހަލަ ބޭފުޅުން މާލެއަށް ހޮވަންވީ، ވާހަކަދައްކާގޮތަށް ކަންތަށް ކޮއްދެއްވާފިއްޔާ ކިތަށްމެހާވެސް ރަނގަޅު.\nފެބުރުއަރީ 10, 2020 10:07\nވެރިކަމުގަ ހުރީ ނަޝީދު އެއް ނޫނެވެ. 1980 ގެ މައްސަލަ ތައް ނުބަލާ ހަމައެނި 2008 ގެ މައްސަލަ ތައް ބަލާނެ ކަމެއް ނެތެވެ. ތިޔަ އުޅެނި އަންނި އަށް ވެރިކަން ހޯދާ ނުދެވިގެންނެވެ.\nފެބުރުއަރީ 10, 2020 10:08\nމީ ހާދަ ގޮތެއް ވެސް ނެތް މީހެކޭ ދޯ. ބަލަ އަހަރެމެން މާލެ އައީ ކޮންމެ މަލޭ މީހަކު ރައީސް ކަމަށް އަރާ އެމީހުންގެ ރަށް ކަމަށްވާ މާލެ އެކަނި ތަރައްގީ ކުރީމަ. އިބޫ ނޫނީ މުޅިންވެސް މާލޭ ރައީސުން ވެރިކަމަށް އައި. އައިސް އަމިއްލަ އެދުން ބޮޑު ކަމުން އަމިއްލަ ރަށް އެކަނި ތަރައްގީ ކޮށްފަ ކެވުނު ވަރަކަށް ކައިގެން ފައިބަނީ. އަހަރެމެން އާއިލާ ދޫކޮށް އައިސް ލިބޭހާ ލާރިއެއް ކުލި ދައްކައިން މާލޭ މީހުންގެ ދަށު ވެގެން ނޫޅޭނަން ރަށުން އަހަރެމެންނަށް ސިއްޚީ ޙިދުމަތާ ތަޢުލީމާ ވަޒީފާގެ ފުރުސަތާ ލިބޭ ނަމަ. ރާއްޖެ ތެރޭ މީހުނާ މެދު މާލޭ މީހުންގެ ހިތުގަ ނަފްރަތް އުފައްދާ ހުޅު ރޯކުރަން ނޫޅޭ. އިސްރާއީލާ ރަށްރަށު މީހުނާ ތި އެއްފަދަ ކުރީ ކަލޭ ހަމަ ހޭގަ ހުރެގެންތަ\nފެބުރުއަރީ 10, 2020 10:09\nމާލޭގެ ރައްވެހިންނައް ފަހިދިރިއުޅުމެއް ހޯދާދޭން ހިއްކިބިންތައް ވަނީ މުއްސަދިންނައް ވިއްކާ ހުސްކޮއްފަ. މާލޭ މީހުންވީމަ ހިއްކާ ބިން ޖެހެނީ ގަންނަން. ރައްރަށުގެ ހިއްކިބިމެއްވިއްޔާ ހިލޭ! ހުރިހާބިމެއްވެސް ހިއްކަނީ ދައުލަތުގެ ފައިސާއިންކަމައް ވާއިރު ރޯމަރު ދުވާލު ވެވޭ މިއައްވުރެބޮޑު ބޭއިންސާފަކީ ކޮބާ؟\nމިއީ އަރަތެއްނު. މާލެ މީހުންވީމަ ހުޅުމާލެވެސް، ގުޅީފަޅުވެސް ދެން އޮތް ފަޅެއްވެސް މާލޭމީހުންނަށް. އަހަރެންނަކަށް ނުވިސްނޭ ހުޅުމާލެ މާލޭމީހުންގެ ތަނަކަށް ވާންޖެހޭގޮތެއް؟ ތިޔަބުނާ މާލެ ރަށްވެހިންނަށް ފައިތަޅުވާލަ ތަޅުވާލަ ތިތިބެވެނީ އަަހަރުމެން ރާއްޖެތެރޭ މީހުން ގުދު ބިންދައިގެން ހޯދާ ފައިސާކޮޅު ކުއްޔަށް ދޭން މަޖުބޫރުވެފައިވާތީ. ތިޔަ މާލޭ މީހުންނަށް ލިބިފައި ހުރި ފުލެޓްތަށް އެހުރީ ހުޅުމާލޭގައި ކުއްޔަށްދީފައި.\nފެބުރުއަރީ 10, 2020 12:44\nރަށުގަ ކަންކަންވާންއޮއްވަ ކީއްކުރަންތަ މާލެ އަންނަނީ؟ މާލެ ހުޅުމާލެ ގުޅިފަޅު މީހުސްމާލެމީހުންގެ ތަންތަން. އަދި އުތުރުތިލަފަޅުވެސް...\nފެބުރުއަރީ 10, 2020 10:11\nރައީސްމީހާ ވިދާޅުވީ ސަރުކާރުގެ ކުރިމަތީގައި ހުރިހާ ރައްޔިތުން ހަމަ ހަމަ އޭ. މިކަލޭގެ މިކިއަނީ ކޯއްޗެކޭ. އަނދުންގެއިން ކުއްޔަށް ލިބޭ ލާރިކޮޅުވެސް މަދުވީދޯ. ހުޅުމާލެއިން ހައެއްކަ ފުލެޓާ ދެތިން ގޯތި ހިލޭ ދޭންވީތަ؟؟\nފެބުރުއަރީ 10, 2020 10:12\nސަރުކަަރު ހުރިހާ ކުންފުންޏަކުން މި ރާއްޖެތެރޭމީހުންގެ ބާރު ކަނޑުވާލަންވީ... ވެރިންނަށް ލާންވީ ހުސް މާލެމީހުން. މިވެސް ވަރަށް ބާރަށް ދައްކަންޖެހިފަ އޮތް ވާހަކައެއް. ކޮންމެސް މެމްބަރަކާ ގުޅައިގެން މާލެކޮޅުން ވަޒީފާއެއް ހޯދައިގެން އައިސް ފުއްޕާފަ ތިބޭނީ މާބޮޑުވެފަ... މަގޭބޭބެއަކީ މެންބަރެކޭ މަގޭ ބޮޑުބެއަކީ ކައުންސިލަރޭކިޔާފަ. ބަލަގަ މާލެ މުއައްޒަފުގެ މެންބަރު ތިޔަ ރާއްޖެ ތެރޭ މެމްބަރަށްވުރެ ބާރުގަދަނުވާނީތަ؟ މާލެމީހުން ނޫޅޭނެ ކަޑަކޮށެއް... ބާރެއްނެތިގެނެއްނޫނޭ މާލެ މީހާ މަޑުން ހުންނަނީ... އަހުލާގު ރަނގަޅުވީމަ... އަނދުންހުސޭނު މިކަމާވެސް އުޅެދީބަލަ.... ޕްލީސް ...\nމާލެ މީހުންނަށް ފުލެޓް ދިނީމަ ފުލެޓްކުއްޔަށްދީފަ އުޅެނީ މަންމަ ބައްޕަ ގޭގަ ނުވަތަ ރާއްޖެއިން ބޭރުގަ ހަގީގަތުގަ އެއްކަލަ ފުލެޓް ހައްގުވެރިއަކށް ނުލިބެ... މިހާރުވެސް ބަލާބަލަ ކިތަށް މީހުންތޯ ފުލެޓް ކުއްޔަށް ދީފަ ހުންނަނީ.....\nފެބުރުއަރީ 10, 2020 10:19\nސުވާލަކީ މާލެކައިރީގައި ހުރި ފަޅުތައް ހިއްކާ ތަރައްގީ ކުރަނީ ހަމަ އެކަނި މާލޭ މީހުން ދައްކާ ޓެކުސް ފައިސާއިންތޯ؟ ބިން އަދި ފުލެޓް ހައްގުވާ ރައްޔިތުންނަކީ ހަމަ އެކަނި މާލޭ ރައްޔިތުންތޯ؟ ނިސްބަތުން މާލޭ އާބާދީއަކީ ކުޑަ އާބާދީއެއް. އެކި ރައްރަށުގެ ހިޖުރަވެރީން ލައިގެން އިނގޭތޯ މާލޭގެ އާބާދީ ބޮޑު އަދަދަކުން ތި ފެނިގެން އުޅެނީ؟ ހިސާބު ނޭންގޭ މީހުން މަޖިސްއަށް ލީމަ ޖަހާނީ ތިކަލަ ރަމަލު އިނގޭތޯ؟\nފެބުރުއަރީ 10, 2020 10:21\nބަލަ އަހަރެމެން މިތަނަށް ގެނައީ މިހާތަނަށް ވެރިކަން ކުރި ހުރިހާ މާލޭ ރައީސުން މަޖުބޫރު ކުރުވައިގެން . ސަރުކާރުން އަތޮޅު ތެރއަށް ޚިދުމަތް ނުދީ މާލެ އަންނަން މަޖުބޫރު ކުރުވީ. މީ އުޅޭ ހިތުން އުޅޭ ތަނެއް ނޫން އެހެން ގޮތެއް ނެތިގެން އުޅޭ ތަނެއް. އަިސްރާއިލް މީހުންގެ ދަރަޖަ ރާއްޖެތެރޭ މީހުނަށް ދޭން ލަދެއް ނުގަނޭތަ.\nފެބުރުއަރީ 10, 2020 10:23\nފަޅޯގަހަކާ އަނބު ގަހެއް އިންދޭވަރުގެ އަދި 600އަކަފޫޓު ހަމަވާ ވަރުގެބިންފޮއްޗެއްވެސް އަހަރެމެންގެ ރަށުންލިބޭގޮތް ހަދާދީ!މާލޭ އަހަރެމެން އުޅެނީ މާލޭމީހުންނަށް ކުލިދައްކައިގެން!އިޒްރާއީލު މީހުން ހަދާހެން ބިންކޮޅު ފޭރިގަނެގެނެއްނޫން!ކޮސްވާހަކަނުދައްކާ!އިންޑިޔާ ސިފައިން ބޭރުކުރަން އުޅުނިއްޔާ މާތާހިރުވާނެ\nއެއީ މާލެމީހުން ލާރިދީގެން ހިއްކާފަ އޮތްބިމެއްތޯ؟ މާލެ މާލެ އަކަށް ހެދީ ބަލަ ރާއްޖެތެރެ މީހުންނޭ...\nފެބުރުއަރީ 10, 2020 10:29\nތިގޮތަށް ފޮނިވެގެން ތެޅެންޏާ ވެރިރަށް ތިނަދޫ ކަމުގައި ހަމަޖައްސަން އަހަރެމެން ނިންމަފާނަން.\nތިޔަހެން ވިއްޔާ ހުވަދޫ ގެންނަންވީނުން ވާ ދަމާފަ ރާއްޖޭގެ މެދައް\nފެބުރުއަރީ 10, 2020 10:44\nއަނދުންސޭޓް ގާތުގަ ބުނެލަން ބޭނުންވަނީ ލާމަރުކަޒީކޮށް އަތޮޅުތަކަށް ބާރުވެރިކަން ނުދީ ފާއިތުވެދިޔަ 100 އަހަރު އަނިޔާވެރިކަމުގައި ހެފެހެއްޓީ ތިޔަވިދާޅުވާ މާލޭގެ ވެރިކަންކުރި ރަސްކަލުންނާއި އެކިއެކި ރައީސުންނޫންތޯ؟ އަތޮޅުތަކުގެ ރައްޔިތުން ތިބީ ރަށުބަންދުގައި ފަލަސްތީނުގެ ނިކަމެތި ރައްޔިތުންހެން އެއްވެސް އަސާސީހަގެއް ނުލިބި ކަނު އަނދިރީގަ ނޫންތޯ؟ މިކަންވިސްނިވަޑައިގެން އަތޮޅުތަކުގެ މަޖިލިސްމެންބަރުން އިހުލާސްތެރިކަމުން މިރާއްޖެއަށް ލާމަރުކަޒީ ނިޒާމެއް މިއަދު ގެންނާތީވެ މާބޮޑަށް ހިތަށް ތަދުވެގެން އަދުންސޭޓަށް ދެއްކޭ ވާހަކަތަކެއްތީ!! އަތޮޅުތަކުގެ 315،000 ތިންލައްކަ ފަނަރަހާސް + އަތޮޅުތެރޭގެ ރައްޔިތުން ހަމަނޭވާލާނީ ލާމަރުކަޒީ ނިޒާމުގެ ބާރުވެރިކަން ހޯދުމަށް ފަހު އަތޮޅުތަކުގައި މާލެއަށްވުރެ ފެންވަރު ރަގަޅު ހޮސްޕިޓަލްތަކާއި، ސްކޫލްތަކާއި، ޔުނިވާސިޓީތަކާއި، ފެކްޓްރީތަށް އެޅުނުދުވަހަކުން. އަނދުންސޭޓު ލޯހުޅުވާލާފަ މަޖިލީހުގެ ގޮނޑިތަކުގައި ތިބިމެންބަރުން ވަކިވަކިން ގުނާލީމާ އަތޮޅުތަކުގެ މެންބަރުންގެ ފުރިހަމަ ޢަދަދު ސާފުވާނެ. އޭރުން ތިޔަހެން ޓީވަތަކަށް އަރާފަ މާލެޔެކޭ ނުވަތަ ރާއްޖެތެރެއެކޭ ކިޔަން ލަދުވެތިވާނެ ނޫންބާ... މިތަނަށް ކިޔާނީ ދިވެހިރާއްޖެ.\nފެބުރުއަރީ 10, 2020 10:50\nދެން ތިބުނަނީ، ރަށްރަށުން އައިސް ތިބީ ޔަހޫދީންނޭތަ؟ ކަލޭމެންގެ ހުރި މުނާފިޤު ކަމުގެ ބޮޑުކަމާއެވެ!\nހެންވޭރު ދެކުނު ދާއިރާގެ މެންބަރު ހުސައިން ޝަހީމް (އަނދުން ހުސެއިން) ގެ ނޭއްގާނިކަމާ ނާތަހިޒީބުކަމާ މުރައްކަބު ޖާހިލުކަމާ ޒާތީ ތަޢައްޞަބުން ފުރިފައިވާތީ ، ތިމާއަކީ މުސްލިމް ދިވެހި ރައްޔިތެއްކަންވެސް ހަނދާނެއް ނެތް. ތިޔަކަހަލަ ގޮފަޅު މުރައްކަބު ޖާހިލުން މެނަބަރުންގެ ގޮތުގައި މަޖިލީހުގައި ތިބޭތީވެސް ހިތާމަކުރަން .\nކަލޭވެސް އަދި މާލެވެސް ވަށައިގެން ނަރުދާ ޖަހައިގެން ބަންދުކޮއްގެން ހުރޭ... މީ ކީއްވެގެން އުޅޭ ބުރާންޗެއްތަ؟ މާލެ އެއީ ކަލޭ ވިހޭރޭ މަހަށް ވެއްޓުނު އެއްޗެއް.. ބަގުޑި ބައްދައިގެން އޮވޭ...\nފެބުރުއަރީ 10, 2020 11:20\nމާލޭ ގައި ތިބޭނީ ބޭފުޅުން، މާލޭބޭފުޅުން ތިމާމެންގެ ގެދޮރު ރާއްޖެތެރޭ ނިމަމެތިންނަށް ބޮޑުއަގުގައި ކުއްޔަށް ދީފައި ސިންގަޕޫރަށް މެލޭޝިޔާ އަށް ބެންކޮކަށް، ޑުބާއީއަށް، ޔޫކޭ އަށް ގޮސް އަރާމުގައި ދިރިއުޅެނީ. އެމީހުންގެ ދަރީން ރާއްޖެއަންނަނީ ޗުއްޓީ ހޭދަކޮށްލަން. ހަމަ ގެސްޓުންވެސް އަންނަ ބީދައިން. އަހަރެމެންނަށް މިޖެހެނީ ލިބޭ މުސާރަކޮޅު ކުއްޔަށް ދީގެން ދަރިންނަށް ކިޔަވައިދިނުމަށް ގަނަތެޅެން. ޓީވީއަށް އަރައި މޮޅު ވާހަކައެއް ބުނެވިއްޖިއްޔާ ކޮންމެ މީހަކަށްވެސް އެނިމުނީ.\nފެބުރުއަރީ 10, 2020 11:22\nއަތޮޅު ތެރޭގެ ހުރިހާ ރަށްރަހުން ނަގާ ޓެކުހާ އަދި ރާއްޖޭގެ ގިނަ ރިސޯޓުތަ ހުރީވެސް އަތޮޅު ތެރޭގައެވެ، އެހުރިހާ ރައްތަކުން ނަގާ ޓެކްސް އިން މާލޭގެ ތަންތަން ހަދާ މާލެ ހަމަ އެކަނި ތަަރައްގީ ތިކުރަނީ.. ރާއްޖޭގެ އެންމެހާ ރައިޔަތުންގެ ހައްގެ ނުހައްގުން މާލެއަ ހަރަދުކޮއް ހަމަ އެކަނި މާލެ ތަރައްގީ ކޮއްގެން ނުވާނެ...\nތަފާތު ހިސާބުންދައްކާ ގޮތުގާ ރާއްޖޭގެ %75 އިންކަމް ލިބެނީ އަތޮޅު ތެރޭގެ ރަށްތަކުން އެހެންކަމުން އެފައިސާއިން އަތޮޅު ތެރޭގެ ރަށްތަކަށް ހަރަދުކޮށް އެރަށްތަ ތަރައްގީ ކޮއްބަލަ އޭރުން ތިބުނާ މާލެ އަކަށް މީހުން ދާންޖެހޭ އެވެސް ސަބަބެއް ނޯންނާނެ...\nފެބުރުއަރީ 10, 2020 11:23\nމާލެއާއި ރާއްޖެތެރޭގަވެސް މިއީ ދިވެހިރައްޔިތުން. ގާނޫންތަކާ ގަވާއިދުތައް ހެދިފަވަނީ ތަފާތުކުރުމެއްނެތި. އެކިހާލަތުގަ ދިރިއުޅެން މަޖްބޫރުވެފާ ތިބިރައްޔިތުން ރައްރަށުގަ އާއި މާލޭގަވެސް އުޅޭ. އެއްބަޔަކުގެ ވާހަކަ އަނެއްބަޔަކާދި މާލައް އިނގިލިދިއްކުރާނެ ޖާގަ އެއްވެސް ބަޔަކަށް ނެތް. ތިޔަކިޔާ މާލޭ ބޭފުޅުންނައް ބިންކޮޅެއް ލިބުނަސް ލިބެނީ އެއްހާސް އަކަފޫޓުގެ ބިންކޮޅެއް. ޢެވެސް ތިންހަތަރު މިލިއަން ރުފިޔާއަށް. ރާއްޖެތެރޭ ނިކަ މެތިންނައްގޯތިލިބޭއިރު ލިބެނީ ކިތައްހާސް އަކަފޫޓްބިންތޯ؟ އަދި އެއީކިތައްމިލިއަން ރުގިޔާދީގެންތޯ؟ މިއަދުވެސް އެއްގެއެއްގެ ތެރޭ ތޮއްޖެހިފިތިގެން ދިރިއުޅެން މަޖްބޫރުވެފައިވާތިބި ކިތައްއާއިލާ ދިރިއުޅޭތޯ ބައްލަވާލަވާ!! ޚުދް އަޅުގަނޑަކީ މުޅިއާއިލާ މާލެއަށް އުފަން އާއިލާއެއްގެ މީހަކިން. އަޅުގަނޑުގެ މުޅިއާއިލާގެ 16 މީހުން ތިބިއިރު އެއިން ކޮން މެމީހަކާ އަނބިންއަދި ދަރީން ގޮވައިގެން އެއްގެއެއްގެ ތެރޭ ދިރިއުޅެން މަޖްބޫރުވެފާ މިވަނީ ކީތްވެތޯއާއި މެދު ވިސްނާނެފަރާތެއް ނެތް. ކޮންމެ އިންތިހާބެއް ކުރިމަތިވާއިރު ބޮޑުއާއިލާއެއް އޮތްނަ މަ ސިޔާސީ ފަރާތްތަކުގެ އަ މާޒަކަށް މިފަދަ ކޮން މެއާއިލާ އަކީ ރަނެއް. އެކިކަހަލަ ދަޅަދައްކާ ހުވަފެން ދައްކާގެން ވޯޓުލިބޭހިސާބުން އެހުވަފެން ބިލާހައްވާއިރު ތިޔަބުނާ ރާއްޖެތެރޭ ނިކަ މެތިން ނާ އަޅުގަނޑުގެ މިއާއިލާއާއި ދެމެދުހުރީކޮންފަރަގެއްތޯ؟ މިއަދު ރާއްޖެތެރޭ ގަވެސް މާލޭގަވެސް ތިބީ ދާދިއެއްފެންވަރެއްގެ ބައެއް. މާލޭގެ ބޭފުޅުން ތިބީ 1980 އިގެއަހަރުތަކުގަ. މަޖިލީހުގަ މެޖޯރިޓީ މެމ މެބަރުންނަކީ ވެސް ރާއްޖެތެރޭ މީހުން. އެކަމަކު މަޖިލީސް ތެރޭގަވެސް މާލޭގެ ރައްޔިޔިތުންގެ ހައްގުގަ ވަކާލާތުކޮށް އެއްޗެކޭ ބުނާއިރައް ފުމެއަރާގަންނައިރު މާލޭގެ ރައްޔިތަކު މާލޭގެ ރައްވެއްސަކަށްވީ އަމިއްލައަށް އެ މީހާބޭނުންވީމ މަތޯ؟ ނުވަތަ ރާއްޖެތެރޭ މީހާ އެ މީހަކު ނިސްބަތްވާރަށެއްގެ ރައްވެއްސަކަށްވީ އެ މީހަކު ބޭނުންވީމަތޯ؟ އެއްވެސް ހާލެއްގަ އެއީ އަސްލެއްނޫން. ވީ މާ ޒާތީ ވެއެއްބަޔަކު އަނެއްބަޔަކަށް އެތިވަރު ގޮވުމަކީ ފައިދާކުރާނެކަ މެއްނޫން.\nފެބުރުއަރީ 10, 2020 11:24\nހުޅުމާލެ2ހިއްކީ ރާއްޖެތެރެ ނިކަމެތިންނަށާއި މާލެމީހުންނަށްވެސް ބޯހިޔާވަހިކަން ލިބޭގޮތަށް ހުޅުވާލައިގެން\nފެބުރުއަރީ 10, 2020 11:26\nއަޅުގަޑަށްފެނޭ ރާއްޖެތެރޭގެ އަތޮޅުތަކަށް ދައުލަތުގެ މިނިސްޓްރީތަކާއިޑިޕާޓްމެންޓްތައް ބަހާލަން\nފެބުރުއަރީ 10, 2020 11:29\nކަލޭ ސިކުނޑިއަށް ދިމާވެފައިވަނީ އިޒްރާއީލަށް ދިމާވެފައިވާ ފަދަ މައްސަލައެއް\nސަރުކާރުތައް ވީވައުދު ފުއްދުނު ނަމަކަ ހުރިހާ ރާއްޖެތެރޭ މީހުން މާލެ ހުޅުމާލެ އަށް ޖަމާވެ މި ރަށް ރަށުގެ މީހުންނަށް ހަމަ ޖެހިލައިގެން ދިރި ނޫޅެ ވޭވަރަށް ތޮއް ޖެހި ބަންޑުންވެ މިއަދު އުޅޭކަށް ނުޖެހުނީސް. މިހެން ވީމަ އަހަރެމެން ކަހަލަ އަސްލު މާލޭ މީހުންނަށް ލިބެންޖެހޭ ގޯތި ވެސް ނުލިބި މާލެއަށް އުފަން މާލޭ މީހުން އުޅެން ޖެހެނީ ނިކަމެތި ހާލުގަ. ރަށް ރަށުން އައިސް ތިބޭ މީހުންނަށް މާލެ ހުޅުމާލެ އިން ފްލެޓް ކޮންމެހެން ދޭން ނުވެސް ޖެހޭ. އޭގެ ބަދަލުގަ އެމީހުން އެމީހުންގެ ރަށުގަ މިނިވަން ކަން މަތީ ހުރިހާ ވަސީލަތެއް ލިބިގެން އުޅެވެން ދިޔައިމަ އަހަރެމެންނަށް ވެސް ލުޔެއް ލިބޭނެ. މިވާ ގޮތުން އެއް ކޮޅަކުވެސް ނުޖެހި ތަރައްގީ ހަމަ ދަނީ ފެނު އަޑިއަށް.\nފެބުރުއަރީ 10, 2020 11:34\nމާލޭގެ ބިމެއް ރާއްޖެ ތެރޭމީހަކަށް ނުދޭ . ރާއްޖެތެރޭ މީހުންގެ ފައިސާ ވެސް ބޭނުންކޮށްގެން ހިއްކި ބިމަކީ މާޅޭ މީހުންގެ ތަރިކަ މުދަލެއް ނޫން. އަދި މާލެ އަށް އެކަންޏެއް ނޫން ފަލަސްޠީނަށް ދިމާވި ގޮތަށް ދިމާވެގެން އުޅެނީ. މާލެއާ އަތޮޅު ތެރޭގެ ބިންތަކާ ކަނޑުގެ ސަރަޙައްދު މޯދީ ބޭބެ އަށް ކުޑަ ފައިސާ ކޮޅަކަށް ހުސޭނުމެން ގެ ރީދޫ ހުންޖެހުނު ޕާޓީއާ ގުޅިގެން ހިތާހިތުން ގުޅިގެން ވިއްކާ ހުސްކޮށްލީމަ އަހަރެމްންގެ ދަރީންގެ ދަރީންގެ މުސްތަޤޫބަލު އޮތީ އަހަރެމެންގެ ކާބަފައިން މިޤައުމު އަހަރެންގެ އަތްމައްޗަށް ގެނެސްދިން ގޮތާ އިދިކޮޅަށް މިޤައުމުގެ އިސްލާމީ ވަޙްދަތު ގެއްލި މިހާރުގެ ފަލަސްްޠީން ދަރީން ދިރިއުޅެމުން ފަދަ އަނިޔާވެރިކަމާ ބިރުވެރިކަމެއްގެ ތެރެއަށް ވެއްޓިދިއުމުގެ މަގުމަތީ. ރައްޔިތުން މި މީސްމީހުން ދައްކާ ދެކޮޅު ނުޖެހޭ ލޮލަށް ޙަޤީގަތް ފެންނާން ހުރިކަންތައް ބަލާ އަހަރެމެންގެ ދަރީންގެ ދަރީންނަށް މިޤައުމު ސަލާމަތުން ފޯރުކޮށް ދޭން ތެދުވާން ވެއްޖެ. މޯދީ ގެ ބައިގަޑަށް ކައުންސިލް ނުދިނުން އެއީ ބުއްދިވެރި ގޮތަކީ.\nފެބުރުއަރީ 10, 2020 11:37\nއެމް ޑީ ޕީ ގެ އަސްލު ސިފަ ޔަހޫދީ ސިފަ\nފެބުރުއަރީ 10, 2020 11:42\nދިވެހިރާއްޖެއަކީ ނަސްލީ ތަފާތުކުރުން އޮތްތަނެއްތަ؟ ވަކި ރަށެއްގެ ބަޔަކަށް ވަކި ބިމަކުން ދީފައި މާލެއަށް އަރަން ކުޑަސިޓީ ހަދާފައި އުޅުނު ޒަމާން ނެތިގެން ދިޔަތާ ކިތަންމެ ދުވަހެއް. ޑިމޮކްރަސީގެ ތާޖު އަޅައިގެން ޒަމާނީ ވިސްނުމާއި ތަރައްގީއޭ ކިޔާ މީހުން މިކިޔަނީ ކީކޭތަ؟ ތަހުޒީބު ވިސްނުން ގެންގުޅޭ އެއްވެސް ގައުމެއްގައި އެގައުމުގެ ރައްޔިތުންނަށް އެގައުމެއްގެ ވަކި ތަނެއްގައި ދިރިއުޅެންވާނެ ކަމަށް ލިޔެފައި އެބައޮތްތަ؟ މި މީހުންގެ ނާތަހުޒީބުކަން މިއޮތީ ހައްދުން ނެއްޓިފައި.\nފެބުރުއަރީ 10, 2020 11:47\nމިކަހަލަ އުޑެއްބުޑެއްނޭގޭ ސައްވީސްގަޑިއިރުހަމައިގަނުތިބޭ ގަމާރުން މިކަހަލަމަގާމުތަކަށް ލާރިބަހައިގެންނަމަވެސް އާދެވުނީމަ މިކަހަލަ ދެއުޅިއެއްނުވާވާހަކަދައްކާނެ ދިވެހިރައްޔިތުންގެޓެކްސްލާރިން މުސާރަނަގައިގެން ރައްޔިތުންނާދިމާއައް ބޭނުންހައިއެއްޗެއްނުކިޔޭނެ\nފެބުރުއަރީ 10, 2020 12:10\nހުރިހާ ރާއްޖެތެރެއޭ މިކިޔާބަޔަކު މި މާލޭ އިން ފޭބީމަ ތިޔަވިދާލުވާ މާލޭ މީހުން ތިބޭނީ ބަޑަށް.\nފެބުރުއަރީ 10, 2020 12:29\nޢަދުންނެއް އުނދުނެއް ކިޔާނެކަމެއް ނެތް. މާލެއާ މާލެ ވަށައިގެންވާ ފަޅުތައް ހިއްކާފަވަނީ މާލޭމީހުންގެ ހޯދި ލާރިންތޯ އަނދުން ކައިރީ އަހާލަން ބޭނުން.\nފެބުރުއަރީ 10, 2020 12:33\nލަދު ގަންނަން ޖެހޭނެ މި މާލެ ހިންގަނީ ރާއްޖެތެރޭމީހުން މުޅި މާލެ އަށް ބެލާބަލަ މަޖީދީމަގު އެއްކޮޅުން އަނެއްކޮޅައްހިންގާލަބަލަ މާލޭމީހުން އަމިއްލަޔައް ހިންގާ ފިހާރަ ކިތައްފިހާރަ ހުރި ތޯބަލަން މާލޭ މީހުން ގެ ގެ ފެންވަރު އެންގޭނެ. ޢަދި މާލޭ މީހުން ރާއްޖެތެރޭ މީހާ ކުލި 10 ގެ ކުރިން ދައްކަން ހަނދުމަ ކޮއްދޭ ތާށިހާލު ބަޔާންކުރަނީ އެއްކަލަ ރާއްޖެތެރޭ މީހާ ކާރީގަ. ލަދު ކޮބާ. ޙުސައިން ކަހަލަމީހުން ރާއްޖެތެރޭ މީހުން ދިލް ފައިސަާއިން ގެ ހަދާގެން މިއަދު ތިއުޅެނީ. އެހެން ނޫންނަމަ ނާށިގަނޑު ހިފައިގެން މަގުމަތީގައި މިއަދު ތިބޭނީ. ޙުސައިން ތި ބޮޑާކަން އިސާހިތަުކު ފަގީރުވެ މީހާ ހާލުގަި ޖެހިދާނެ. ﷲމީނާގެ މި ބޮޑާކަން ނަގައި ސައިޒް ކޮއް ދެއްވާދޭވެ\nމި ރާއްޖެތެރޭ މީހުންގެ ވިސްނުންދޯ މަހަމަ ކޮސްވެއްޖެ. ކަލޭމެންގެ ގެދޮރުކޮޮބާ ރަށުގަ؟ އެތަން އޮންނާނެ ބޮޑު އަގުގަ ކުއްޔަށްދީފަ ނޫނީ ގެސްޓްހައުސް ހަދައިގެންހަބޭހަށް ލާރިކާން މާލޭ މީހުނަށްވުރެ ކަލޭމެން މާމުއްސަންޖޭ. މާލޭ މީހަކަށް ކުޑަނަމަވެސް ހެޔޮގޮތެއްވުމަކަށް މި ރަށްފުށުމީހުން ނޭދޭނެ! ކާން ކާން ކާން ގިނައިން ކާން. މާލޭ މީހުން މާލޭގަ އުޅޭ ހާލުފެނިފަ ލޮލުން ކަރުނައާދޭ. އަނދުން ހުސެން ނަމަވެސް ތި ދެއްކެވީ ތެދު ވާހަކައެއް\nފެބުރުއަރީ 10, 2020 19:51\nމީ ހަމަ އެމީހުންގެ ވައްތަރު. އަނގަ ފުޅާ ވާނެ އަދި ހަމަ އެހާމެ މުނާފިގުވެސް ވާނެ.\nފެބުރުއަރީ 10, 2020 12:48\nއަނދުން ހުސައިން ބުނަން ވާހަކައެއް. ކޮންމެހެން ނެތްވަރުން ނުޖެހޭ މާލޭގެ ކޮންމެ ރައްވެއްސަކަށް ގެއެއް ނޫނީ ފްލެޓެއް ދޭކަށް. ކަލޭ ގޮސް ރާއްޖެތެރޭގެ ރަށްތައް ބަލާބަލަ. ގިތަށް ގޭގަތޯ 3-4 ޢާއިލާ އެއްކޮށް އުޅެނީ. އާބާދީއަށް އިތުރުވާ ކޮންމެ ދެމަފިރިއަކަށް ރާއްޖެތެރޭ ރަށްރަށަކުންވެސް ވަކި ނުލިބޭ ގެއެއް ނޫނީ ފްލެޓެއް. އެމީހުންވެސް އެއްމެދުގެ އެކި ފްލޯތަކަށް ހަދައިގެން ދިރިއުޅެނީ. ތިބުނާ މާލޭ މީހުންނަށްވެސް ކޮތަރުކޮށިވަރަށް ގެ ނުބަހާ ޢާއިލާއަކަށް ފްލޯއެއް ހަދައިގެން ހަމަ އުޅެވޭނެ ރާއްޖެތެރޭ މީހުންނަށްވެސް އެ އުޅެވޭހެން.\nރާއްޖެތެރޭ މީހުން ގެ ހަމަ ހަގީގަތަކީ އެމީހުންގެ ގެދޮރު ވިއްކައިގެން މާލެ އައިސް ބޮޑު އަގުގަ ތަންތަން ގަނެ އެތަންތަން ވެސް ވިއްކައިގެން ނޫނީ ކުއްޔައް ދީގެން މިމީހުން ފާހަނަ ތެރޭ ނިދަން ނޫނީ ބަދިގެ ތެރޭ ގޮދަޑި އަޅައިގެން ހަމަ އަޅަނީ އަޅަނީ. ދެން މިބުނަނީ ތިމަންނާ މެން މިއުޅެނީ ވަރަށް ވެސް ދަތި ހާލުގައޭ ނުފެނޭހޭ. ހަމަ ފެނެއެއް ނުން.\nފެބުރުއަރީ 10, 2020 13:18\nހުސެން ތިބުނީ ހަމަ ތެދެއް ރާއްޖެތެރޭ މީހުން ރަށުގަ އުޅެބަލަ.\nފެބުރުއަރީ 10, 2020 13:42\nތި2ލާރިއެކުވެއްޖެ ކޮން މެ މީހެއްގެ ހާލަކީވެސް ، ތިހިރަ ބުރު މާ ޤާއްޓޭ މުޅިރާއްޖެ މިހަލާކުކުރީ ހަ މަލާރިގިނައިން ލިބޭތި..\nފެބުރުއަރީ 10, 2020 14:00\nރާއްޖެތެރޭ އެންމެން ބޭރުކޮށްފަ ބަނޑާތިބެބަލަދެން. އެމީހުން ބުރަ މަސައްކަތް ކޮށްފަ ދިނީމަކައިގެން ލައިގެން ގެދޮރުއަޅާފަ ލޯނުއަދާކޮށްގެން ތިތިބެވެނީ.\nފެބުރުއަރީ 10, 2020 15:19\nމި ރާއްޖެތެރޭ މީހުން ކިތަންމެ ފުއްޕާފަ ވައް ވަކެއް ޖެހިޔަސް މާލެ ހުޅުމާލެ ގުޅިފަޅު މީ ތިމަންނާ މެންގެ އަމިއްލަ މިލްކެކޭ ބުންޏަސް މިތިބީ ހުސް އަހަރެމެންގެ ތަންތަން އަހަރެމެންގެ ބިން. ރާއްޖެތެރޭ މީހުންގެ ތަންތަނަށް ވާނީ އެމީހަކު އުޅެ ބޮޑުވި ރަށެއް. މީ ދެން ހަގީގަތް ކޮންމެ ވައްތަރެއް ޖެއްސިޔަސް. މާލެ ނައިސް އަމިއްލަ ގެދޮރު ރަށް ތަރައްގީކޮށްގެން ހަމައިގަ އުޅެބަލަ.\nފެބުރުއަރީ 10, 2020 15:35\n"އިޒްރައީލް ހުސެއިން" ދައްކާވާހަކަ ޤަބޫލުކުރާނީ މޮޔައިން! މިއަދުންފެށިގެން އަނދުން ހުސެންގެ ނަން އިޒްރައީލް ހުސެންގެ ނަމަށް ބަދަލު ކޮށްފި ވާހަކަ މަޢުލޫމާތައްޓަކައި ދެންނެވީމެވެ.\nފެބުރުއަރީ 10, 2020 16:17\nމީއީ މާލޭ މީހުންގެ ރަށެއް. މާލޭގެ ރަށްވެހިންގެ ރަށެއް މާލެ އަކީ." އަނދުން ހުސޭން ވިދާޅުވިއެވެ.\nފެބުރުއަރީ 10, 2020 19:46\nހަގީގަތް ވާނީ ހަމ ހަގީގަތައް..\nފެބުރުއަރީ 10, 2020 22:00\nޅަދު ހަޔާތް ކުޑަކަ ން!!!\nފެބުރުއަރީ 11, 2020 04:14\nރާއްޖެތެރޭމީހުންގެ ބޯ ރަނގަޅުވީމަ މާލޭ މީހުންގެދޮރުންބޭރުކޮށް ވެރިވެގަތީ ބޯރަނގަޅީކީނޫން ގަމާރީ ހިލޭރަށުގައި އުޅެވެންއޮއްވާ މިމާލެޔައް އައިސް ކުދިކުދި ހޮރުހޮރުގައި ބޮޑުކުލިދީގެން ގަނަތެޅެނީ މެލޭސިޔާގައި3ކޮޓަރިއެޕާޓްމެންޓެއް ފެނާކަންޓާއެއްކޮއް 500 ޑޮލަރ އައް އުޅެވެން އޮއްއިރި މިމާލޭގައި ތިޔާ އުޅެނީ 1200 ޑޮލަރު ހަމައެކަނި ކުއްޔައް ވީމާ ކިހާބޯރަނގަޅު ގިނަ ފަހަރައް އަހަރުނުވަނީސް އަންހެނުން ދުވޭ އެހެން ފިރިހެނެއްގެ ފަހަތުން އާއިލާރޫޅި ކޮށިދަނޑުގެއްލި މަރިޔަނބުގެއްލި ކުދިންކޮޅު ބިކަވެފައި ކިތައް އާއިލާތޯ އެތިބީ ކުށުގެ ވެށީގަވެސް ގިނައީ ތިޔާވިދާޅުވާ ބޯރަނގަޅުމީހުންގެދަރިން މިހާރވެސް ބައްލަވާ\nފެބުރުއަރީ 11, 2020 04:21\nމިއީ އެދިގުރާސްތާ 30 އަހަރު މާލޭގެ ބިންތައް ހިސޯރުކޮއް ކުޑަސިޓީކަނޑާލާ ރައްރަށުމީހުން ވާވައްދައިގެން މާލެ އަރުވާ ފުލެޓްގެ ނަމުގައި ގެސްޓު ހައުސް ހިންގަން ކުރިކަމެއް ބޭނުމަކީ ރައްތައް ފަޅުކުރުމާ ރައްޔަތުން އަޅުވެތިކޮއް ގިނަދުވަހު ވެރިކަމުގައި ހުރުން ދޭތެރެ ދުރުކުރިކުރީނުން މހައް ދަޑައް ފަރައް ރުކަކައް އަރާލަނެ މީހަކުވެސް ނެއް ކާންދޭކައް ބޯންދޭކައް ނުލިބޭނޭ ކިޔައިގެން ވަޒީފާއެއް ނެއް ތަދުޒަމާނުގަވެސް އާއިލާއެއްގައި މަދުވެގެން6ތިބޭ\nފެބުރުއަރީ 11, 2020 08:03\nއަނދުން ހުސައިނަށް ދިމާވެފައިވަނީ ނަތަންޔާހޫ އަށް ދިމާވެފައިވާ ކަހަލަ ކަމެއް


Dhoshee umuru meehunnah cholesterol mathivaa nama hih huhtumuge furusathu bodu: Dhiraasaa\nދޮށީ ޢުމުރު މީޙުންގެ ކްލޮސްޓްރޯލު މަތިވާނަމަ ހިތް ހުއްޓުމުގެ ފުރުޞަތު ބޮޑު: ދިރާސާ\nޝާއިޢުކުރީ: ޙަންނާން މެއި 31, 2021, 16:43\nމުރުން މައްޗަށް ގޮސްފައިވާ މީހާގެ ކޮލެސްޓްރޯލް ލެވެލް މަތިވުމަކީ އެކަމުގެ ނުރައްކާ އިންތިހާއަށް ބޮޑުކަމެކެވެ. އެގޮތުން އުރުން ދުވަސްވެފައިވާ މީހުންނަށް ކޮލެަްޓްރޯލް ލެވެލް މަތިވާ ނަމަ ހިތްހުއްޓުމުގެ ފުރުސަތު ބޮޑެވެ.\nސިއްޚީ މާހިރުން ހެދި ދިރާސާއަކުން ދައްކާ ގޮތުގައި ޒުވާން އުމުރުގައި މަތިވާން ފަށާ ކޮލެސްޓްރޯލްގެ ނުރައްކާ އުމުރުގެ ފަހުކޮޅުން ފެނުމުގެ ފުރުސަތު ބޮޑެވެ. އެގޮތުން އޭގެ ނުރައްކާ 40 އިންސައްތަ އަށް ބޮޑު ކަމަށްވެސް ދިރާސާގައި ބުނެފައިވެއެވެ.\n1،478 މީހުން ބައިވެރިކޮށްގެން 15 އަހަރުގެ މުއްދަތަކަށް ކުރިއަށް ގެންދިޔަ މި ދިރާސާގައު ބަވެރިކުރި މީހުންގެ ތެރެއިން އުމުރުން 35 ގައި ކޮލެސްޓްރޯލް ލެވެލް މަތިކޮށް ތިބި މީހުންނަށް ހާޓް އެޓޭކް ޖެހުމުގެ ފުރުސަތު ވަނީ 15 އަހަރުގެ ތެރޭގައި 16.5 ޕަސެންޓް މައްޗަށް ޖެހިލައިފަ އެވެ.\nޒުވާން އުމުރުގައި ކޮލެސްޓްރޯލް ލެވެލް އާދައިގެ މިންވަރެއްގައި ހިފެހެއްޓި ޒުވާނުންނަށް 15 އަހަރު ތެރޭގައި ވެސް މިފަދަ ނުރައްކަލެއްގެ ފުރުސަތު ބޮޑުވެފައެއް ނުވެ އެވެ.\nޒުވާން އުމުރުން ފެށިގެން ކޮލެސްޓްރޯލް ލެވެލް މަތިކޮށް 11-20 އަހަރު ހޭދަކުރި މީހުންނާ އަޅާ ބަލާއިރު މި ލެވެލް އާދައިގެ މިނެއްގައި ހިފެހެއްޓި މީހުންނަށް ހާޓް އެޓޭކްގެ ރިސްކް އޮތް މިންވަރަކީ 4.4 ޕަސެންޓެވެ.\nއެހެންވީމަ މި ދިރާސާގެ ފަހަތުގައި ތިބި ތަޖުރިބާކާރުން ބުނަނީ ކޮލެސްޓްރޯލް އަށް އެންމެ ބޮޑު ސަމާލުކަމެއް ދޭން ޖެހެނީ ޒުވާން އުމުރުގައި ކަމަށެވެ.


Palak akee hunaruveri eh, fahuruverivan: Shweta Tiwari | Mihaaru\nދަރިފުޅު ޕަލަކަކީ ހުނަރުވެރިއެއް: ޝްވޭތާ ތިވާރީ\nޝްވޭތާ އާއި ޕަލަކް.\n12 މެއި 2020 - 09:26\nދަރިފުޅު ޕަލަކް ޗައުދަރީ އެކްޓްކުރަން ވަރަށް މޮޅު ކަމަށާއި އޭނާއާ ދޭތެރޭ ފަހުރުވެރިވާ ކަމަށް ކުރީގެ ސިލްސިލާ "ކަސޯޓީ ޒިންދަގީ ކީ" ގައި ޕްރޭނާގެ ރޯލް ކުޅެގެން މަޝްހޫރުވި ބަތަލާ ޝްވޭތާ ތިވާރީ ބުނެފި އެވެ.\nދެމައިން އެކީގައި ޕިންކްވިލާ އަށް ދިން އިންޓަވިއުއެއްގައި ޝްވޭތާ ބުނީ ގޭގައި ހޭދަކުރާ ވަގުތުތަކުގައި ވަރަށް ގިނައިން ޕަލަކް ލައްވައި އެކްޓްކުރުވާ ކަމަށެވެ. އަދި ކޮންމެ ފަހަރަކު ވެސް އޭނާ ހައިރާންކޮށްލާ ކަމަށް ބުންޏެވެ.\n"ކޮންމެ ކަހަލަ ސީންއެއް ކިޔައިދީފައި އެކްޓްކޮށްދޭށޭ ބުންޏަސް އަހަރެން ހައިރާންކޮށްލާ ވަރަށް ޕަލަކް ހުނަރު ދައްކާލާ. އަހަރެން ފަހުރުވެރިވަން އޭނައާ ދޭތެރޭ،" ފުރަތަމަ ކައިވެންޏަށް ލިބުނު އަދި މިހާރު އުމުރުން 16 އަހަރުގެ ޕަލަކްއާ ބެހޭ ގޮތުން ޝްވޭތާ ބުންޏެވެ.\nއޭނާ ބުނީ ދަރިފުޅު ކެރިއަރެއްގެ ގޮތުގައި އެކްޓިން އަށް ނުކުންނާނެ އިރެއް މި ވަގުތު ބުނަން ނޭނގުނަސް ކުރިއަށް އޮތް ތަނުގައި އެ ދާއިރާ އިން ދަރިފުޅު ފެނުމަކީ ވަރަށް ބޮޑު އުންމީދެއް ކަމަށެވެ. އަދި ޕަލަކް މި ވަގުތު ފޯކަސްކުރަނީ ކިޔެވުމަށް ކަމަށާއި އެކަމަށް ވަރަށް ބާރުއަޅާ ކަމަށް ޝްވޭތާ ބުންޏެވެ.\nޕަލަކް އެކްޓިން އަށް ނުކުންނާނެ އިރެއް ނޭނގުނަސް ދޭތެރެ ދޭތެރެއިން އޭނާ ތައާރަފުވާން އުޅޭކަމުގެ އަޑުތައް ގަދަވެ އެވެ.\nޕަލަކް ބުނީ އޭނާ އަބަދު ވެސް ބޭނުން ވަނީ އެކްޓަރަކަށްވާން ކަމަށާއި އެކަމަކު އެކްޓިން އަކީ ވަކި މީހެއްގެ ފަރާތުން ދަސްވާނެ ކަމެއްގެ ގޮތުގައި ގަބޫލުނުކުރާ ކަމަށެވެ. އެކަމަކު އެ ހުނަރު އެހެން މީހުންގެ އެހީތެރިކަމާ އެކު ކުރިއެރުވިދާނެ ކަމަށް ބުންޏެވެ.\nއޭނާ ބުނީ ވަރަށް ކުޑައިރުއްސުރެ ވެސް، ޓީވީން ދައްކާ ޝޯތަކަށް ވަރަށް ބޮޑު ޝައުގުވެރިކަމެއް ދެވޭ ކަމަށާއި ބަތަލާއިން ސާޅީ އަޅައިގެން ތިބޭ ތަނާއި މޮޅު އެކްޓިން ދައްކާ ތަން ފެނުމުން އެކްޓަރަކަށްވުމަކީ އަބަދު ވެސް ކުރަން އެންމެ ބޭނުންވާ ކަންތައް ކަމަށެވެ.\n"ދެން މަންމަ ޓީވީން ފެންނަން ފެށުމަކީ އަސްލު ވަރަށް ބޮޑު ހިތްވަރަކަށްވި،" ޕަލަކް ބުންޏެވެ. "އަބަދު ވެސް މަންމަގެ އެއްޗެހި ބަލައި މަންމަ އެކްޓްކުރާ ގޮތަށް އެކްޓްކުރަން ދަސްކުރަން. އަދި އެހެން މީހުންގެ އެކްޓިން ވެސް ވަރަށް ގިނައިން ބަލާ ހަދަން."\nޝްވޭތާ ބުނީ އޭނާ އާއި ދަރިފުޅާ ދޭތެރޭ އަބަދު ވެސް ވަރަށް ބޮޑު ގާތްކަމެއް އޮންނަ ކަމަށާއި އެ ގުޅުމުގެ ސަބަބުން ދެ މީހުންގެ ހަޔާތް ވަރަށް އުފާވެރި ކަމަށެވެ. ޝްވޭތާ އާއި ކުރީގެ އެކްޓަރު ރާޖާ ޗައުދަރީ ކައިވެނިކޮށް، ޕަލަކް ލިބުނު ފަހުން އެ ކައިވެނި ރޫޅި، ޝްވޭތާ ދެވަނަ ކައިވެންޏެއް ވެސް ކުރި އެވެ.\nއެ ކައިވެންޏަށް މިހާރު ތިން އަހަރުގެ ފިރިހެން ދަރިއަކު ލިބިފައިވާ އިރު، ގެވެށި އަނިޔާގެ މައްސަލަތެއްކެއްގައި ޝްވޭތާ އާއި ފިރިމީހާ އަބިނާވް ކޯލީގެ ގުޅުން ގޯސްވެ، މިދިޔަ އަހަރުން ފެށިގެން ދިރިއުޅެނީ ވަކިންނެވެ.\nޝްވޭތާ، 39، ކިޔައިދިން ގޮތުގައި އޭނާގެ ކަންކަން ހިއްސާކުރާނެ ބޮޑު އަންހެން ދަރިއަކު މިހާރު ހުރުމަކީ ވަރަށް ބޮޑު ހިތްހަމަޖެހުމެކެވެ. އެކަމަކު އެންމެ ޒާތީ ކަންކަމުގެ ތެރެއަށް ޕަލަކް ނުވައްދާ ކަމަށް ބުންޏެވެ. އޭނާ ބުނީ އަަބަދު ވެސް މަސައްކަތްކުރަނީ ދަރިންނާ އެކު އުފާވެރިކޮށް އުޅޭށެވެ. އަދި އާމްދަނީ ހޯދަން މަސައްތަކުރާ މީހެއްގެ ހައިސިއްޔަތުން އާއިލީ ޒިންމާތައް ވެސް ބޮޑު ކަމަށް ބުންޏެވެ.\nއެ ވާހަކަ އަށް ބާރުދެމުން ޕަލަކް ބުނީ "އެއީ ތެދެއް" ކަމަށާއި "ހުރިހާ ވެސް މީހަކީ މަންމަ" ކަމަށެވެ. އަދި މަންމައާ އެކުގައި އަބަދު ވެސް ވާނެ ކަމަށް ބުންޏެވެ.\nKasauti ge Prena ge dharifulhu film kulhen fashanee


ކ. އަތޮޅުން ލ. އަތޮޅަށް ރީނދޫ އިންޒާރު ނެރެފި! – Haftha\nކ. އަތޮޅުން ލ. އަތޮޅަށް ރީނދޫ އިންޒާރު ނެރެފި!\nމޫސުމާ ބެހޭ މައި އިދާރާ، މޯލްޑިވްސް މީޓިއޯރޮލޮޖިކަލް ސާވިސް އިން ކ. އަތޮޅުން ލ. އަތޮޅާ ދެމެދަށް ރީނދޫ އެލާޓް ނެރެފި އެވެ.\nމެޓް އޮފީހުން އެ އިންޒާރު ނެރެފައިވަނީ، މިއަދުގެ މެންދުރުފަހު 1:15 އިން ފެށިގެން ހަވީރު 4:00 އާ ހަމައަށެވެ. އަދި އިންޒާރު ނެރެފައިވާ ސަރަހައްދު ތަކަށް ބޯކޮށް ވާރޭ ވެހުމާއެކު ގުގުރުން އެކަށީގެންވާ ކަމަށް މެޓް އޮފީހުން ލަފާ ކުރެ އެވެ.\nކ. އަތޮޅާއި ލ. އަތޮޅާ ދެމެދަށް މެޓް އޮފީހުން ރީނދޫ އެލާޓް ނެރެފައި މިވަނީ، މާދަމާ ހެނދުނު 10:00 ހަމައަށް މުޅި ރާއްޖެއަށް ހުނދު އިންޒާރު ނެރެފައި ވަނިކޮށެވެ.\nއެގޮތުން މާދަމާ ހެނދުނު 10:00 އަށް ރާއްޖޭގެ އެކިހިސާބަށް ގުގުރުމާއިއެކު ވިއްސާރަކޮށް، އުތުރާއި މެދުތެރޭގެ ބައެއް ރަށްތަކަށް ބޯކޮށް ވާރޭވެހޭނެ ކަމަށް ވަނީ ލަފާ ކޮށްފަ އެވެ.\nވައި ޖެހޭނެ ކަމަށް ބެލެވެނީ ހުޅަނގު ދެކުނާއި ހުޅަނގުން ދެކުނުގެ އަތޮޅުތަކަށް ގަޑިއަކު 10 މޭލާއި 20 މޭލާއި ދެމެދުގެ ބާރުމިނުގަ އެވެ. އަދި އުތުރާއި މެދުތެރޭގެ އަތޮޅުތަކަށް ހުޅަނގާއި ހުޅަނގު އުތުރުން ގަޑިއަކު 15 މޭލާއި 25 މޭލާ ދެމެދުގެ ބާރު މިނުގައި ވައިޖެހޭނެ ކަމަށް މެޓް އޮފީހުން ލަފާ ކުރެ އެވެ.\nއެ އިދާރާއިން ބުނާ ގޮތުގައި، ވިލާގަނޑުގައި ގަޑިއަކު ގާތްގަނޑަކަށް 45 މޭލުގެ ބާރުމިނުގައި ވައިގަދަވުން އެކަށީގެންވާނެ ތީވެ، ރާއްޖޭގެ ކަނޑުތައް ގަދަވާނެ އެވެ. އަދި ދިޔަވަރު ބޮޑުވާ ގަޑިތަކުގައި ދެކުނާއި މެދުތެރޭގެ ބައެއް ރަށްތަކަށް އުދައިގެ އަސަރު ކުރުމަކީ އެކަށީގެންވާ ކަމެއް ކަމަށް މެޓް އޮފީހުން ބުނެ އެވެ.\nއެހެންކަމުން ބޯކޮށް ވާރޭވެހި، ވައިގަދަވެ، އަދި ކަނޑުތައް ވެސް ގަދަވާނެ ކަމަށް ލަފާ ކުރެވޭތީ ހުރިހާ ފަރާތްތަކުން މޫސުމަށް ސަމާލުވުމަށް މެޓް އޮފީހުން ވަނީ އިލްތިމާސް ކޮށްފަ އެވެ.


India In Bunanee 1950 Ge World Cup Ah Nudhiyaee Bootah Naaran Vegen Noon Kamah - Vaguthu\nއިންޑިޔާއިން ބުނަނީ 1950ގެ ވޯލްޑް ކަޕަށް ނުދިޔައީ ބޫޓަށް ނާރަންވެގެން ނޫންކަމަށް\nބޫޓަށް އަރަން ބޭނުން ނުވާތީ އިންޑިޔާއިން ވޯލްޑް ކަޕެއް ނުކުޅުނުކަމަށް ބުނާ ވާހަކައަކީ މަޝްހޫރު ވާހަކައެކެވެ. މިހާރު އާއްމުކޮށް އެވާހަކަ ދައްކާ ނޫޅުނުކަމުގައިވިޔަސް، މިއީ ދުނިޔޭގެ އެތަން މިތަނަށް ފެތުރިފައިވާ ވާހަކައެކެވެ.\nމި ވާހަކަތަކަށް އިތުރު ބާރެއް ލިބެނީ، 1948 ވަނަ އަހަރު ބޭއްވި އޮލިމްޕިކްސް ކުޅިވަރު މުބާރާތުގައި ހުސް އިސްޓާކީނާއެކު އިންޑިޔާއިން ފުޓުބޯޅަ މެޗުތައް ކުޅުމެވެ. އެއީ، މިނިވަން ދައުލަތެއްގެ ގޮތުގައި އެޤައުމު ބައިވެރިވި ފުރަތަމަ ކުޅިވަރު މުބާރާތްވެސްމެއެވެ.\nއެހެންނަމަވެސް، އިންޑިޔާ އިން ވަނީ މިކަން ދޮގުކޮށްފައެވެ. އެޤައުމުން ބުނެފައިވަނީ ވޯލްޑް ކަޕަށް އެޤައުމު ނުދިޔައީ ބޫޓަށް އަރަން ބޭނުން ނުވާތީ ނޫންކަމަށާއި އަދި ބޫޓު ނުލިބިގެންވެސް ނޫންކަމަށެވެ. އަދި، މުބާރާތުގެ އެތައް ޚަރަދެއް ކުރަން، ފީފާ އިންވެސް އެއްބަސްވިކަމަށް ބުނެފައިވެއެވެ.\nމިކަންކަން ހާމަކޮށްފައިވަނީ ދާދިފަހުން، އެޤައުމުގެ ފުޓުބޯޅަ ޖަމިއްޔާއިން ނެރޭ ފުޓުބޯޅަ މަޖައްލާއެއްގައެވެ.\nމި މަޖައްލާގައި ބުނެފައިވާ ގޮތުގައި 1950 ވަނަ އަހަރު ބްރެޒިލްގައި އޮތް ވޯލްޑް ކަޕަށް އިންޑިޔާގެ ޓީމަށް ނުދެވުނީ އެތެރޭގެ މައްސަލަތަކެއް ކުރިމަތިވެގެންނެވެ. އެގޮތުން، ޓީމަށް ކުޅުންތެރިން ނެގުމުގައި ޚިޔާލު ތަފާތުތަކެއް ކުރިމަތިވިކަމަށާއި، އެކަމުގެ ސަބަބުން މުބާރާތަށް ޕްރެކްޓިސް ކުރުމަށް އެކަށީގެންވާ ވަގުތުވެސް ނުލިބުނުކަމަށެވެ. އަދި، އެވަގުތު އެޤައުމުގެ އިސް އޮފިޝަލުން އޮލިމްޕިކްސް އަށް ދިން ސަމާލުކަން ފީފާ ވޯލްޑް ކަޕަށް ނުދޭކަމަށްވެސް ބުނެފައިވެއެވެ.\nއެމަޖައްލާގައި ބުނެފައިވާ ގޮތުން، ވޯލްޑް ކަޕުގެ އޭޝިޔާ ސްލޮޓް، އިންޑިޔާއަށް ލިބުނީ އޮޓޮމެޓިކުންނެވެ. އެއީ، ކުރިން ކޮލިފައިވެފައިވާ ޓީމުތައް، މުބާރާތުގައި ކުޅުމަށް އިންކާރު ކުރުމުންނެވެ.\n1950 ވަނަ އަހަރުގެ ވޯލްޑް ކަޕް އުރުގުއޭ އިން ކާމިޔާބުކޮށްފައިވާއިރު، އެއީ ދެވަނަ ބޮޑު ހަނގުރާމައިގެ ފަހުން ބޭއްވި ފުރަތަމަ ވޯލްޑް ކަޕެވެ.\nޖޫން 7, 2018 14:10\nކޮންމެ ކުޅުންތެރިއަކު ގެންގުޅޭ ގެރި މަތިންދާ ބޯޓަށް ނޭރުވިގެން!


ރާއްޖޭގައި ފަނޑިޔާރުގެތަށް ޒިންމާދާރުކުރުވާ އިންސާފުވެރި ޝަރީއަތެއް ހުރިހާ ރައްޔިތުންނަށް ހޯދައި ދިނުމާބެހެގޮތުން އެމްނެސްޓީން ޕެނަލް ޑިސްކަޝަންއެއް ބާއްވަނީ. – Maldivian Democratic Party\nރާއްޖޭގައި ފަނޑިޔާރުގެތަށް ޒިންމާދާރުކުރުވާ އިންސާފުވެރި ޝަރީއަތެއް ހުރިހާ ރައްޔިތުންނަށް ހޯދައި ދިނުމާބެހެގޮތުން އެމްނެސްޓީން ޕެނަލް ޑިސްކަޝަންއެއް ބާއްވަނީ.\nއެމްނެސްޓީ އިންޓާރނޭޝަނަލްއިން އިސްނަގައިގެން ރާއްޖޭގެ ފަނޑިޔާރުގެ އަށް ވަންނަ އެކި އެކި މައްސަލަތަކަށް އިންސާފުވެރި ހައްލެއް ނުލިބޭ މައްސަލައިގައި ފަނޑިޔާރުގެ މިހާރަށްވުރެން ޒިންމާދާރުކަންމަތީ ހިންގުމަށާއި ފަނޑިޔާރުގޭގައި ހުރި މައްސަލަތަށް ދެނެގަތުމަށް ބާއްވާ ޕެނެލް ޑިސްކަޝަންއެއް 17 ސެޕްޓެމްބަރު ގައި އޮންނާނެއެވެ.\nމި ޕެނަލް ޑިސްކަޝަންގައި އިތުރަށް އަލިއަޅުވަލާނީ އިންސާފުވެރި ޝަރީއަތެއް ކޮންމެ ފަރުދަކަށްވެސް ލިބޭނެ ގޮތުގެ މަށްޗަށްށެވެ. ރާއްޖޭގައި މި ފަހަކަށްއަސް ހިންގަމުންދާ ގިނަ ޝަރީއަތްތަކުގައި ބޮޑެތި ފުށުއެރުންތަށް ހުންނަކަމަށް ގިނަ ބަޔަކުދެކެއެވެ.\nމި ޕެނަލް ޑިސްކަޝަންގައި ބައިވެރިވެލެއްވުމުގެ ދައުވަތު ދީފައިވާ ފާހަގަކޮށްލެވޭ ބޭފުޅުންނަކީ ރާއްޖޭގެ ފޮރިން މިނިސްޓަރ ދުންޔާ މައުމޫން އަދި އެމްނެސްޓީ އިންޓަރނޭޝަނަލް އިން ޖެނީވާގައި ހުންނަވާ އދ ގެ މަންދޫބް ޕީޓާރ ސްޕިލްންޓަރއެވެ. މި ޕެނަލް ޑިސްކަޝަންގައި ޖުޑީޝަލް ސާރވިސް ކޮމިޝަންގެ ކުރީގެ މެމްބަރު އައިޝަތު ވެލިޒިނީ ވެސް ބައިވެރިވެލައްވައެވެ.


Musharraf aa ehkolha Pakistan sifain nikumejje\nމަރަން ހުކުމް ކޮށްފައިވާ ޕާކިސްތާނުގެ ކުރީގެ ރައީސް ޕްރަވޭޒް މުޝައްރަފު- އޭނާގެ ދިފާއުގައި ސިފައިން ވަނީ ނުކުމެފަ-\nގައުމަށް ގައްދާރުވި ކަމުގެ ކުށް ސާބިތުވެ، މަރަން ހުކުމް ކޮށްފައިވާ ޕާކިސްތާނުގެ ކުރީގެ ރައީސް ޕްރަވޭޒް މުޝައްރަފުގެ ދިފާއުގައި ޕާކިސްތާނުގެ ސިފައިން ނިކުމެއްޖެ އެވެ. ޕާކިސްތާނު ސިފައިން ބުނަމުންދަނީ މުޝައްރަފްގެ މައްޗަށް އިއްވާފައިވާ ހުކުމަކީ އިންސާފުވެރި ހުކުމެއް ނޫން ކަމަށާއި، ގައުމަށް ގައްދާރުނުވާނެ ކަމަށެވެ.\nމުޝައްރަފަކީ ބަޣާވާތެއްގެ ތެރެއިން ވެރިކަމަށް އައިސް ހުދުމުހުތާރު ވެރިކަމެއް ކުރުމުގެ ކުރިން ޕާކިސްތާނު ސިފައިންގެ އިސް ކޮމާންޑަރެވެ. މުޝައްރަފަށް މަރުގެ ހުކުމް އިއްވުމާ ގުޅިގެން އެގައުމުގެ ސިފައިން ނެރުނު ބަޔާނެއްގައި ބުނެފައިވަނީ، ކޯޓުން އޭނާއަށް ކޮށްފައިވަނީ އެއްވެސް ވަރެއްގެ އިންސާފުވެރި ހުކުމެއް ނޫން ކަމަށެވެ. އަދި ސިފައިން މުޝައްރަފް ބޮޑަށް ބަލައިގަންނަނީ އޭނާ ކޮށްފައިވާ ކުށަށްވުރެ ބޮޑަށް އޭނާ ގައުމަށް ކޮންދިން ހިދުމަތްތަށް ކަމަށެވެ.\nއެގޮތުން ބަޔާނުގައި ވަނީ މުޝައްރަފަކީ އެގައުމުގެ ސިފައިންގެ މަތީ ރޭންކްތަކުގައާއި ސިފައިންގެ އިސް ކޮމާންޑަރު ކަމުގެ އިތުރުން ސިފައިންގެ ޖޮއިންޓް ޗީފް އޮފް ސްޓާފް ކޮމިޓީގެ ރައީސްގެ ހައިސިއްޔަތުން 40 އަހަރަށްވުރެ ދިގުމުއްދަތަކަށް ގައުމަށް ހިދްމަތް ކުރައްވައި ގައުމުގެ ދިފާއުގައި ދުޝްމަނުންނާ ހަނގުރާމަ ކުރައްވާފައިވާ ފަހުލަވާނެއްގެ ގޮތުގައި ފާހަގަ ކޮށްފަ އެވެ.\nޕާކިސްތާނަކީ އެގައުމުގެ ސިފައިންގެ މުއައްސަސާގެ ބާރުވަރަށް ގަދަ ގައުމެކެވެ. ޕާކިސްތާނުގެ ސިޔާސަތަށްވެސް ސިފައިން ބާރު ފޯރުވާއިރު މުޝައްރަފް ފަދަ ސިފައިންގެ އިސް ކޮމާންޑަރުންގެ ގޮތުގައި ތިއްބެވި އެތައް ބޭފުޅަކު ޕާކިސްތާނުގެ ޑިމޮކްރެޓިކް ވެރިކަން ވައްޓާލައި އަސްކަރީ އިންގިލާބުތައް ގެނެސް ވެރިކަމަށް އަތްގަދަކޮށްފައިވެ އެވެ. 1947 ގައި ޕާކިސްތާން މިނިވަން ގައުމެއްގެ ގޮތުގައި އުފެދުމަށްފަހު މިވީ 70 ވަރަކަށް އަހަރުގެ ތެރެއިން ގާތްގަނޑަކަށް ދެބައިކުޅަ އެއްބައި މުއްދަތުގައި އެގައުމުގައި ވެރިކަން ކޮށްފައިވަނީ ސިފައިންގެ އިސްވެރިންނެވެ. ޕާކިސްތާނުގައި ރައްޔިތުން އިންތިޚާބުކުރާ ސަރުކާރަކަށް ވެރިކަމުގައި އޮވެވެނީ އެގައުމުގެ ސިފައިންގެ ތާއީދާ އެކުގަ އެވެ.\nއެހެންކަމުން އިންތިހާބުވާ ހުރިހާ ސަރުކާރުތަކުން ވެސް އަސްކަރިއްޔާގެ ބަސް އަހައި ގަބޫލުކުރަން ޖެހެ އެވެ. ޕާކިސްތާން ސިފައިންގެ އިސް ކޮމާންޑަރަކަށް ހުންނެވި ބޭފުޅެއްގެ މައްޗަށް މަރުގެ ހުކުމެއް އިއްވުމަކީ އެގައުމުގެ ބާރުގަދަ ސިފައިންގެ މުއައްސަސާއަށް ގަބޫލުކުރެވޭނެ ކަމެއް ނޫން ކަމަށް ޕާކިސްތާނުގެ ޑިފެންސް އެނަލިސްޓުން ދަނީ ބުނަމުންނެވެ.\nޕާކިސްތާނުގެ ވެރިކަމުގެ މަގާމާ މުޝައްރަފް ހަވާލުވީ 1999 ވަނަ އަހަރު ކުރި އަސްކަރީ އިންގިލާބެއް ތެރެއިންނެވެ. އަސްކަރީ އިންގިލާބެއް ތެރެއިން ވެރިކަމާ ހަވާލުވެ މުޝައްރަފް ވަނީ ނުވަ އަހަރު ވަންދެން ރައީސްކަން ކުރައްވައިފަ އެވެ. އޭނާ ރައީސް ކަމުގެ މަގާމުން އެކަހެރި ކޮށްފައިވަނީ އޭނާ ނިސްބަތްވާ ސިޔާސީ ޕާޓީ މަޖިލިސް އިންތިހާބުން ބަލިވުމާ ގުޅިގެންނެވެ.\nމުޝައްރަފަށް މަރުގެ ހުކުމް އިއްވާފައިވަނީ ޕޭޝާވަރް ހައި ކޯޓުންނެވެ. އެއީ ތިން ގާޒީންގެ އިއްތިފާގުންނެވެ. މަރުގެ ހުކުމް އިއްވާފައިވަނީ 2007 ވަނަ އަހަރު ޕާކިސްތާނުގައި ކުއްލި ހާލަތު އިއުލާންކޮށް، އެތަކެއް ރައްޔިތުންނާ ދެކޮޅަށް ހަތިޔާރުގެ ބޭނުން ކުރުމުގެ ސަބަބުން ގިނަ ބަޔަކު މަރުވުމާ ގުޅިގެންނެވެ. ޕާކިސްތާނުގެ ގާނޫނުގައި ވާގޮތުން މުޝައްރަފްގެ އިސްވެހުންނަވައި ކޮށްފައިވާ ކަންތައް ފެތެނީ ގައުމަށް ގައްދާރުވުން ކަމަށެވެ.


ޞައްޙަ ސުންނަތަކީ މާތް ﷲ ގެ ޥަޙީއެވެ 1 – DhiSalafiyyah\n12/09/2013 محمد ﷺ ގެ ސިޔަރަތުއައްޝައިޚް އާދަމް ނިޝާން ބިން ޢަލީ އާދަމް\nالحمد لله رب العالمين والصلاة والسلام على رسولنا وحبيبنا وقدوتنا محمد صلى الله عليه وسلم وعلى آله وأصحابه ومن تبعهم بإحسان إلى يوم الدين.\nاﷲ سبحانه وتعالى ކީރިތި ޤުރުއާނުގައި ވަޙީ ކުރައްވާފައިވެއެވެ.\n“وَمَا يَنْطِقُ عَنِ الْهَوَى * إِنْ هُوَ إِلاَّ وَحْيٌ يُوحَى” (سورة النجم:3&4)\n“އަދި އެކަލޭގެފާނު ހަވާ ނަފްސަށް ވާހަކަފުޅު ދައްކަވާ ނުހައްދަވައެވެ. ފަހެ އެކަލޭގެފާނުގެ ބަސްފުޅު ވާކަން ކަށަވަރީ އެކަލޭގެފާނުގެ މައްޗަށް ބާއްވާލެއްވެވޭ ވަޙީ ކަމުގައެވެ.”\nއަޅުގަނޑުމެން އެންމެނަށްވެސް އެނގޭނޭ ފަދައިން އިސްލާމްދީނުގެ ދެވަނަ މަޞްދަރު ކަމުގައިވާ ސުންނަތަކީ މިހާރަކަށް އައިސް ވަރަށް ގިނަ މީހުން ބީރައްޓެހިވަމުން އަންނަ ނުވަތަ ބިރައްޓެހިވެފައިވާ އެއްޗެކެވެ. މިކަން މިހެން ވާންޖެހުނު އެންމެ ބޮޑު އެއް ސަބަބަކީ ޒަމާންތަކެއް ވަންދެން މީސްތަކުންނަށް، ޝަރީޢަތުގައި ސުންނަތް ބޭނުން ކުރެވޭ މަފްހޫމްތައް ރަނގަޅަށް ބަޔާންކޮށްދެވިފައި ނުވުމެވެ. އަޅުގަނޑުމެންނަށް ސުންނަތް އެނގިފައި އޮންނަނީ، ސުންނަތުގެ އެއް މަފްހޫމް ކަމުގައިވާ “މުސްތަޙައްބު” ގެ ގޮތުގައެވެ. އާދެ އެއީ ކުރުމުން ޘަވާބު ލިބޭ އަދި ނުކޮށް ދޫކޮށްލިނަމަވެސް ޢަޛާބު ނުލިބޭ ކަންކަމެވެ. އަޅުގަނޑުމެން ރާއްޖޭގެ އިހުގެ ޢިލްމުވެރިން ޢާއްމު ގޮތެއްގައި ސުންނަތުގެ މާނަ ބަޔާންކޮށްދީފައިވަނީ މިފަދައިންނެވެ. އަދި މީސްތަކުންނަށްވެސް ދީނީ މާގިނަ އެއްޗެއް އެނގިފައި ނެތުމުން އެކަމާއިމެދު އިހްމާލުވެވިފައި ވަނީއެވެ.\nމިކަމުގެ ސަބަބުން، ޙަޤީޤަތުގައި ސުންނަތަކީ ކޮބައިކަން މީސްތަކުންނަށް ބަޔާންކޮށްދިނުން މިހާރު ވެފައިވަނީ ވަރަށް ދަތިކަމަކަށެވެ. އެއީ ދިވެހިން ކުރީގައި ދެކެމުން އައި ގޮތް ބަދަލުކުރަން މިހާރު އުނދަގޫ ކަމަކަށް ވާތީއެވެ. އެހެންނަމަވެސް މުއުމިނުންގެ ގޮތަކީ ﷲ އާއި އެއިލާހުގެ ނަބިއްޔާ މުޙައްމަދު صلى الله عليه وسلمގެ ކިބައިން ހަމަ އެއްވެސް އެންގެވުމެއް އައުމާއިއެކު އެއަށް ބޯލަނބައި ކިޔަމަންވުމެވެ. ﷲ ތަޢާލާ ކީރިތި ޤުރުއާނުގައި ވަޙީ ކުރައްވާފައިވެއެވެ.\n“إِنَّمَا كَانَ قَوْلَ الْمُؤْمِنِينَ إِذَا دُعُوا إِلَى اللَّهِ وَرَسُولِهِ لِيَحْكُمَ بَيْنَهُمْ أَنْ يَقُولُوا سَمِعْنَا وَأَطَعْنَا وَأُولَئِكَ هُمُ الْمُفْلِحُونَ” (النور:51)\n“ﷲ އާއި އެއިލާހުގެ ރަސޫލާއަށް ޙުކުމް ކުރުމަށް މުއުމިނުތަކުންނަށް ގޮވާލެވިއްޖެހިނދު، އެމީހުންގެ ބަހެއްކަމުގައި ވާކަން ކަށަވަރީ އަހަރުމެން އަޑުއަހައި ކިޔަމަން ވެއްޖައީމެވެ. ދަންނައެވެ. ކާމިޔާބު ލިބިގެންވާ ބަޔަކީ ހަމަ އެއީއެވެ.”\nކޮންމެއަކަސް ކީރިތި ނަބިއްޔާ މުޙައްމަދު صلى الله عليه وسلم ގެ ސުންނަތުގެ ތެރޭގައި ހިމެނޭ ބައެއް ކަންތައްތަކަށް ބަލާލައިފިނަމަ، އެކަންކަމީ އަޅުގަނޑުމެން މިބޭނުންކުރާ ސުންނަތުގެ މާނައިގާ ހަމައެއްގޮތަކަށްވެސް ނެގޭނޭ ކަންކަމެއް ނޫނެވެ. މިޘާލަކަށް ބަލާލަމާތޯއެވެ. ކީރިތި ޤުރުއާނުގައި ﷲ ތަޢާލާ ވަޙީ ކުރައްވާފައިވަނީ ނަމާދު ކުރުމަށެވެ. އެހެންނަމަވެސް އެނަމާދު ކުރަންވީ ގޮތް އެޤުރުއާނުގައި ވަޙީ ކުރައްވާފައެއް ނުވެއެވެ. ހަށަމް ބަނުމާއި ރުކޫޢު ކުރަންވީ ގޮތާއި ސަޖިދަ ކުރާ ގޮތާއި އައްތަޙިއްޔާތާއި އަދި މުޅި ނަމާދުގައި ކިޔާ ހުރިހާ ދުޢާއެއްވެސް އެނގެން އޮތީ ކީރިތި ނަބިއްޔާގެ ސުންނަތުންނެވެ. އެހެންކަމުން މިކަމުގައި ކީރިތި ނަބިއްޔާގެ ސުންނަތަށް ތަބާވުމަކީ އަޅުގަނޑުމެން މިބުނާ ސުންނަތުގެ މާނާގައި ބުނެވިދާނޭ ހެއްޔެވެ؟ ނޫނެކެވެ. މިިކަމުގައި އެކަލޭގެފާނުގެ ސުންނަތައް ތަބާވުން ވާކަން ކަށަވަރީ ވާޖިބެއް ކަމުގައެވެ. ފަހެ މިފަދަ އެތައް ކަމެއް އެކަލޭގެފާނުގެ ސުންނަތުގައި ބަޔާންވެގެންވެއެވެ. ކޮންމެއަކަސް އެކަލޭގޭފާނުގެ ސުންނަތުގެ ތެރޭގައި ވާޖިބު ކަންތައްތަކާއި ޙަރާމް ކަންތައްތަކާއި، މުސްތަޙައްބު (މަންދޫބު) ކަންތައްތަކާއި، މަކްރޫހަ ކަންތައްތަކާއި މުބާޙް ކަންތައްތައް ހިމެނެއެވެ. ﷲ ތަޢާލާގެ އިރާދަފުޅައިއެކު މީގެ އިތުރު މިޘާލުތައް މިލިޔުމުގެ އެހެން ބައިތަކުގައި ގެނެސްދެވޭތޯ މަސައްކަތް ކުރާނަމެވެ.


Dhiraagu apprentice thamreen geygai: Thafaathu thajuribaa eh\nދިރާގު އެޕްރެންޓިސް ތަމްރީން ގޭގައި: ތަފާތު ތަޖުރިބާއެއް!\nދިރާގުން ދަނީ 2009 ވަނަ އަހަރުން ފެށިގެން، ސްކޫލް ނިންމާ ޒުވާނުން މަސައްކަތުގެ މާހައުލަށް ފައްކާ ކުރަން ޕްރޮގާމެއް ހިންގަމުންނެވެ. ދިރާގު އެޕްރެންޓިސްޝިޕް ޕްރޮގްރާމް (ޑެޕް) މިހާރު ވެފައިވަނީ ޒުވާނުންނަށް ވަޒީފާގެ ހުނަރުތަކާއި މަސައްކަތުގެ އަހުލާގު ދަސްކޮށް މުހިންމު ޕްލެޓްފޯމް އަކަށެވެ. މިހާތަނަށް މި ޕްރޮގްރާމް 200 އަށް ވުރެ ގިނަ ކުދިން ފުރިހަމަ ކޮށްފައިވާއިރު، މީގެ ގިނަ ކުދިން ތަކެއް އެކި ކުންފުނިތަކުގެ ވަޒީފާތަކުގައި ތިބުމަކީ މި ޕްރޮގްރާމުގެ އެންމެ ބޮޑު ކާމިޔާބީ އެވެ. ނަމަވެސް މި އަހަރުގެ ޕްރޮގްރާމަށް ކޮވިޑް-19 އާ ގުޅިގެން މިވަނީ ބޮޑު ބަދަލެއް ގެނެސްފަ އެވެ. މި އަހަރު ޕްރޮގްރާމަށް ހޮވުނު 16 ވަރަކަށް ކުދިން މި ޕްރޮގްރާމުގެ ފުރިހަމަ ކުރަނީ ގޭގައި އެ ކުދިންގެ އާއިލާ ކައިރީގައި ތިބެން ގޭގަ އެވެ. ދިރާގު އެޕްރެންޓިސް ތަމްރީން މި އަހަރު ކުރިއަށް ދަނީ ގޭގަ އެވެ.\n"ޕްރޮގްރާމް ފުރަތަމަ ފެށިއިރު ދަތިތަކެއް ހުރި. އެކަމަކު މިހާރު އެނގިގެން ދިޔައީ ކުރިއަށް ވުރެ ބައެއް ކަންކަމުގައި މިގޮތަށް [އޮންލައިންކޮށް] ބޭއްވުމުން ފަސޭހަކަން،" ދިރާގު މެނޭޖަރުގެ ހިއުމަން ރިސޯސް ޑިވްލޮޕްމަންޓް މެނޭޖަރު އަބްދުﷲ ޒުބައިރު ވިދާޅުވި އެވެ.\nކުރިން އެޕްރެންޓިސްޝިޕްގެ ބައިވެރިން ދިރާގު މައި އޮފީހަށް ގޮސް ފުރިހަމަ ކުރި މި ޕްރޮގްރާމް އޮންލައިންކޮށް ބާއްވާ ގޮތަށް، ބަދަލު ގެނައި ނަމަވެސް މަގުސަދު ހާސިލް ވުމަށް އެއްވެސް ހުރައެއް މީގެ ސަބަބަކުން ނޭޅެ އެވެ. ރަށްރަށަށް ދިރާގުން ދީފައިވާ ހަލުވި އިންޓަނެޓުގެ ހިދުމަތާއެކު ވޯކް ފުރޮމް ހޯމްގައި ޕްރޮގްރާމް ފުރިހަމަ ކުރުމަކީ އެހެން ކުންފުނި ތަކަށް ވެސް އޮތް މިސާލެއް އެވެ. މި ފަސޭހަ ބައެއް ކުދިން ވެސް ފާހަގަ ކުރި އެވެ.\nދިރާގު އެޕްރެންޓިސްޝިޕް ޕްރޮގްރާމްގައި ތަމްރީން ދެނީ\nމި ބަދަލުގެ ސަބަބުން މި އަހަރުގެ ބައިވެރިންނަށް އޮންލައިންކޮށް މަސައްކަތް ކުރުމުގެ ހުނަރުރާއި ތަޖުރިބާ ލިބިއްޖެ އެވެ. ރާއްޖޭގެ އެކި ރަށްރަށުގައި ތިބި ކުދިން އެއް ވަގުތެއްގައި ކްލާހުގައި ބައިވެރިވެގެން މި ޕްރޮގްރާމް ފުރިހަމަ ކުރަމުންދާއިރު، އޮންލައިން ޕްރެޒެންޓޭޝަން ހުށަހެޅުން ފަދަ މިހާލަތުގައި ބޭނުންވާނެ ޒަމާނީ މަސައްކަތުގެ ހުނަރުތައް ބައިވެރިން ދަނީ ދަސް ކުރަމުންނެވެ. ވޯކް ފްރޮމް ހޯމް ސެޓިން އަށް މި ޕްރޮގްރާމް ގެނައި ބަދަލާއެކު މި ޕްރޮގްރާމުން އެނގިގެން ދަނީ ދިރާގުން "ޑިޖިޓަލް ރާއްޖެ" އަކަށް ހިދުމަތް ބަދަލު ކުރަން ކުރާ މަސައްކަތްތައް ކާމިޔާބު ވަމުންދާ ކަމެވެ.\nސީޕީ ހުންނެވީ ނަތީޖާ ނެރެން ތައްޔާރަށް\nނިޝާގެ ދަރިފުޅަށް އެހީ ހޯދަން ޔޫޓިއުބް ޗެނަލްއެއް


SunOnline: Column: Mi ee alhe fahe kon fadha kameh tha ...\nއަޙުމަދު މާޖިދު 26 Jun 2020, 10:48\n"މޯލްޑިވިޔަން ޑިމޮކްރަސީ ނެޓްވޯރކް" އެވެ ކިޔާ ޖަމްޢިއްޔާއިން މުސްލިމުންނާއި އިސްލާމް ދީނަށް ފުރައްސާރަ ކޮށް، މުސްލިމުން އިލާހު ކަމުގައި ބަލައިގަންނަ މަތިވެރިވަންތަ ﷲ ސުބުޙާނަހޫ ވަ ތަޢާލާޔަށް ގޮން ޖަހައި، އެކަލާނގެ ރަސޫލާ މުޙައްމަދު ޞައްލަﷲ ޢަލައިހި ވަސައްލަމަޔަށް ބަދުބަސް ރައްދު ކޮށް، މުސްލިމުން އެމީހުންގެ އަމިއްލަ ނަފުސުތަކަށް ވުރެ ޙުރުމަތްތެރިކޮށް ހިތާ ކީރިތި ޤުރްއާނަށް ޖޯކު ޖަހައި، މުސްލިމުންގެ ޝުޢޫރުތަކަށް އެއްވެސް އިޙުތިރާމެއް ނެތި ހިތަށް އެރިހައި އެއްޗެހިތަކެއް ގޮވި ހަނދާން އަދި އެކަކުވެސް ނެތޭހައި ދުވަހެއް ނުވެއެވެ. މިހާރު ލައިގަނެގެން މި އުޅެނީ އެފަދަ އަނެއް ކަންތަކާއެވެ. މި ފަހަރު ތާކުންތާކު ނުޖެހޭ "ރިޕޯޓެއް" ލިޔެގެން މި އުޅެނީ "އުތެމަ" އެވެ ކިޔާ ބައެކެވެ. ހަމަ އެއް ވާހަކަތަކެވެ. ޢިލްމީ އެއްވެސް އަސާސަކަށް، ބުއްދީގެ އެއްވެސް ހަމަޔަކަށް، ޟަމީރުގެ އެއްވެސް އުޞޫލަކަށް ތަބަޢަ ވުމެއް ނެތި، އެ ލިޔުނު ބަޔަކު ބޭނުންވާހައި ގޮތަކަށް އަޅުގަނޑުމެންގެ އަމިއްލަ ޤައުމާއި، އަޅުގަނޑުމެންގެ އަމިއްލަ ދިރިއުޅުމުގެ ނިޒާމުތައް ބަދަލު ކުރާން މަޖުބޫރު ކުރުވުމަށް ޓަކައި، ދުނިޔޭގައި ބާރުވެރިކަމާއި ފައިސާ ހުރި މީހުންގެ ގާތުގައި ކުޓުވާ ކުޓުވުންތަކެވެ.\nމި ރިޕޯޓުތަކެއް ލިޔާ ބަޔަކުގެ ބަހުގައި، އަޅުގަނޑުމެންނަށް އެކައްޗެއް ވެސް ނޭނގެއެވެ. އިންސާނީ ޙުރުމަތާއި، އިންސާނީ ކަރާމާތާއި އިންސާނީ ޙައްޤުތައް ވެސް އެނގެނީ އެމީހުންނަށެވެ. އަޅުގަނޑުމެންނަކަށް ނޭނގެއެވެ. ޤައުމުގެ ޤާނޫނުތައް ހުންނާން ވީ ގޮތް ވެސް އެނގެނީ އެމީހުންނަށެވެ. އަޅުގަނޑުމެންނަށް އެކައްޗެއް ވެސް ނޭނގެއެވެ. އިލާހަކު ވޮޑިގެންވާކަން ނުވަތަ ނޫންކަމާއި، އެކަލާނގެ ރަސޫލުން ފޮނުއްވިކަން ނުވަތަ ނޫންކަމާއި، އެކަލާނގެ ފޮތް ބާވައިލެއްވިކަން ނުވަތަ ނޫންކަމާއި، ބާވައިލެއްވި ނަމަ ބާވައިލެއްވި ފޮތަކީ ކޮބައިކަން ވެސް އެނގެނީ އެމީހުންނަށެވެ. އަޅުގަނޑުމެންނަކަށް އެނގޭ ކަމަކަށެއް ނުވެއެވެ. ޚުރާފާތާއި ޙަޤީޤަތާ ވަކި ކުރާން އެނގެނީ ވެސް ހަމައެކަނި އެމީހުންނަށެވެ. އަޅުގަނޑުމެންގެ ސިކުނޑިތަކުގައި އެ ޤާބިލުކަމެއް ވެސް، އެމީހުން ބުނަނީ ނެތް ކަމުގައެވެ. ސައެންސަކީ ކޯއްޗެއް ކަމާއި، ސައެންސުގެ އަލީގައި އިންސާނާޔަށް އެނގިފައި ހުރި އެއްޗެއްސަކީ ކޮބައިކަން ވެސް އެއީ ހަމައެކަނި އެމީހުންނަށް އެނގޭ ޢިލްމެވެ. އަޅުގަނޑުމެންނަކަށް އެއިން ކަމެއް ވެސް އެނގޭ ކަމަކަށެއް ނުވެއެވެ. މުޖުތަމަޢުގައި ފިރިހެނުންނާއި އަންހެނުން އުޅޭންވީ ގޮތާއި، މީހުންގެ މެދުގައި ޖިންސީ ގުޅުންތައް އޮންނާން ވީ ގޮތް ވެސް، އެމީހުންގެ ނަޒަރުގައި، އަޅުގަނޑުމެން ކިޔަވާން ވީ އެމީހުންގެ ގާތުންނެވެ. ޢާއިލާގެ ނިޒާމު އޮންނާން ވީ ގޮތާއި ދަރީން ތަރުބިއްޔަތު ކުރާން ވީ ގޮތް ވެސް އަޅުގަނޑުމެންނަށް ހަމަ އެއްގޮތަކަށް ވެސް ނޭނގެޔޯލައެވެ. ހުރިހައި ކަމެއް ވެސް އަޅުގަނޑުމެން ވީ އެމީހުން ބުނާ ގޮތަށް ކުރާށެވެ.\nއެމީހުންނަށް މި ހުރިހައި ކަމެއް އެނގެނީ، ދޮން މީހުންގެ ގާތުން ކިޔެވުނީމަ ކަމަށް ފެނެއެވެ. އިނގިރޭސި ވިލާތާއި، އޮސްޓްރޭލިޔާގެ ޔުނިވަރުސިޓީތަކުން ފާސްތައް ނެގުނީމަ ކަމަށް ފެނެއެވެ. އެ ހިސާބުން، އެމީހުންނަށް ކަމުދަނީ ދޮން މީހުން އުޅޭ ގޮތެވެ. އެމީހުންނަށް ދޮން މީހުން ފެންނަނީ، ދެކުނު އެމެރިކާގެ ބައެއް ޤަބީލާތަކަށް، ޔޫރަޕުން އައި އިސްތިޢުމާރީ ލަޝްކަރުތައް ފެނުނު ފަދައިން ތޯއްޗެކެވެ. ބުނެވޭ ގޮތުގައި، ދެކުނު އެމެރިކާގެ ބައެއް ޤައުމުތަކުގެ މީހުންނަށް ހީ ވީ ޔޫރަޕުން އައި ލަޝްކަރުތަކުގެ ސިފައިންގެ ގައިގެ ކުލަ ދޮންކަމުންނާއި، އެމީހުންގެ އަތުގައި ހުރި މާ ވަރުގަދަ ފާޑެއްގެ ހަތިޔާރެއްގެ – ބަޑީގެ – ސަބަބުން، އެއީ ކަލާނގެތަކެއް ކަމުގައެވެ. ދެން އެމީހުންނަށް "ކަލާނގެތަކާ" ކުރިމަތިލާން ވެސް ނުކެރުނީއެވެ. ނަތީޖާއެއްގެ ގޮތުން، ސްޕޭނީ ޔޫރަޕިޔަނުންގެ ކުދިކުދި ޔުނިޓުތައް، ދެކުނު އެމެރިކާގެ ބައެއް ޤަބީލާތަކުގެ އެތައް ހާސް މީހުންނާ އެއްފަހަރާ ދިމާކޮށް، އެމީހުންނަށް އަތްފައި ހަލުވައިލާން ނުކެރި ތިއްބައި، އެންމެން ޤަތުލު ކޮށް ކޮށައި ކުދިކުދި ކުރަމުން އެތައް ދުވަހެއް ވާންދެން އުޅުނު ކަމުގައި ވެއެވެ.\nމި ދެންނެވި ދުވަސްވަރު، ޔޫރަޕުގެ ލަޝްކަރުތައް ދެކުނު އެމެރިކާޔަށް އެރީ، ދޮންމީހުންނަކީ އިންސާނުންގެ ތެރެއިން އެހެން ހުރިހައި ނަސްލުތަކަށް ވުރެ މަތިވެރި ނަސްލެއް ކަމުގައި ޤަބޫލު ކޮށްގެން ތިބެއެވެ. އެ ގޮވައިލުން ކެތޮލިކް ފައްޅީންނާއި، ޔޫރަޕުގެ ދީނީ އިލްމުވެރީންނާއި، ސިޔާސީ ލީޑަރުންނާއި، އިލްމީ ބެއިފުޅުން އެއް އަޑަކުން، އެއް ބަހުރުވަޔަކުން ގޮވައިލައްވަމުން ގެންދެވިއެވެ. އެ ބެއިފުޅުންގެ ނަޒަރުގައި، ޔޫރަޕިޔަނުން ދެކުނު އެމެރިކާ އާއި، އެފްރިކާ އާއި، އޭޝިޔާގައި، އެތައް ޤައުމެއް އިސްތިއުމާރު ކޮށް، އެތައް މިލިޔަން އިންސާނުންގެ ލެއިން ފެން ކުޅި ކުޅުނީ، އެހެން މީހުން ތަހުޒީބު ކުރުމަށް ޔޫރަޕިޔަން ނަސްލަށް އޮތް "ޙައްޤެއް"ގެ ބާރުގައެވެ. އެއިރާ ކޮންމެވެސް ވަރަކަށް ތަފާތު މަންހަޖެއްގައި ނަމަވެސް، މިހާރު ވެސް، ޔޫރަޕުގެ ވިސްނުން ހުންނަނީ އެހެންނެވެ. އެމީހުންގެ ތެރޭގައި ޢާއްމު ވިސްނުމަކީ، ދުނިޔޭގެ އެހެން މީހުން އެމީހުންގެ މިންގަނޑުތަކަށް ތަބަޢަ ވާން ޖެހޭނެކަމުގެ ވިސްނުމެވެ. އިންސާނީ ޙައްޤުތަކާއި، ވެރިކަމުގެ ނިޒާމާއި، އިޖުތިމާޢީ ނިޒާމުގެ ކަންކަން ރޭވުމުގައި، ދުނިޔޭގެ އެންމެން ވެސް ޔޫރަޕުގެ ފިކުރުތަކާއި ޤަބޫލުކުރުންތަކާ އެއްގޮތަށް އުޅޭން ޖެހޭނެކަމުގެ ވިސްނުމެވެ. ޔޫރަޕުގެ މީހުންގެ ޢާއްމު ވިސްނުމަކީ، ދުނިޔޭގެ އެހެން އިންސާނުންނަކީ "ރަނގަޅު" ނުވަތަ "ނުރަނގަޅު" ބަޔަކަށް، "ލަފާ" ނުވަތަ "ނުލަފާ" ބަޔަކަށް، "ތަހުޒީބު" ނުވަތަ "ނާތަހުޒީބު" ބަޔެއްތޯ ކަނޑައަޅައި، ގްރޭޑު ދީ، ރިޕޯޓު ފޮތް ދިނުމަކީ އެމީހުންނަށް އޮންނަ ޙައްޤެއް ކަމުގައެވެ. ދެން މި ފެންނަނީ ޚުދު އެހެން ޤައުމުތަކުން، ޔޫރަޕުގެ މި ދެންނެވި ވިސްނުމަށް އަޅުދާސް ވެގެން އުޅޭ މީހުންތަކެކެވެ. ކޮންމެވެސް ސަބަބުތަކަކާ ހުރެ، މި ދަންނަވާ ޒާތުގެ މީހުންނަށް ޔޫރަޕު ކަމުދަނީއެވެ. ދެން އެމީހުން ފަށަނީ، ޔޫރަޕުގެ ފައިސާޔާއި ބާރުގެ އެހީތެރިކަމާއި މަދަދު ހޯދައިގެން، އެމީހުންގެ އަމިއްލަ ޤައުމުތަކުގައި ވެސް ޔޫރަޕުގެ ގޮތްތައް ފެތުރުމުގެ މަސައްކަތެވެ. "އެމްޑީއެން" އާއި "އުތެމަ" ފަދަ މީހުންގެ ފަރާތުން އަޅުގަނޑުމެންނަށް ލައިގަނެގެން މި އުޅޭ ކަންތައްތަކަކީ ވެސް ހަމަ މިގޮތުން ލައިގަނެގެން އުޅޭ ކަންތައްތަކެވެ.\nމައްސަލައެއް ނެތެވެ. މި މީހުންނަށް އިސްލާމް ދީން ކަމުނުދަންޏާ، އެދީނަށް ނުއުޅުނީމަ ވީއެވެ. މި މީހުންނާއި، މި މީހުންގެ ޢާއިލާޔާއި ރައްޓެހީން ކުރެ އެމީހުންނަށް ތަބަޢަ ވީ ބަޔަކާއިގެން، އެމީހުންނަށް އިލާހެއް ކަމުގައި ފެންނަ ފަރާތަކަށް ނުވަތަ އެއްޗަކަށް ސަޖިދަ ކޮށް ހެދީމައި ނިމުނީއެވެ. އެކަން ނުކުރެވިގެން، ތިމަންމެންނަށް ތިމަންމެންގެ ދީނަށް އުޅެވޭނެ ގޮތެއް ހަދައިދޭށޭ ބުނާ ނަމަ، އަޅުގަނޑު ހިތުން އެ ވާހަކަ އަޅުގަނޑުމެން ވެސް ސީރިޔަސް ގޮތެއްގައި އަޑު އަހާން ވާނެއެވެ. އަދި އެހެން ބުނެގެން އެމީހުންނަށް އަދަބު ދީ، ހަރުކަށިކަން ދައްކައިގެން ވެސް ނުވާނެއެވެ. އެހެން ނަމަވެސް، މި މީހުންގެ ދީން އަޅުގަނޑުމެންގެ ބޮލަށް ފައްތައި، އަޅުގަނޑުމެންގެ ޤައުމަކީ، އަޅުގަނޑުމެންގެ ވަޠަނަކީ، މިމީހުން ޤަބޫލު ކުރާހައި އުޞޫލުތަކެއްގެ މަތީގައި ހިނގާ ލާދީނީ ތަންތަން ކަމުގައި ހެދުމަށް ކުރާ މަސައްކަތަކީ އެއްވެސް ޝައްކެއް ނެތް ގޮތުގައި، އަޅުގަނޑުމެންގެ ކުރިމަތީގައި ދުނިޔެ ކުޑަކުރާން އުޅޭ އުޅުމެކެވެ. މި ދުނިޔޭގައި ބޮޑީ ގިނައީ ޣައިރުމުސްލިމުންނެވެ. ދުނިޔޭގެ ބިންތަކުގެ ތެރެއިން ބޮޑުބައި އޮތީވެސް ޣައިރު މުސްލިމުންނަށެވެ. ޣައިރުމުސްލިމުންނަށް އެމީހުންގެ ޤައުމުތަކުގައި އެމީހުން ބޭނުންހައި ގޮތަކަށް އުޅެވިފައި، ބުރުގާ މަނާ ކުރެވިފައި، ތުނބުޅިއެއް ހުރެއްޖެ ކޮންމެ މީހެއްގެ ނަން ޓެރަރިސްޓް ލިސްޓެއްގައި ޖެހިފައި، އަޅުގަނޑުމެންނަށް އަޅުގަނޑުމެންގެ ޤައުމުތަކުގައި އިސްލާމް ދީނަށް ނުއުޅެވޭންވީ، އަޅުގަނޑުމެންގެ ޤައުމުތަކުގައި ވެސް އެމީހުންގެ ގޮތްތައް ހިންގުން މަޖުބޫރު ކުރެވޭންވީ ކޮން ހަމަޔަކުން، ކޮން ގޮތަކުންތޯއެވެ؟ ޚާއްޞަކޮށް، އަޅުގަނޑުމެން ދިވެހި މުސްލިމުންނަށް އޮތް ތަންކޮޅަކީ އިންޑިޔާ ކަނޑުގައި އޮތް މި ކުދިކުދި ޖަޒީރާތަކެވެ. އަޅުގަނޑުމެން މިތަނުގައި މި އުޅެނިއްޔަކީ އެއްވެސް ޣައިރުމުސްލިމް ޤައުމަކަށް ދުއްތުރާ ކޮށް، އެއްވެސް ޣައިރުމުސްލިމު ޤައުމެއްގެ މީހުން އުޅޭންވީ ގޮތް ކިޔައިދީގެންނެއް ނޫނެވެ. މިއޮތް ބޮޑު ދުނިޔެއިން، ދިވެހި އިސްލާމީ އުއްމަތަށް އޮތް ކުޑަ ބިންކޮޅުގައި، ދިވެހި އިސްލާމީ އުއްމަތް ޤަބޫލު ކުރާ ހަމަތަކެއް ހިންގޭން ޖެހޭނެއެވެ. ދިވެހިރާއްޖޭގައި އިސްލާމް ދީން ދެކެ ރުޅި އަރާ ބަޔަކު ތިބި ނަމަވެސް، އެ ބަޔަކު ވާނީ މި ހަމަ ޤަބޫލު ކުރާށެވެ. އަޅުގަނޑުމެންގެ ޤައުމުގައި އުޅެންޏާ، އަޅުގަނޑުމެންގެ ގޮތާއި، އަޅުގަނޑުމެންގެ ފޮތާއި، އަޅުގަނޑުމެންގެ އިޢުތިޤާދުތަކަށް އިޙުތިރާމު ކުރާން ޖެހޭނެއެވެ. މިއީ އަށް ޤަރުނުއްސުރެ، ދިވެހި މުސްލިމް އުއްމަތުގެ އަމިއްލަ ވަޒަންކަން ޤަބޫލު ކުރާން ވާނެއެވެ. އަޅުގަނޑުމެންނަށް ވެސް އެމީހުންނަށް އިޙުތިރާމު ކުރެވޭނީ، އަދި އެމީހުންގެ ހުރި ނަމަ ހުރި ޝަކުވާތަކެއްގެ އަޑު އެހޭނީ ވެސް، އަޅުގަނޑުމެންނާއި އަޅުގަނޑުމެންގެ ދީނަށް ފުރައްސާރަ ކުރުން ހުއްޓައިލުމުންނެވެ. އަޅުގަނޑުމެންގެ ޤައުމު ވަކި ބަޔަކު ބޭނުންވާ ގޮތަކަށް ހިންގުމަށް މަޖުބޫރު ކުރުމަށް ޓަކައި ސިޓީތަކާއި ފަތްތަކާއި ޝަކުވާތަކާއި ރިޕޯޓުތައް އިރުއިރުކޮޅާ ލިޔެލިޔެގެން، ހުޅަނގުގެ މީހުންގެ ގާތަށް ހިނގައި، އަޅުގަނޑުމެން "ބުލީ" ކޮށް، އަޅުގަނޑުމެން "ހެރެސް" ކުރުން ހުއްޓައިލުމުންނެވެ. އެކަން ނުކޮށް، މިހާރު އެ ގެންގުޅޭ މަންހަޖަށް ކަން ކުރުމުން، ވާނޭ ހަމައެކަނި ގޮތަކީ ދެކޮޅުން ވެސް ނަފްރަތާއި ރުޅިވެރިކަމާއި ޢަދާވާތްތެރިކަމުގެ ހުޅުގަނޑު ބޮޑުވަމުން ދިޔުމެވެ. އެ ލިޔާ ރިޕޯޓުތަކާއި ފަތްތަކުގެ ސަބަބުން، އެމީހުން އެދޭ ގޮތަކަށް ދިވެހިރާއްޖެ ބަދަލު ވެ، ޢަލްމާނީ ވެ، އިސްލާމް ދީނުގެ ދަންމަރު ދިވެހި އުއްމަތުގައި ނިވި، ފައްޅިޔާއި ދާގަބަޔާއި ޕޮގޯޑާ ފަދަ ހުރިހާ ތަނެއް ހެދި، އިސްލާމީ މަރުކަޒު ތަޅައިލެވި، ދަރުމަވަންތަ ރަސްގެފާނު މިސްކިތް ހުރި ތަނުގައި އެއް ޖިންސުން ކައިވަނި ކުރުމުގެ ޕާޓީތައް ބޭއްވި، މިސްކިތްތައް ޑިސްކޯތަކާއި ބާރތަކަކަށް ބަދަލު ކުރެވިދާނެޔޭ ހީ ވާ ބަޔަކަށް އެ ކުރެވެނީ ކުށްހީއެކެވެ. ﷲ ގެ ރަޙުމަތްޕުޅުން، އެހެން ހަދާކަށް ލާހިކެއް ނޫނެވެ.\nއެއްވެސް ޝައްކެއް ނެތް ގޮތުގައި، "އެމްޑީއެން" އާއި "އުތެމަ" އަކީ ނަސްލީ އިމްތިޔާޒުގެ ނިޒާމެއްގެ އަޅުންނެވެ. ދޮން މީހުންނަށް މެނުވީ، އިންސާނުން އުޅޭން ވާ ގޮތް ނޭނގޭނެ ކަމަށް ޤަބޫލު ކުރެވޭ ކުރެވުމެއްގެ އަޅުންނެވެ. އެހެން ޤަބޫލު ކުރާ ބަޔަކު އެހެން ޤަބޫލު ކުރާން ވީއެވެ. އަޅުގަނޑުމެން އެހެންނެއް ޤަބޫލެއް ނުކުރާނޫއެވެ. އޮޅޭ ބަޔަކަށް އޮޅިގެން އުޅުނަސް، އަޅުގަނޑުމެން މުސްލިމުންނަކީ، އަޅުގަނޑުމެން ދިވެހީންނަކީ، މާތް ވެގެންވާ އިސްލާމް ދީނުގެ ނޫރުގެ އެހީގައި، އަޅުގަނޑުމެން އުޅޭން ވާ ގޮތް އަމިއްލަޔަށް ކަނޑައެޅުމުގެ ޤާބިލުކަން ލިބިގެން ވާ ބަޔެކެވެ. ވަކި ބަޔެއްގެ ފިކުރާއި، ސަގާފަތާއި، އިއުތިގާދުތަކުގެ ކުރިމަތީގައި އަޅުގަނޑުމެން ދެއަތް ފަތުރައި، ބުރަކަށި ފަތާކޮށް، ގުދު ވެގެން ތިބޭން ޖެހޭ ދުވަހެއް އަޅުގަނޑުމެން ބަލައެއްނުގަންނާނަމެވެ. އަޅުގަނޑުމެން އެއްވެސް ޝައްކެއް ނެތި ޤަބޫލު ކުރާ ގޮތުގައި، ޙައްޤު ދީނަކީ އިސްލާމް ދީނެވެ. އިންސާނާޔަށް ދެ ދުނިޔޭގެ ބާއްޖަވެރިކަން ހޯދައިދެނީ އެ ދީނާއި އެ ދީނުގެ ރޫޙާނިއްޔަތާއި އަޚްލާޤިއްޔަތެވެ. އިންސާނާގެ ދުނިޔަވީ ދިރިއުޅުން ބާއްޖަވެރިކަމުގެ މަގަށް ގެންގޮސްދެނީ އެ ދީނުގެ ބަރަކާތްތެރި ޝަރީޢަތެވެ. އަޅުގަނޑުމެން މި މަގު ދޫކޮށްލައިފާނެ ކަމަށް ބަޔަކަށް ހީ ވެގެން އުޅެނީ ހަމަ، އެ ބަޔަކު އެ ތިބީ މާނައެއް ނެތް ހުވަފެނެއްގެ މަސްތުގައެވެ.\n"އެމްޑީއެން" އާއި "އުތެމަ" ޔަށް، ހުޅަނގުގެ ސާހިބުންނަކީ އިންސާނީ ޙައްޤުތަކުގެ ޗެމްޕިޔަނުން ކަމުގައި ހީ ވެދާނެއެވެ. ޢަދުލުއިންޞާފުގެ މަލާއިކަތުންނަކީ އެމީހުން ކަމުގައި ހީ ވެދާނެއެވެ. ހުޅަނގުން އިންސާނީ ޙައްޤުތަކުގެ ފޮތުގައި ލިޔެފި ކޮންމެ އެއްޗަކީ މުޤައްދަސް އެއްޗެއް ކަމުގައި ހީ ވެދާނެއެވެ. ހުޅަނގަކީ ދުނިޔޭގައި އިންޞާފު ޤާއިމު ކުރާން އުޅޭ ބައެއް ކަމުގައި ހީ ވެދާނެއެވެ. އެހެން ހީ ވަންޏާ، އެއިން ސާބިތު ވަނީ "އެމްޑީއެން" އާއި "އުތެމަ" އަށް ދުނިޔޭގެ ތާރީޚާއި، ދުނިޔޭގައި ކަންކަން ވަމުންދާ ގޮތް އެއްގޮތަކަށް ވެސް ނޭނގި ތިބިކަމެވެ. ނުވަތަ އެމީހުންގެ ޙައްދެއް ނެތް ތަޢައްޞުބެއްގެ ސަބަބުން، ފެންނަ ބައެއް މަންޒަރުތައް ޙަޤީޤަތުގައި ނުފެންނަކަމެވެ. ނުވަތަ އެމީހުންގެ މުނާފިޤުކަމުގެ ސަބަބުން، ފެންނާން ހުރި ޙަޤީޤަތަށް އިންކާރު ކުރާ ކަމެވެ. އެ ޙަޤީޤަތަކީ ތޯއެވެ؟ ކުރު ގޮތަކަށް އެއިގެ މައްޗަށް ނަޒަރު ހިންގައިލަމާތޯއެވެ؟\nޔޫރަޕުގައި ޔޫރަޕުވަންތަކަމުގެ ފިކުރު އުފެދިގެން، "ކްރިސްޓެންޑޮމް" ގެ ގޮތުގައި ތެދު ވީއްސުރެ، އެމީހުންގެ ސަބަބުން ދުނިޔޭގެ އެހެން މީހުންނަށް ލިބެމުން ދަނީ އަނިޔާއެވެ. ޚުދު ޔޫރަޕުގައި ކްރިސްޓިޔަން ދީން ފެތުރުމަށް ޓަކައި ޝާރލޮމާނާއި އޭނާގެ ފްރޭންކިޝް ދައުލަތުން ހިންގި އަނިޔާވެރި ޤަތުލުޢާއްމުތަކާއި ޖަރީމާތަކާއި، އަދި އިރުމަތީ ޔޫރަޕުގައި ކްރިސްޓިޔަން ދީން ފެތުރުމަށް ކެތޮލިކް ފައްޅީގެ އިރުޝާދާ އެކު ޓިޔުޓޯނިޔަން ބަހާދަރުން ހިންގި އަނިޔާތަކަށް ފަހު، ޔޫރަޕަކީ ކްރިސްޓިޔަން ބައްރަކަށް ވުމަށް ފަހު، ދެން ފެނުނީ މުސްލިމް ސްޕޭނާއި މެދުއިރުމަތީގައި ހިންގި ޞަލީބީ ހަނގުރާމަތަކެވެ. އިންކުއިޒިޝަނާއި، މަޢައްރާގެ ޤަތުލުޢާއްމާއި، ޤުދުސްގެ މިނިކަތިލުން ފަދަ ބިރުވެރި ދުވަސްތަކުގެ ތަފްޞީލުތައް ތާރީޚުން ބައްލަވާށެވެ. ޞަލީބީ ހަނގުރާމަޔަށް ފަހު، ޔޫރަޕް މީހުން ދެން އެރީ ދެކުނު އަދި އުތުރު އެމެރިކާޔަށެވެ. އެތަންތަން ޔޫރަޕު މީހުންގެ ޤައުމުތަކަކަށް ހެދީ، އެތަންތަނުގެ ވަޒަންވެރި އެތައް ދިހަ މިލިޔަން އިންސާނުން ބަކަރިތަކެއް ފަދައިން ކަތިލައިފައެވެ. އިސްތިއުމާރުގެ ދުވަސްވަރު އިސްލާމީ ޤައުމުތަކުގައްޔާއި، ދެން ވެސް އޭޝިޔާ އާއި އެފްރިކާގެ ޤައުމުތަކުގައި ޔޫރަޕުގެ މީހުން ހިންގި ޖަރީމާތައް ތަންފުކެއް ވެސް ދެރައެއް ނޫނެވެ. އިނގިރޭސި ބޮޑުވަޒީރު ވިންސްޓަން ޗަރޗިލްގެ އިރުޝާދުގެ ދަށުން އިންޑިޔާގެ "ބެންގޯލް ފެމިން" ގައި އެތައް މިލިޔަން އިންސާނުން ފަނާ ކޮށްލި ގޮތުގެ ވާހަކަ ވެސް ބައްލަވާށެވެ. "އެޓްލާންޓިކް" އަޅު ވިޔަފާރީގެ ތާރީޚު ވެސް ބައްލަވާށެވެ. އިއްޔެ ނޫން އިހަށް ދުވަހު، އަޅުގަނޑުމެން އެންމެން ބަލަހައްޓައިގެން ތިއްބައި، ޢިރާޤާއި އަފްޣާނިސްތާނު ފަދަ ޤައުމުތަކުން ކުށެއް ނެތް އެތައް މިލިޔަން ރައްޔިތުން ފަނާ ކޮށްލި ގޮތް ވެސް ހަނދުމަފުޅު ކުރައްވާށެވެ. ހުޅަނގުގެ ބާރުގައި، ފަލަސްޠީނުގެ ރައްޔިތުންނަށް ހަދަމުންދާ ގޮތް ވެސް ބައްލަވާށެވެ.\n"ތިމަންމެންނަކީ އަންހެނުންގެ ޙައްޤުތައް ޙިމާޔަތް ކުރާން އުޅޭ ބަޔެކޭ" ކިޔައިގެން ވާހަކަ ދައްކާ އިރު، އަންހެނުންގެ ޙައްޤުތަކުގެ ނަމުގައި އަޅުވައިފައި އިސްލާމް ދީނުގެ ޙުކުމްތަކަށް އެއްޗެތި ގޮވުން ނޫން ކަމެއް މިމީހުން ކުރޭތޯއެވެ؟ ޖަރުމަނުގެ ކޯޓެއްގެ ޝަރީއަތުގެ މަޖިލިހުގައި މުސްލިމް އަންހެނެއް ކަމުގައި ވާ މަރްވާ އައްޝަރްބީނީ ކޮށައި ފޮތިފޮތި ކޮށްލެވުނެވެ. އޭނާގެ ފިރިމީހާ އާއި ތިން އަހަރު ވީ ކުޑަކުޑަ ދަރިފުޅުގެ ކުރިމަތީގައެވެ. ނަމަވެސް އޭނާގެ ހައްގުގައި މި މީހުން ބުނި ބަހެއް، ކުރި ކަމެއް ނެތެވެ. އިނގިރޭސި ވިލާތުން، ޖަރުމަން ވިލާތުން، އޮސްޓްރޭލިޔާ އިން، އެމެރިކާ އިން، ފަރަންސޭސި ވިލާތުން، ހަމައެކަނި ބޯ ނިވައި ކޮށްގެން ތިބޭތީ އަނިޔާވެރި ހަމަލާތަކުގެ އަމާޒުފަތްގަނޑުތަކަކަށް ވަމުންދާ މުސްލިމް އަންހެނުންގެ ދިފާއުގައި މި މީހުން އިއްވާ ބަހެއް ނެތެވެ. އެފަދަ ކަންކަން އެ ގައުމުތަކުގައި އިތުރު ވަމުން، އެ ގައުމުތަކުގެ ސަރުކާރުތަކާއި ސިޔާސީ ލީޑަރުންނާއި އަމިއްލަ އެކިއެކި ފަރާތްތަކުން މުސްލިމުންނާ ދެކޮޅު ޕްރޮޕެގެންޑާތަކާއި އަމަލުތައް ވަރުގަދަ ކުރަމުން ގެންދާ އިރު ވެސް، އެ ގައުމުތަކާ ދެކޮޅަށް ހައްގު ބަސް އިއްވާކަށް މި މީހުންނަކަށް ނުކެރެއެވެ. އިސްތިއުމާރީ ޒައިނިސްޓުން އެމީހުންގެ ބުލްޑޯޒަރެއްގެ ދަށުގައި ރޭޗަލް ކޮރީ ޝަހީދު ކޮށްލިކޮށްލުމާ ދެކޮޅަށް އަނގަ ހުޅުވާކަށެއް މި މީހުންނަކަށް ނުކެރުނެވެ. ޒައިނިސްޓުންގެ އަނިޔާވެރި ހަމަލާތަކުގައި ދާދި ފަހުން ޝަހީދު ވެގެން ދިޔަ ކުޑަކުޑަ އާއިޝާ ލުއުލުއު އާއި، ރަޒާން އައްނައްޖާރުގެ ވާހަކަ ވެސް މި މީހުން ނުދައްކައެވެ. އުމުރުން ސޯޅަ އަހަރުގައި އިސްރާއީލުގެ އަނިޔާވެރި ޖަލެއްގައި އަށްމަސް ދުވަސް ހޭދަ ކުރާން ޖެހުނު އާޙިދް ތަމީމީގެ ހައްގުގައި އެއްޗެއް ބުނާކަށެއް ވެސް މި މީހުންނަކަށް ނުކެރެއެވެ. އެމެރިކާގެ ސަރުކާރުން، އެމެރިކާގެ އަސްކަރިއްޔާއިން، ބައިނަލްއަގުވާމީ އެންމެހައި ގާނޫނުތަކާއި އުސޫލުތަކާ ޚިލާފަށް ދިން އަނިޔާވެރި ހަމަލާއެއްގައި މުސްލިމް އަންހެން ކުއްޖެއް ކަމުގައިވާ ނަބީލާ ރަޙްމާންގެ މުޅި ދިރިއުޅުން ބަރުބާދު ވެގެން ދިޔައެވެ. ނަމަވެސް މިމީހުން އެ ދުވަހު "ތަށަށް ކިޔަނީ މަރިޔަބުހޭ" ވެސް އަހައެއްނުލައެވެ. މަޝްހޫރު އިސްލާމޮފޯބް އަދި އިސްތިއުމާރީންގެ ކުޅޭބުދު އާންގ ސަން ސޫ ޗީގެ އަނިޔާވެރި ސިފައިން ރޮހިންގްޔާ މުސްލިމުންގެ ތެރެއިން އެތައް ހާސް އަންހެނުންނާއި އަންހެން ކުދީން ރޭޕް ކޮށް އެތައް ހާސް އަންހެން ކުދީންނެއްގެ މުޅި ދިރިއުޅުން ބަރުބާދު ކޮށްލި މަންޒަރު އަޅުގަނޑުމެން އެންމެ ދުށީ އިއްޔެއެވެ. އާންގ ސަން ސޫ ޗީ، ރޭޕް ކުރެވުނު މުސްލިމް އަންހެނުންނަށް ފުރައްސާރަ ކޮށް މަލާމާތް ކުރި ތަން ވެސް އަޅުގަނޑުމެން އިއްޔެ ދުށީމުއެވެ. ނަމަވެސް މި މީހުންނަކަށް އެތަނެއް ވެސް ނުފެނުނެވެ. ސުނީތާ ސިންގް ގޯޑް، ހިންދޫންގެ ފިރިހެނުން ގޭންގް ހަދައިގެން ނުކުމެ މުސްލިމުންގެ ގެތަކަށް ވަދެ، މުސްލިމުންގެ މައިންނާއި އުޚްތުންނާއި އަންހެން ދަރީން ރޭޕް ކުރާން ގޮވައިލީމާ މި މީހުންނަކަށް އެކަމާ ދެކޮޅަށް ބަހެއް ބުނެ، އަންހެނުންގެ ދިފާއުގައި ތިމާމެންގެ ހުރި ސާބިތުކަން ދައްކާކަށެއް ނުކެރުނެވެ. އިންސާނިއްޔަތުގެ ޒަމީރު ގުޑުވައިލި ދުވަހެއްގައި، އާސިފާ ބާނޫގެ ހައްގުގައި އެއްޗެއް ބުނާން ވީމާ ވެސް، އަމިއްލަޔަށް އިންސާނީ ހައްގުތަކުގެ ޗެންޕިއަނުން ކަމަށް ހެދިގަނެގެން އުޅޭ މި މީހުންގެ ދޫތައް ބަންދު ވެ ތަޅު އެޅުވުނީ އަޅުގަނޑުމެން އެންމެން ބަލަހައްޓައިގެން ތިއްބައެވެ.\nވީއިރު، ޔޫރަޕުގެ ފައިސާޔާއި ބާރުގެ ވަރައިގައި އުދުހެމުން، އިންސާނީ ޙައްޤުތަކޭ، އަންހެނުންގެ ޙައްޤުތަކޭ މި މީހުން ކިޔާ އިރު، ފަލަސްޠީނުގެ ޙައްޤުގައި، ޢިރާޤުން އެމެރިކާ މީހުންގެ އަނިޔާއިން މަރުވި މިލިޔަނެއްހައި ކުޑަކުދީންގެ ޙައްޤުގައި، އަފްޣާނިސްތާނުން ހުޅަނގުގެ އަނިޔާގައި ފަނާ ވެދިޔަ އެތައް ހާސް ރައްޔިތުންގެ ޙައްޤުގައި، އަދި އިސްވެ މިދެންނެވި އެތައް މުސްލިމް އަންހެނުންގެ ޙައްޤުގައި، މި މީހުން ވާހަކަ ނުދައްކަނީ އިންސާނީ ޙައްޤުތަކުގެ ފޮތުގެ ކޮން ބާބެއްގައި، ކޮން ޞަފުޙާއެއްގައި، އޮންނަ ކޮން އުޞޫލެއްގެ ދަށުންތޯއެވެ؟ ހަމައެކަނި ސަބަބަކީ މި މީހުންގެ ނަފްރަތާއި ރުޅިޔާއި ތަޢައްޞުބުން ކަޅި ވެފައިވާ ހިތްތަކާއި ބުއްދިތަކާއި ދޫތަކަށް، މުސްލިމުންނަކީ އިންސާނުން ކަމަށް ނުފެނުމެވެ. މުސްލިމް ލެޔާއި ފުރާނަޔަކީ މި މީހުންގެ ހިސާބު ކުރުމުގައި އެތައް ގުނައެއް އަގުދަށް އެއްޗަކަށް ވުމެވެ.\nތިމައުރެންނަކީ އަޅުގަނޑުމެންނަށް ވުރެ "އެންލައިޓްންޑް" ބައެއް ކަމުގެ ފިކުރުން އަމިއްލަ ނަފުސުތައް "ފްލެޓަރ" ނުކުރާށެވެ. "އެމްޑީއެން" އާއި "އުތެމަ" އަކީ އަހަރެމެންގެ "ޖާހިލުކަން" ފިލުވައި، އަހަރެމެންގެ "ނާތަހުޒީބުކަން" ކަނޑުވައި، އަހަރެމެންގެ "ޚުރާފީ ވިސްނުންތައް" ނެއްތައިލައި، އަހަރެމެންނަށް މަގު ދައްކައިދޭން ހުޅަނގުގެ މެސެޖާއިގެން އައިސް ވާހަކަ ދެއްކުމުގެ އެއްވެސް ޙައިޡިއްޔަތެއް، ޙައްޤެއް، ކަފާޔަތެއް، އޮތް ބައެއް ކަމުގައި އަޅުގަނޑުމެން ނުދެކެމެވެ. އެއްވެސް ހަމައެއް އުޞޫލެއް ނެތް، އެހެން އިންސާނުންނަށް އިޙުތިރާމު ކުރުމުގެ އެންމެ އަސާސީ ހަމަތައް ވެސް ނުދަންނަ މީހުންތަކެއް ހަދައިގެން އުޅޭ މި "ޖަމްޢިއްޔާ" ތަކަކީ އަޅުގަނޑުމެންނަށް ދިރިއުޅޭންވީ ގޮތް ކިޔައިދިނުމަށް ބޭނުންވާ ޢިލްމު ވެސް، ޙިކުމަތް ވެސް، އަދި އެފަދަ އަޚްލާޤީ ޤާބިލުކަމެއް ވެސް ހުރި ބައެއް ކަމަކަށެއް އަޅުގަނޑުމެން ނުދެކެމެވެ. އަދި "އުތެމަ" ފަދަ މީހުންނަކީ މުސްލިމް އަންހެނުންނާއި މުސްލިމް އަންހެން ދަރީން "މިނިވަން" ކޮށް، އެމީހުން "ސަލާމަތް" ކޮށް، އެމީހުން "ލިބަރޭޓް" ކުރުމަށް ޓަކައި "ކްރުސޭޑެއް" ހިންގާން ތިބި ބައެއް ކަމަށް މުސްލިމް އަންހެނުން ޤަބޫލު ކުރާ ކަމުގެ އަވާމެންދުރީ ވިސްނުމުގައި ތެޔޮގުޅާސާދާ ކުރުން ވެސް އަވަހަށް ހުއްޓައިލާށެވެ. މިކަމާ ބެހޭގޮތުން އެއްޗެއް އެނގިގަތުމުގެ ޝައުޤުވެރިކަން ހުރި ނަމަ، ލީލާ އަބޫ ލުޣަދް ލިޔުއްވި "ޑޫ މުސްލިމް ވިމެން ނީޑް ސޭވިން؟" މި ފޮތުން ފެށުން ރަނގަޅު ވާނެއެވެ.\nއަދިވެސް ދެ ވާހަކައެއް އެބައޮތެވެ. ފުރަތަމަ ވާހަކަޔަކަށް، އަޅުގަނޑުމެން ކީރިތި ޤުރްއާނަށް ތަބަޢަ ވާނީ، އަދި ކީރިތި މާތް ނަބިއްޔާ މުޙައްމަދު ޞައްލަﷲ ޢަލައިހި ވަ ސައްލަމަޔަށް ކިޔަމަންތެރިވެ އިތުރު އެކަލޭގެފާނުގެ މަތިވެރި ސުންނަތުގެ މަގުގައި ހިނގާނީ، އެމްޑީއެނާއި އުތެމަޔާއި، އެމީހުންގެ ސާހިބުންގެ ހުއްދަޔާއި އިޖާޒަތު ހޯދައިގެންނެއް ނޫނެވެ. އެހެން ހީ ވާ ނަމަ، އެ ކުށްހީ ވެސް ރަނގަޅު ވާނީ އަވަހަށް ދޫކޮށްލުމެވެ. ދެވަނަ ވާހަކަޔަކަށް، ހުޅަނގަށް ފާޑު ކިޔުމުގައި، އަޅުގަނޑުމެންގެ ނިޔަތަކީ އެއްގޮތަކަށް ވެސް ހުޅަނގުގެ ހުރިހައި އެންމެންނަށް ފާޑު ކިޔުމެއް ނޫނެވެ. އެއިގެ ތެރެއިން އިސްލާމް ދީނާއި މުސްލިމުންނަށް "ބުލީ" ކުރަމުންދާ ފަރާތްތަކަށް ފާޑު ކިޔުމެވެ. އަދި އެފަދަ ފަރާތްތަކަށް ފާޑު ކިޔުމުގައި ވެސް، އަޅުގަނޑުމެންގެ މަޤްޞަދަކީ އެމީހުންނާ މެދު ރުޅިވެރިކަން ފެތުރުމެއް ނޫނެވެ. މާތް ވެގެންވާ އިސްލާމް ދީނުގެ މަންހަޖަކީ އެއްވެސް މީހަކާ މެދު ރުޅިޔާއި ނަފްރަތު ނުގެންގުޅުމެވެ. ޢަދާވާތްތެރިކަމާއި ދުޝްމަންކަން ނުގެންގުޅުމެވެ. ހުޅަނގުން މިއަދުވެސް، މުސްލިމުންނާ މެދު ގެންގުޅޭ ނަފްރަތާއި ތަޢައްޞުބާއި ދުޝްމަންކަން އެއްފަރާތް ކޮށްލައި، މުސްލިމުންގެ މައްޗަށް އެމީހުންގެ ގޮތްތައް ގަދަބާރުންނާއި މަކަރުޙީލަތުން ފަތުރާން އުޅޭއުޅުން ހުއްޓައިލުމުން، އަޅުގަނޑުމެން އެމީހުންނާ މެދު ކުރާނޭ އެއްވެސް ޝަކުވާއެއް، އިރާދަ ކުރެއްވިއްޔާ، ނޯންނާނެއެވެ. ނަމަވެސް މުސްލިމުންނަކީ "ޑިފީޓިސްޓް އެޓިޓިޔުޑެއް" ގައި، "އިންފީރިޔޮރިޓީ ކޮމްޕްލެކްސް" އެއްގެ ހުރަގޭގައި އަބަދު ތިބޭނެ ބައެއް ކަމަށް އެކަކު ވެސް ހީ ކޮށްގެން ނުވާނެއެވެ.


Russia in ziyaaraikuri fathuruverin lahkaakah vure mahchah – Iru\nރަޝިޔާއިން ޒިޔާރަތްކުރި ފަތުރުވެރިން ލައްކައަކަށް ވުރެ މައްޗަށް\nއަހަރުގެ މިހާތަނަށް ރަޝިޔާއިން ރާއްޖެއަށް ލައްކައަކަށްވުރެ ގިނަ ފަތުރުވެރިން ޒިޔާރަތްކޮށްފިއެވެ. މިއީ މުއްދަތުގައި ރާއްޖެއަށް ޒިޔާރަތްކޮށްފައިވާ ޖުމްލަ ފަތުރުވެރިންގެ ގާތްގަނޑަކަށް ހަތަރު ބައި ކުޅަ އެއްބައެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން އަހަރުގެ މިހާތަނަށް ރަޝިޔާއިން 107102 ފަތުރުވެރިން ރާއްޖެއަށް ވަނީ ޒިޔާރަތްކޮށްފައެވެ. މިއީ ރާއްޖެއަށް މި މުއްދަތުގައި ޒިޔާތްކޮށްފައިވާ ޖުމްލަ ފަތުރުވެރިންގެ 23.4 އިންސައްތައެވެ. މިއާއެކު ރަޝިޔާ ވެފައިމިވަނީ ރާއްޖެއަށް މިހާރު އެންމެ ގިނަ އަދަދަކަށް ފަތުރުވެރިން ޒިޔާތްކުރާ ޤައުމަށެވެ.\nމިދިޔަ އަހަރުތެެރޭ ރަޝިޔާއިން ރާއްޖެއަށް ޒިޔާރަތްކޮށްފައިވަނީ 61387 ފަތުރުވެރިންނެވެ. މިއަހަރުގެ މިހާތަަނަށް ރަޝިޔާއިން ރާއްޖެއަށް އައިސްފައިވާ ފަތުރުވެރިންގެ އަދަދުވަނީ 2019ވަނަ އަހަރު އެޤައުމުން ރާއްޖެއަށް ޒިޔާރަތްކުރި ފަތުރުވެރިންގެ އަދަދަށްވުރެވެސް މައްޗަށް އަރާފައެވެ. 2019ވަނަ އަހަރު އެޤައުމުން ރާއްޖެއަށް އައިސްފައިވަނީ 83369 ފަތުރުވެރިންނެވެ. އަދި އޭރު ރަޝިޔާއަކީ ރާއްޖެއަށް 6ވަނައަށް އެންމެ ގިނަ އަދަދަކަށް ފަތުރުވެރިން ޒިޔާރަތްކުރާ ޤައުމެވެ.\nކޯވިޑާއި ގުޅިގެން ރާއްޖެއަށް އެންމެ ގިނަ އަދަދަކަށް ފަތުރުވެރިން އަންނަ ޤައުމުތަކުގެ ލިސްޓަށްވަނީ ބޮޑެތި ބަދަލުތަކެއް އައިސްފައެވެ. މީގެތެރެއިންވެސް އެންމެ ފާހަގަކޮށްލެވޭ އެއް ޤައުމަކީ ރަޝިޔާއެވެ.\nއަހަރުގެ މިހާތަނަށް ރާއްޖެއަށް ދެވަނައަށް އެންމެ ގިނަ ފަތުރުވެރިން ޒިޔާރަތްކުރީ އަވައްޓެރި އިންޑިއާއިންނެވެ. އެޤައުމުން މިއަހަރުގެ މިހާތަނަށް 89442 ފަތުރުވެރިން ވަނީ ރާއްޖެއަށް ޒިޔާރަތްކޮށްފައިވެއެވެ. ތިންވަނައަށް އެންމެ ގިނަ އަދަދަކަށް ފަތުރުވެރިން ޒިޔާރަތްކުރީ ޔޫކްރޭނުންނެވެ. އެޤައުމުން މިއަހަރުގެ މިހާތަނަށް 25344 ފަތުރުވެރިން ރާއްޖެއަށް ޒިޔާރަތްކޮށްފައިވާކަމަށް ތަފާސް ހިސާބުތަކުން ދައްކައެވެ.


މެދުއިރުމަތީ ރަހަތައް : ބުޚާރީ ރައިސް (ރުޒް ބުޚާރީ) – Ilm\nމެދުއިރުމަތީ ރަހަތައް : ބުޚާރީ ރައިސް (ރުޒް ބުޚާރީ)\nމިއީ މެދު އިރުމަތީ ގައުމުތަކުގައި ވަރަށް މަޝްހޫރު ކެއުމެކެވެ. ޙާއްސަކޮށް ގަލްފް ސަރަހައްދުގެ ގައުމުތަކުގައެވެ. ބުޚާރީ ބަތަކީ މީރުވަސްދުވާ ތަފާތު ބާވަތްތަކުގެ ހަވާދު އަޅައިގެން ކައްކާ، ގިނަރަހަތަކެއް އެކުލެވޭ ކެއުމެކެވެ.\n2 ތަށި ބާސްމަތީ ހަނޑޫ\n2 މ.ސ. ޒައިތޫނި ތެޔޮ\n1 ބޮޑު ފިޔާ (ކުދިކޮށް ކޮށާފައި ނުވަތަ ތުނިކޮށް ފޮތިކޮށްފައި)\n1 ތަށި ކެރެޓު (ގާނާފައި)\n1 ދަނޑި ފޮނިތޮށި އަދި/ނުވަތަ ½ ސ.ސ ފޮނިތޮށި ކުނޑި\n2 ބޭ ލީފް\n2 ސ.ސ. ދިރި\n1 ½ ސ.ސ. ކާފޫރު ތޮޅި\n½ ސ.ސ. އަސޭމިރުސް (ހެޔޮވަރު ވަރަކަށް)\n½ ސ.ސ. ބަޒަބާޒު (މުގުރާފައި)\n1 ½ ތަށި ބޮޑު ސަނާމުގު (ފެނު ކައްކާފައި)\n3 ¼ ތަށި ހޫނު ތަރުކާރީ ފެން ( ވެޖިޓަބަލް ބްރޮތް)\nމަދު/ބަދަން ނުވަތަ ހިއްކި މޭވާ ( މައްޗަށް ބުރުވަން)\nހަނޑޫ3ފަހަރު ދޮވެލުމަށްފަހު 10 މިނިޓަށް (ނުވަތަ އެއަށް ވުރެ ގިނަ އިރަށް) ތާފެނާފެނުގައި ފޯކުރަން ބަހައްޓާށެވެ.\nބޮޑު ތަތްނުލަވާ ތެއްޔެއްގައި، މެދު-ގަދަ ގިނީގައި ތެޔޮ ހޫނުކުރުމަށްފަހު ކުޑަ ލޮނުކޮޅަކާއި އެކީގައި ފިޔާ މީރުކޮށްލާށެވެ. ފިޔާ ކައިރިފަށް ރަންކުލައަށް ބަދަލުވާން ފެށުމުން، ގާނާފައިވާ ކެރެޓުތަށް އެޅުމަށްފަހު 1-2 މިނިޓު މީރުކޮށްލާށެވެ. އެވަގުތުކޮޅުގައި ހަނޑޫ ފެން އުކާލުމަށްފަހު ކައިރީގައި ބަހައްޓާށެވެ. އެއަށްފަހު ފޮނިތޮށި، ބޭ ލީފް، ދިރި، ކާފޫރުތޮޅި، އަސޭމިރުސް، ބަޒަބާޒު އަދި ކަރަންފޫ ތެއްޔަށް އަޅާލުމަށްފަހު 30 ސިކުންތުވަންދެން ތަޅުވާލާށެވެ. ހަވާދުތަށް ހަނާވަމުންދާއިރު ވަރަށް މީރުވަސް އަރާނެއެވެ. ހަނޑުލާއި ސަނާމުގު ތެއްޔަށް އަޅާލުމަށްފަހު ހަވާދު ތަކާއިއެކީ މަޑުމަޑުން އެއްކޮށްލާށެވެ. ދެން، ހޫނު ތަރުކާރީފެން ތެއްޔަށް އަޅާފައި ކުޑަކޮށް އެއްކޮށްލާށެވެ. މަތިގަނޑު ކުޑަކޮށް ހުޅުވިފައި ހުންނަވަރަށް ބަހައްޓާފައި ފެންގަނޑު ކެކެން ބަހައްޓާށެވެ. ފެން ހިނދި، ބަތާއި އެއްހަމަޔަށް ފެންތިރިވީމައި ތެލީގައި މަތިޖަހާފައި،22 މިނިޓު ވަންދެން، މަތި ނުނަގާ، އެންމެ ގިނިމަޑުކޮށް ކައްކާލާށެވެ.\n22 މިނިޓު ވުމަށްފަހު، މަތިނަގާފައި، މަޑުމަޑުން ބަތްނަގާ ސަމުސަލަކުން ބަތް ތަޅުވާލާށެވެ. އަނެއްކާ މަތިޖެހުމަށްފަހު5ވަރަކަށް މިނިޓު އަލިފާންމަތިން ނަގާފައި ބަހައްޓާށެވެ.\nސުފުރާ މައްޗަށް އަރުވާއިރު ބަދަން/މަދު ނުވަތަ ހިއްކި މޭވާ ބަތުގެ މައްޗަށް އަޅާފައި އަރުވާލާށެވެ.\nމި ބަތުގެ އަސްލަކީވެސް އެހާމެ ޝައުގުވެރި ވާހަކައެކެވެ.\nމިކެއުމަށް ބުޚާރީ އުރުޒް އޭ ކިޔުނީ މަޝްހޫރު ރަށެއް ކަމަށްވާ ބުޚާރާއަށް ރަމްޒުކޮށެވެ. ބުޚާރާއަކީ ކުރީގެ ވާހަކަތަކުގައި ނަންގަނެވޭ، ޤަރުނުތަކެއްވަންދެން މުޅި އޭޝިއާ ސަރަހައްދުގައި ފެތުރިފައިއޮތް ސިލްކް ރޯޑުގައި ހިމެނޭ މަޝްހޫރު އަވަށެކެވެ. ޙަޤީޤަތުގައި އިގުތިޞާދީ ގޮތުންނާއި ޘަގާފީ ގޮތުން، އިރުމައްޗާއި ހުޅަނގާއި އަދި އެދޭތެރޭ ހުރިހާ ސަރަހައްދެއް ގުޅުވާލާ ބައިވަރު މަގުތަކެއް ސިލްކު ރޯޑުގައި އެކުލެވެއެވެ. މިއީ، ހަވާދުތައް ދުނިޔޭގެ އެކި ހިސާބުތަކަށް ފެތުރުމުގައި އެންމެ މުހިންމު މަގެވެ. ސިލްކު ރޯޑުނިމޭ ހިސާބު ކަމުގައި މެދުއިރުމަތި ވުމުން، އެހެނިހެން ހިސާބުތަކަށް ދައުރުވުމަށް ހަވާދުތައް އެއްތަންވަނީ މިތަނަށެވެ. މިކެއުމުން ރަމްޒުކޮށްދެނީ ސިލްކު ރޯޑުން ފެނިގެންދާނެ އެކިއެކި ހަވާދުތައް އެކުލެވޭ ކެއުމެކެވެ.\nމިކެއުމަކީ ވަސްމީރު ތަފާތު ރަހަތަކެއް އެކުލެވޭ އަދި ގާނައިފައިވާ ކެރެޓުގެ ސަބަބުން ރީތި ކުލައެއް ގެނުވައިދޭ ކެއުމެކެވެ. މިކެއުމާއި އެކު، ސެލެޑެއް ނުވަތަ ތަރުކާރީ ޔޯގަޓު، ތޮޅި ނުވަތަ ޓޯފޫ އެކުލެވޭ ބާވަތްތައް ވަރަށް މީރުވާނެއެވެ. ހަނާކުރި މަދު އަދި ބަދަން ފަދަ ތަކެތި މައްޗަށް ބުރުވާލުމުން ރަހައަށް ތަފާތު ބަދަލެއް ގެނެސްދޭނެއެވެ. ހަނާކުރުމަށް ކުޑަ ތަވައެއްގައި2މޭޒުމަތީ ސަމުސާ ތެލުގައި މީރުކޮށަލާށެވެ.


މާނޭއާ ގުޅުން ރަގަޅުކަން ދައްކަން ސަލާހް ތަފާތު ވީޑިއޯއެއް ޕޯސްޓްކޮށްފި\nލިވަޕޫލްގެ ދެ ފޯވާޑުން ކަމަށްވާ ސަޑިއޯ މާނޭ އާއި މުހައްމަދު ސަލާހް އާއި ދެމެދު އެއްވެސް ކަހަލަ ނުތަނަވަސް ކަމެއް ނެތްކަން ހާމަކުރުމުގެ ގޮތުން ސަލާހް ވަރަށް ތަފާތު ވީޑިއޯ އެއް ސޯޝަލް މީޑިއާގައި ޕޯސްޓްކޮށްފި އެވެ. މިސްރުގެ ފޯވާޑް މުހައްމަދު ސަލާހް ރޭ ޓްވިޓާގައި ޕޯސްޓްކުރި އެ ވީޑިއޯގައި ފެންނަނީ ވަރަށް ތުއްތު ދެ ކުއްޖަކު މަގެއްގެ މަތީގައި ދުވެފައި އައިސް އެއް ކުއްޖަކު އަނެއް ކުއްޖެއްގެ ގައިގައި ބައްދާލާ މަންޒަރެވެ. މި ވީޑިއޯ މިހާރު ވަނީ ސޯޝަލް މީޑިއާގައި ވަރަށް ބޮޑަށް ވައިރަލްވެފަ އެވެ.\nސަލާހް އާއި މާނޭ އާ ދެމެދު މައްސަލަތަކެއް އުޅޭ ކަމުގެ ވާހަކަތައް ފެތުރެން ފެށީ މިދިޔަ އޯގަސްޓް މަހުގެ 31 ވަނަ ދުވަހު ބާންލީ އާ ދެކޮޅަށް ލިވަޕޫލުން ކުޅުނު މެޗްގައި ހިނގި ހާދިސާއަކާ ގުޅުވައިގެންނެވެ. 0-3 އިން ލިވަޕޫލް ކާމިޔާބުކުރި އެ މެޗްގައި މާނޭ ބަދަލުކުރުމުން އޭނާ ވަނީ ހިތްހަމަނުޖެހުން ފާޅުކޮށްފަ އެވެ. ގަބޫލުކުރެވޭ ގޮތުގައި މާނޭ އެންމެ ބޮޑަށް ހިތްހަމަ ނުޖެހުނީ އޭނާ އަށް ގޯލެއް ޖަހަން ފުރުސަތު ލިބިފައި އޮތް ވަގުތެއްގައި ސަލާހް މާނޭއަށް ބޯޅަ ނުދިނުމުންނެވެ. އެކަމަކު ލިވަޕޫލްގެ މުސްލިމް ދެ ފޯވާޑުންގެ މެދުގައި އެއްވެސް މައްސަލައެއް ނޫޅޭކަން އަންގައިދޭން ސަލާހް މިކުރީ ވަރަށް އާދަޔާހިލާފް ކަމެކެވެ.\nސަލާހް ސޯޝަލް މީޑިއާގައި ޕޯސްޓް ކުރި ވީޑިއޯ\nސަލާހް އާއްމުކުރި ވީޑިއޯގައި އެންމެ އަޅައިގަންނަ ކަމަކަށް ފާހަގަކުރެވުނީ ވީޑިއޯ އިން ފެންނަ ދެ ކުދިންގެ ބޮލުގެ ބަދަލުގައި ސަލާހް އާ މާނޭގެ ބޯ ފެންނަން ހުރުމެވެ. އަދި، އެ ދެކުދިން ދުވަމުން އައިސް ބައްދާލިއިރު މަގުގެ އެއްކޮޅުން ލިވަޕޫލްގެ ކޯޗް ޔާގެން ކްލޮޕް ހިނިތުންވަމުން ހިނގާފައި އަންނަ މަންޒަރު ވީޑިއޯ އިން ފެނެ އެވެ.\nމިއަދު ހަވީރު ނިއުކާސަލް ޔުނައިޓެޑާ ދެކޮޅަށް ލިވަޕޫލް ނުކުންނަން ތައްޔާރުވެފައި އޮތް ދަނޑިވަޅެއްގައި ސަލާހް ޕޯސްޓްކުރި މި ވީޑިއޯ އާއެކު އޭނާ އާއި މާނޭ އާ ދެމެދު މައްސަލަތަކެއް އުފެދިފައި ނެތްކަން ސަޕޯޓަރުންނަށް ޔަގީންވާވަރު ސަލާހް މިއޮތީ ކޮށްދީފަ އެވެ.\nމުހައްމަދު ސަލާހް, ލިވަޕޫލް, ސަޑިއޯ މާނޭ\nބޮޑު ތަފާތަކުން މޮޅުވެ ލިވަޕޫލުން ސިޓީއަށް ބާރު ބޮޑުކޮށްފި މެޗު ކުޅެން މާނޭ ހުއްޓާ ގެ ފަޅާލައިިފި ލިވަޕޫލުން ސްޓައިލްގަ އެއް ވަނަ މަގާމް ދިފާއުކޮށްފި


The President's Office - India ge Foreign Secretary Raeesuljumhooriyyaa ge arihah ihthiraamuge ziyaaratheh kuravvaifi\nއިންޑިޔާގެ ފޮރިން ސެކްރެޓަރީ ރައީސުލްޖުމްހޫރިއްޔާގެ އަރިހަށް އިޙްތިރާމުގެ ޒިޔާރަތެއް ކުރެއްވުން\nއިންޑިޔާގެ ފޮރިން ސެކްރެޓަރީ ރައީސުލްޖުމްހޫރިއްޔާގެ އަރިހަށް އިޙްތިރާމްގެ ޒިޔާރަތެއް ކުރައްވައިފި\n13 އެޕްރީލް 2017، ރިފަރެންސް: 2017-95\nއިންޑިޔާގެ ފޮރިން ސެކްރެޓަރީ ޑޮކްޓަރ އެސް. ޖައިޝަންކަރ، ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ އަރިހަށް އިޙްތިރާމްގެ ޒިޔާރަތެއް ކުރައްވައިފިއެވެ. މި ބައްދަލުކުރެއްވުން އޮތީ، މިއަދު ރައީސުލްޖުމްހޫރިއްޔާގެ އޮފީހުގައެވެ.\nމިއަދުގެ ބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވަހަކަފުޅުގައި، އިންޑިޔާ ސަރުކާރުން ރާއްޖެއަށް ދެއްވަމުން ގެންދަވާ އެއްބާރުލެއްވުމާއި އެހީތެރިކަމަށްޓަކައި ޝުކުރު އަދާ ކުރެއްވިއެވެ. އަދި ދެ ޤައުމުގެ ދޭތެރޭގައިވާ ގުޅުން، ތަފާތު ދާއިރާތަކުން އިތުރަށް ބަދަހި ކުރެއްވުމަށް ދިވެހި ސަރުކާރުން ދެއްވާ އަހަންމިއަޔްތު ރައީސުލްޖުމްހޫރިއްޔާ ފާހަގަ ކުރެއްވިއެވެ.\nމިގޮތުން، ރާއްޖެއާއި އިންޑިޔާއާ ދޭތެރޭގައި ޤާއިމްކޮށްފައިވާ ވިޔަފާރީގެ ގުޅުމުގެ ސަބަބުން، ދެ ޤައުމުގެ އިޤްތިޞާދީ ގުޅުމާއި ތަރައްޤީއަށް އިތުރު ހަރުދަނާކަމެއް އަންނާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި، އިންޑިޔާގެ ފޮރިން ސެކްރެޓަރީ ރާއްޖެއަށް މިކުރެއްވި ދަތުރުފުޅުގެ ސަބަބުން ދެޤައުމުގެ ދެމެދުގައިވާ ގާތް އެކުވެރި ގުޅުން އެކި ދާއިރާތަކުން އިތުރަށް ބަދަހިވެގެންދާނެކަން ޔަޤީން ކުރައްވާ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nއިންޑިޔާގެ ފޮރިން ސެކްރެޓަރީ ދެއްކެވި ވާހަކަފުޅުގައި، ރާއްޖެއާއި އިންޑިޔާއާ ދެމެދުގައިވާ ޒަމާންވީ ގުޅުން ކުރިއަށް އޮތް ދުވަސްތަކުގައި އިތުރަށް ބަދަހިކުރުމަށް އިންޑިޔާއިން އަބަދުވެސް އެއްބާރުލުން ދެއްވާނެކަމުގެ ޔަޤީންކަން އެރުވިއެވެ. އަދި، އިންވެސްޓްމަންޓްގެ ދައިރާއިން ރާއްޖޭގައި ހުރި ފުރުޞަތުތަކާ ބެހޭގޮތުން ރައީސުލްޖުމްހޫރިއްޔާއާއި އިންޑިޔާގެ ފޮރިން ސެކްރެޓަރީ މަޝްވަރާ ކުރެއްވިއެވެ.\nރައީސުލްޖުމްހޫރިއްޔާގެ އަރިހުގައި މި ބައްދަލުކުރެއްވުމުގައި، ރައީސުލްޖުމްހޫރިއްޔާގެ އޮފީހުގެ މިނިސްޓަރ އޮފް ސްޓޭޓް ފޮރ ފޮރިން ރިލޭޝަންސް މުޙައްމަދު ނަޞީރާއި، މިނިސްޓްރީ އޮފް ފޮރިން އެފެއާޒްގެ ފޮރިން ސެކްރެޓަރީ ޑޮކްޓަރ ޢަލީ ނަޞީރު މުޙައްމަދު ބައިވެރިވެވަޑައިގެންނެވިއެވެ.\nއިންޑިޔާގެ ފޮރިން ސެކްރެޓަރީގެ އަރިހުގައި، އިންޑިޔާއިން ދިވެހިރާއްޖެއަށް ކަނޑައަޅާފައި ހުންނަވާ ސަފީރު އަކިލޭޝް މިޝްރާއާއި، އިންޑިޔާގެ މިނިސްޓްރީ އޮފް އެކްސްޓަރނަލް އެފެއާޒްގެ ޖޮއިންޓް ސެކްރެޓަރީން ބައިވެރިވެވަޑައިގެންނެވިއެވެ.


Dhathi nuve dollar libeyne goi hedhumah siyaasathu badhalu kuranee – adduLIVE\nFeb 04, 2021, 10:51 އަބްދުﷲ ޔާމީން\nދަތިކަމަކާ ނުލާ ޑޮލަރު ލިބޭނޭ ގޮތް ހެދުމަށް ސިޔާސަތު ބަދަލުކުރުމުގެ މަސައްކަތް ކުރަމުން އަންނަކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރިޔާސީ ބަޔާން އިއްވަވަމުން ރައީސް ސޯލިހް ވިދާޅުވީ، ކޮވިޑް-19ގެ ސަބަބުން ބޭރު ފައިސާގެ އާމްދަނީ ދަށްވެ، އިމްޕޯޓަށް ބޭނުންވާ ޑޮލަރު ހޯދުމުގައި، އާއްމުންނަށާއި ވިޔަފާރިތަކަށް ވަރަށް ބޮޑަށް ދަތިވި ކަމަށެވެ.\nއެކަން ހައްލުކުރުމަށް ބޭންކުތައް މެދުވެރިކޮށް، ފޮރިން އެކްސްޗޭންޖް ބާޒާރަށް ޑޮލަރު ފޯރުކޮށްދޭ މިންވަރު، މޯލްޑިވްސް މަނިޓަރީ އޮތޯރިޓީން، މިދިޔަ އަހަރުގެ ތެރޭގައި3ފަހަރެއްގެ މަތިން އިތުރުކޮށްދެއްވި ކަމަށްވެސް ރައީސް ވިދާޅުވިއެވެ.\nރައީސް ވިދާޅުވީ ރާއްޖެއަށް ބޭނުންވާ ވަރަށް ޑޮލަރު ލިބުނު ނަމަވެސް، ވިޔަފާރިތަކަށާއި އާންމުންގެ ބޭނުންތަކަށް ޑޮލަރު ލިބުމުގައި ވަރަށް ބޮޑެތި ދަތިތަކެއް އެބަހުރި ކަމަށާއި، ދިވެހި ރުފިޔާގެ އަގު ހިފަހައްޓައި، ރާއްޖެއަށް ވަންނަ ބޭރު ފައިސާ، ރާއްޖޭގެ އިޤްތިސާދުގެ ތެރޭގައި ދައުރުކުރުވުމަށްޓަކައި، އަޅަންޖެހޭ ފިޔަވަޅުތައް އެޅުމަކީ، ސަރުކާރުން ކުރަންޖެހިފައި އޮތް ކަމެއް ކަމަށެވެ. އެހެންކަމުން ރައްޔިތުން ބޭނުންވާ ވަރަށް ދަތިނުވެ ޑޮލަރު ލިބޭނެ ގޮތް ހެދުމަށްޓަކައި، ސިޔާސަތުތައް ބަދަލުކުރުމުގެ މަސައްކަތް ކުރަމުން އަންނަކަމަށް ރައީސް ސޯލިހް ވިދާޅުވިއެވެ.\nޑޮލަރުގެ ދަތިކަމަށް ހައްލު ހޯދުމަށް ސިޔާސަތު ބަދަލުކުރުމުގެ މަސައްކަތް ކުރަމުން އަންނަކަމަށް ރައީސް ސޯލިހް ވިދާޅުވިއިރު، ކޮވިޑާއި، އެކު ދިމާވި ދަތިކަމުގައި ކަޅުބާޒާރުގައި ޑޮލަރުގެ ރޭޓް ވަނީ ބޮޑުތަނުން އުފުލިފައެވެ. ކަޅުބާޒާރުގައި ޑޮލަރުގެ ރޭޓް މިހާރު އުޅެނީ 19 ރުފިޔާއާއި 20 ރުފިޔާއާއި ދެކެދުގެ އަގުތަކަށެވެ.


Ronaldo ge dhah match eh, vidhaalee Haaland - One Online\nޑޯޓުމަންޑްގެ ފޯވަޑް ހާލަންޑް --- ފޮޓޯ/ ގެޓީ\nރޮނާލްޑޯގެ ދަށް މެޗެއް، ވިދާލީ ހާލަންޑް\nޗެމްޕިއަންސް ލީގުގެ ގަދަ 16ގެ ފުރަތަމަ ލެގުގައި ރޭ ޕޯޓޯ އިން ޔުވެންޓަސްގެ މައްޗަށް ކުރި ހޯދި އިރު، އާލިން ބްރަޓް ހާލަންޑްގެ ދެ ގޯލާއެކު ޑޯޓުމަންޑުން ސެވިއްޔާ ބަލިކޮށްފިއެވެ.\nޕޯޓޯގެ ދަނޑުގައި ޔުވެންޓަސް ބަލިވީ 2-1 ގެ ނަތީޖާއަކުންނެވެ. ފުރަތަމަ މިނެޓުގައި ޔުވެންޓަސްގެ ފަހަތުން ހެދި ގޯހެއްގެ ބޭނުން ހިފައި މެހްދީ ތަރެމީ ޕޯޓޯއަށް ލީޑު ނަގައިދީ ފައިވާއިރު، ދެވަނަ ހާފު ފެށިގެން ހާފުގެ ފުރަތަމަ މިނެޓްގައި ޔުވެންޓަސް ކޮޅަށް ވަނީ އިތުރު ގޯލެއް ވަދެފަ އެވެ. ދެވަނަ ހާފު ފެށިގެން 19 ސިކުންތު ހިނގިތަނާ މޫސާ މަރެގާ ޖެހި އެ ގޯލާއެކު ޔުވެންޓަސްއަށް މާޔޫސްކަން ކުރިމަތިވި ނަމަވެސް، އެޓީމަށް ހިތްހަމަ ޖެހުމެއް ލިބުނީ ފެޑްރީކޯ ޗިއޭސާ ޖެހި އަވޭ ގޯލުންނެވެ.\nޔޫރަޕުގެ ތަށި ފަސް ފަހަރަށް ހޯދާފައިވާ ކްރިސްޓިއާނޯ ރޮނާލްޑޯގެ ފަރާތުން ރޭގެ މެޗުގައި އެދެވޭ ކުޅުމެއް ފެނިގެން ގޮސްފައިނުވާއިރު، ޗެމްޕިއަންސް ލީގަކީ އޭނާ އެންމެ ފޯމުގައި ކުޅޭ މުބާރާތް ވެސް މެއެވެ. މެޗުގައި ރޮނާލްޑޯގެ ނުރައްކާތެރި ހަމަލާއެއް ފެނިގެން ގޮސްފައިނުވާއިރު، އޭނާގެ ފަރާތުން ފެނުނު ދަށް ކުޅުމަށް ބައެއް ސަޕޯޓަރުން ވަނީ މީސް މީޑިއާގައި ފާޑު ވެސް ކިޔައިފަ އެވެ.\nޔުވެންޓަސްއާއެކު ވެސް ރޮނާލްޑޯ ގިނަ ގޯލުތަކެއް ޖަހާފައިވާއިރު، މިދިޔަ އަހަރުގެ ޗެމްޕިއަންސް ލީގު ނޮކްއައުޓް ބުރުގައި އެ ޓީމުން ޖެހި ހުރިހާ ގޯލެއް ޖެހީ ރޮނާލްޑޯއެވެ. ރޮނާލްޑޯ އާންމުކޮށް ދެވަނަ ލެގުތަކުގައި ތަފާތު ދައްކާ ކަމަށް ގިނަ ބަޔަކު ފާހަގަކޮށްފައިވާއިރު، އަވޭ ގޯލަކާއެކު ޔުވެންޓަސްގެ އަމިއްލަ ދަނޑުގައި އެޓީމަށް ނަތީޖާ އަނބުރާލެވޭނެ ކަމުގެ އުންމީދު ބޮޑެވެ. އިޓަލީގައި އެ މެޗު ކުޅޭނީ މާޗު 10 ވަނަ ދުވަހު އެވެ.\nރޭ ޑޯޓުމަންޑުން ސެވިއްޔާއާ ދެކޮޅަށް ކުޅުނު މެޗު، 3-2 ގެ ނަތީޖާއަކުން ޑޯޓުމަންޑުން ކާމިޔާބު ކޮށްފައިވާއިރު، ވިދާލީ އުމުރުން 20 އަހަރުގެ ނޯވޭ ފޯވަޑް ހާލަންޑެވެ.\nމެޗުގެ ކުރީކޮޅުގައި ސެވިއްޔާގެ ސޫސޯ ޖެހި ގޯލާއެކު ޑޯޓުމަންޑު މާޔޫސް ކޮށްލި ނަމަވެސް، އިރުކޮޅެއް ފަހުން ޑޯޓުމަންޑުން ވަނީ މަހްމޫދު ދާއޫދުގެ ގޯލާއެނު ނަތީޖާ ހަމަހަމަ ކޮށްފައެވެ. ހާފު ނިމުމުގެ ކުރިން ހާލަންޑްގެ ގޯލާއެކު ޑޯޓުމަންޑުން ލީޑު ނަގާފައިވާއިރު، އެ ގޯލަކީ އޭނާ ޗެމްޕިއަންސް ލީގުގައި ކުޅުނު 13 މެޗުގައި ޖެހި 17 ވަނަ ގޯލެވެ.\nހާފު ނިމުމުގެ ކުރިން ހާލަންޑުގެ އިތުރު ގޯލެއް ފެނިގެން ގޮސްފައިވާއިރު، ސެވިއްޔާގެ ދެވަނަ ގޯލު ޖެހީ ލޫކް ޑިޔޯންއެވެ.\nޑޯޓުމަންޑުން އަވޭ ތިން ގޯލާއެކު އުންމީދު އާކޮށްފައިވާއިރު، އެ ދެޓީމު ޖަރުމަނުގައި ކުޅޭ މެޗު އޮންނާނީ މަޗު ނުވަ ވަނަ ދުވަހުއެވެ.\nގުޅޭ ޓެގު ކްރިސްޓިއާނޯ ރޮނާލްޑޯ ޔޫއެފާ ޗެމްޕިއަންސް ލީގު ބޮރޫޝިއާ ޑޯޓްމަންޑް ޔުވެންޓަސް